Mohamed Siruhan: ޏާޏިޏާ (ޖާރިޔާ\n( ޏާޏިޏާ( ޖާރިޔާ\nއަހަރެންނަކީ ކަލޭމެން ތިޔަ ކިޔާ ޖާރިޔާއެވެ. އެކަމަކު އަހަރެންނަކީ ޖާރިޔާއެއްކަމަށް އަހަރެން ގަބޫލެއްނުކުރަމެވެ. އަހަރެން މިހާރު މިއުޅޭ ޙަޔާތަށް އައުމުގެ ކުރިން އުޅުނީ ޝަހުވަތްތެރިކަމުން ފޯވެފައިވާ ފިރިހެނެއްގެ ޖިންސީ އެދުންފުއްދާ އުނބެއްގެ ގޮތުގައެވެ. އަހަރެންގެ ހަމައެކަނި ބޭނުމަކީ އެއީ ބާއެވެ؟ އަހަރެންގެ ބައްޕައަކީ ކާކުބާއެވެ؟ އަހަރެންނަށް ކަލޭމެންނާ މިވާހަކަދެއްކެނީ އެފިރެހެން މީހާއަށް އޭނާގެ އަންހެނުން ފަރުދާގެ ފުރަގަހުން ދިއްކޮއްލި ޖޫސްތަށިބޯލުމުގެ ސަބަބުން ލިބުނު ބާރުގެ ސަބަބުންނެވެ. އަހަރެން އަދިވެސް މިހުރީ އެ ފަރުދާގެ ފުރަގަހުގައެވެ. އަހަރެންނާ އެއްގޮތަށް ޖިންސީ ގޯނާ ލިބެމުންދާ ވަރަށް ގިނަ ތުއްތު ކުދީން މި ދިވެހިރާއްޖޭގައިވެއެވެ. އޭގެ ތެރެއިން ވަރަށްގިނަ ކުދީން ވަނީ ޖިންސީގޯނާތަކުގެ ސަބަބުން ދުނިޔެ ދޫކޮށްފައެވެ. އަހަރެމެންނާ ގޯނާ ކުރި ޓީޗަރަކު މިހާރުވެސް ކަލޭމެންގެ ދުނިޔޭގައި އެހެރަ އުޅެނަގަނީއެވެ. އޭނާވަނީ ތުއްތުކުދީންގެ ހިތްއަލިކޮށްދިނުމުގެ ގޮތުން އެކުދީންގެ ހީސްލާތަނަށް މާމުތް އަޅައިދީފައެވެ.\nއަހަރެން މިހާރު މިއުޅޭ ހަޔާތަށް އުފަން ވުމަށް މެދުވެރިވި ސަބަބަކީ އަހަރެން ބަލިވެގެން ޑޮކްޓަރަށް ދައްކަން ޖެހުމެވެ. އަހަރެން ފުރަތަމަ ނޭވާލީ އަކުރުތަކެއްގެ ގޮތުގައި ފިރިހެނެއްގެ ސައިޓުގައި އޭނަގެ ފުރަގަސްފަރާތުންނެވެ. އެމީހާއަކީ ފިރެހެނުންނާ ޖިންސީގުޅުން ހިންގާކަމަށް ބޮޑާވެފައި ބުނާމީހެއްކަމަށްވެއެވެ. އަދި އޭނާއަކީ ޙަޤީޤީ ތަނޑިލީ ޖާރިޔައިން ގެންގުޅޭމީހެކެވެ. އަހަރެން ދެން ބަދަލުވީ މީހެއްގެ ބަސްތަކަކަށެވެ. އޭނާގެ އަނގަތެރެއިން އަހަރެން ނުކުތީ އާޓިފިޝަލް ބީޗަށް ކުރީގެރައީސްގެ ކުރިމައްޗަށެވެ. އަހަރެންގެ އުމުރުން އަދި6މަސްވެސް އަދި ނުފުރެއެވެ. އެކަމަކު އަހަރެން ނުދަންނަ ދިވެއްސަކު މިހާރަކު ރާއްޖޭގައިވެސް އަދި ރާއްޖޭން ބޭރުގައިވެސް ނެތެވެ. އަހަރެން މިހާރު އުޅެމުންމިދާ ދުނިޔެއަށް ނެރެދިނީތީ އަހަރެންގެ ބައްޕަ ހީލަތުއަށާއި މަންމަ އާޒިމާންއަށް ފަށްފަށުން ޝުކުރުވެރިވަމެވެ.\nއަބަދުވެސް ކަލޭމެންނަށް އަހަރެން ފެންނަމުންދަނީ ސައިޓުތަކާއި ނޫސްތަކުންނެވެ. އޭގެ ވަރަށް ގިނަ ސައިޓުތަކަށް އަހަރެން މިހާރު ޒިޔާރަތް ކޮށްފީމެވެ. މިހާރު މިއިނީ ސިރުޙާނުގެ ލިޔުމެއްގައި ބުރެކެޓެއްގައި ބަންދުވެފައެވެ. އޭނާ އެއިނީ ޔާޔިޔާ ގެ ސުރުހީ ޖަހާ އަހަރެން ބުރެކެޓެއްގައި ބަންދުކޮށް ނިކަން މަޖާވެފައެވެ. އޭނާވެސް އަހަރެން ނަށް މަލާމަތްކުރަނީއެވެ. ތިބާވެސް ތިއިނީ މިހާރު އަހަރެންނާ ދިމާއަށް ބަލާށެވެ. އަހަރެންގެ ގައިން ނުކުމެގެންދާ އަލީގެ ދޯދިތައް މިހާރު ތިބާގެ ލޮލުގެ އެތެރޭން ދަތުރުކޮށް މިހާރު މިއިނީ ތިބާފެ ސިކުނޑިތެރޭގައެވެ. ތިބާވެސް އަހަރެން ތިޔަ ގެންގުޅެނީ ޖާރިޔާއެކޭ ކިޔައިގެން ތިބާގެ ސިކުނޑީގައި ބަންދުކޮށްގެންނެވެ. އަހަރެންގެ ފަރާތުން އުފާ ހާސިލުކުރަނީއެވެ. އަހަރެން ތިބާގޮވައިގެން ކޯޓަށް ދާނަމެވެ.\nއަހަރެން ވަރަށްފަހުން ރައިޓްސް ބަލަހައްޓާ މީހެއްގެ އަނގައިން ނިއުސްކޮންފަރެއްސެއްގެ ތެރެއަށްވެސް ނުކުތީމެވެ. އޭނަވެސް އަހަރެންނަކީ އަޅެއްގެ ގޮތުގައި ކަނޑައަޅާ މުޅިރާއްޖެއަށް މަޝްހޫރުކުރިއެވެ. އަހަރެން އޭނާގޮވައިގެން ވެސް ކޯޓަށް ދާނަމެވެ. އެމީހުންނަށް ބޭނުންމީހަކު އަޅަކަށް ނުހެދޭނެއެވެ. އިސްލާމިކް މިނިސްޓްރީން ވެސް އެބުނަނީއެހެންނެވެ. ޖާރިޔާއަކު އުފަން ނުކުރެވޭނެ ވާހަކައެވެ. އިސްލާމްދީންގޮވަނީ މީސްތަކުންގެ އަޅުވެތިކަމުން މީސްތަކުންނުކުމެ ﷲގެ އަޅުވެތިކަމަށް ވަނުމަށެވެ.\nމަގުމަތީން ދަނިކޮން އަންހެންކުދީންތަކެއް ފެނުމުން ތިޔައީ ތިމަންނާގެ ޖާރިޔާއިންނޭ ބުނުމުން އެކުދީން ޖާރިޔާއިންނަށް ވަންޏާ ކޮންމެ އަންހެންކުއްޖަކީވެސް އެތައްބައިވަރު މީހުންގެ ޖާރިޔާއަކަށް ވެގެންދާނެތާއެވެ. ކުރީގެ ރައީސް މައުމޫނަށް ގޮޅާބޯއޭ ގޮވިއަސް އޭނާ އެކަހަލަ ބޮލަކަށް ވާނެހެއްޔެވެ. މިހާރުގެ ރައީސް ނަޝީދަށް ގަންޖާބޯއޭ ގޮވިއަސް އޭނަ ގަންޖާ ބޮލަކަށް ވާނީ އޭނާ އޭތި ބޯނަމަތާއެވެ.\nއަހަރެންނަށް ޖާރިޔާއެކޭ ކީ ކޮންމެ މީހަކު ގޮވައިގެން ކޯޓަށްދާނަމެވެ. އެއީ ފިޤްހީ އެއްވެސް ޤަވާއިދަކުން އަހަރެން ޖާރިޔާއަކަށް ނުވާނެތީއެވެ. އަހަރެންނަށް 18 އަހަރުނުފުރެނީސް ރައިޓްސް ބަލަހައްޓާމީހުން ވަނީ އަހަރެން ފަޟީޙަތް ކޮށްފައެވެ. އެމީހުން އަހަރެންގެ ނަމަކަށްވެސް ކިޔަނީ ޖަރިޔާއެވެ. ކުޑަކުދީންގެ ޙައްޤުތަށް ހިމާޔަތްކުރާ ބައިގަނޑު ކޮބައިހެއްޔެވެ؟ އަހަރެންނަށް މިހާރުވެސް އެ ޖިންސީގޯނާ ކުރާމީހާ އެކަމުގައި ކުރިޔަށްދަނީއެވެ. އޭނާ ހައްޔަރުކޮށް އޭނާގެ ފޮޓޯދައްކާ އޭނަ ފަޟީޙަތް ނުކުރަނީ ކީއްވެހެއްޔެވެ؟ އަބަދުވެސް ގޮވާނަގަނީ އަހަރެންގެ ވާހަކައެވެ. އަހަރެންގެ ކުށަކީ ކޮބައިހެއްޔެވެ؟ ފަހަރެއްގައި އަހަންނަކީ އަދި ހަމައެކަނި ނޫސްތަކާ ސައިޓުތަކުގައި އަޅާ ލަފްޒަކަށް ވީމަކަން ނޭނގެއެވެ. އަހަރެން ތިބާފަދައިން ތިޔަ ދުނިޔެއަށް ނުކުތުމުން އޭނާ ހައްޔަރުކޮށްފާނެ ތޯއްޗެކެވެ. ފަހަރެއްގައި އެދުވަހުން ހިއުމަންރައިޓްސްއިން އަހަރެންގެ ޙައްޤުތައް ހޯދައިނުދީފާނެއެވެ. އެއީ އަހަރެން ހުންނަނީ މޫނުބުރުގާ އަޅާފައިކަމަށްވާތީއެވެ. އެދުވަހުން ހީލަތު އަހަރެންނާ ކައިވެނި ނުކޮށްފާނެއެވެ. އެއީ އަހަރެން ކަލަކުވާކަން ޤަބޫލުކުރާތީއެވެ. ނުވަތަ އަހަރެންނަކީ އަންހެންކުއްޖަކަށްވާތީ ކަމަށްވެސްވެދާނެއެވެ. އާޒިމާން އެދުވަހުން އަހަރެންނާ ހަތަރުކަޅި ހަމަކުރާނެބާވައެވެ؟ މިހާރުވެސް ޗައިނާގެ ރައްޔިތަކު އެއުޅެނީ ރާއްޖޭގައި އޭނަގެ ޙައްޤުތައް ނުލިބިގެންނެވެ. ކަމާބެހޭފަރާތްތަކަށް އޭނާއެއްނުފެނެއެވެ. އެއީ އޭނާ، އޭނާގެ ތުނބުޅީން ނިވާވެފައިވަތީއެވެ.\nތިޔަބުނާ ރައިޓްސްބަލަހައްޓާ ބޮޑުމީހެއްގެ ގެއަށް ތުއްތުކުއްޖަކުވަނެވެ. އޭރު އެގޭގައި ގެންގުޅޭ ރާއްޖެތެރޭ ސްލޭވްއެއް ހުރީ އޭނާގެ ގައިމޮޑެދޭށެވެ. އެކުއްޖާފެނުމުން ރައިޓްސްތަކާބެހޭ ބޮޑުމީހާ ބުންޏެވެ. މީ ކޮން ރެބިޓެއްހެއްޔެވެ؟ އެތުއްތުކުއްޖާގެ މެދު ދެދަތް ބޭރައްނުކުމެފައިވާތީއެވެ. އަހަރެން ޖާރިޔާއަކަށް ހެދިފަދައިން އެކުއްޖާ ރެބިޓަކަށް ވީއެވެ.\nއަމަންއަމާންކަން ހިމާޔަތްކުރާ މީހުންނަށްވެސް ވާވަރަކީ މިއެވެ. އެއްރެއަކު ސިފައިންގެ މީހަކަށް އަންހެންކުއްޖަކާ ފިރިހެންކުއްޖަކު މާފޮޅުވަން ތޮށިމަތީ ތިއްބާފެނުނެވެ. އެ ސިފައިންގެ މީހާގެ ހަށިގަނޑުގެތެރޭގައި ޝަހުވަތުގެ ރަނގަބީލުތައް ޖަހަންފެށިއެވެ. އެނިކަމެތި އަންހެންކުއްޖާ ގެއަށް ދިޔަމަގުމަތީން އެއްކަލަ ސިފައިންގެމީހާ ދިމާކުރިއެވެ. އަދި އެކުއްޖާގެ މަންމަ ކައިރީ އޭނާ ކުރިކަންތަކުގެ ވާހަކަ ބުނާނެކަމަށް ބުންޏެވެ. ނުބުނެ ފަރުޖެހޭނެ ގޮތަކީ އޭނާގެ އެދުންވެރިކަން ފުއްދައިދިނުންކަމަށް ބުނެ ބިރުދެއްކިއެވެ. އެކުއްޖާ ބިރުން އޭނާ ބުނާކަމެއް ކޮށްދޭނަމޭބުންޏެވެ. އެކުއްޖާ އެމީހާގެ އެދުންވެރިކަމުގެ މަކަރުވެރި ވަކިތަކުގެތެރޭގައި ހައްޔަރުވީއެވެ. އެވަކިތަކުގެ ޝިކާރައަކަށް ވެގެންދިޔައީއެވެ. އެކުއްޖާއަށް ސަލާމަތްވެވުނީ އެސިފައިންގެމިހާގެ ރައްޓެއްސެއްގެވެސް އެދުންވެރިކަން ފުއްދައިދިނުމުންނެވެ. އެކަމަކު މިއަދާ ހަމަޔަށްވެސް އެކުއްޖާއަށް ނަފްސާނީގޮތުން އެކަމުގެ އުނދަގޫ ކުރަމުންދެއެވެ.\nއަހަރެންނަކީ މިހާރު ހަމައެގޮތަށް ސިޔާސީ އެދުން ވެރިކަން ފުއްދުމަށް ގެންގުޅާ ފަރާތަކަށް ވެއްޖެއެވެ. ކަލޭމެން ދިވެހީން ތިޔަ ތިބީ އިހަށް ދުވަހު ވެހުނު ވާރޭފެން ބޮއެގެން އަމަލުވެފައި ހެއްޔެވެ؟ އެފެން ބުއިމީހުން މިހާރުދަނީ އެއްޖިންސުން ގުޅުންހިންގަމުންނެވެ. އަހަރެންގެ ބައްޕަ ހީލަތަކީވެސް އެއްޖިންސުން ގުޅުންހިންގާމީހެކޭ ބުނާތީވެ މިހާރުގެ ސަރުކާރުން އެކަހަލަގުޅުން ހިންގަންޖެހޭހެއްޔެވެ؟\nމިހާރު އަދި އެހެންނަމެން އަހަންނަށް ދީފިއެވެ. ތުނބުޅި ދިގުކޮށްފައިހުރި ބަޔަކާ ދިމާލަށް ރުޅިގަދަވެގެން އައިސް މުސްކުޅިބޭބެއަކު ބުންޏެވެ. އޭ "ޏާޏިޏާ" އެބޭބެ ބުނަން އުޅުނީ ޖާރިޔާއެވެ. އަހަންރެނަކީ ޏާޏިޏާ އެއްވެސް ނޫނެވެ. ޖާރިޔާއެއްވެސް ނޫނެވެ. އަހަރެންނަށް ޖާރިޔާއޭ ކިޔުން މިހާރުން މިހާރަށްހުއްޓާލާށެވެ. އަހަންނަކީ މީހެއްގެ އެދުންވެރިކަމުގެ ޝިކާރައަކަށްވެފައިވާ އަންހެންކުއްޖަކީމެވެ. އަހަރެންގެ އެދުމަކީ ޙަޤީޤީ ދުނިޔޭގެ ޙަޔާތަށް ނުކުތުމެވެ. މިހާރު މިހުރީ މި ލިޔުމުގެ އަކުރުރުތަކުގެ ތެރޭގައި ތާށިވެފައެވެ. އަހަރެން ސަލާމަތް ވާންއޮތީ އަވަހަށް ތިބާ މިލިޔުން ކިޔުންހުއްޓާލީމައެވެ. ތިބާގެ ސިކުނޑީން އަހަރެންނަށް ނުކުމެވޭނީވެސް އޭރުންނެވެ.\nPosted by Mohamed Siruhan at 12:30 PM\nLabels: azima shukooru, dhivehi, hillath, human rights, islam, jaariyaa, mohamed siruhan, siru, siruhan, yaaiyaa\nAnonymous November 13, 2009 at 5:13 AM\nthis artical is justabig bogus...this is the limit of u r stupidity.. not funny at allll\nthi article sucks\nmohamed shafiu November 14, 2009 at 1:40 AM\nkaley mennah suck vaane truth liyuneema, kaley men bunanee child abuse kuranee ey, child abuse kuraa meehun ge vaahaka dhakkabala, firihen kulhi kulhey meehunnaa, aniyaa libemun dhaa victims tha kuvverinnakeee, saabahey thee hama double standards, dhevana kameh noon\nAnonymous November 16, 2009 at 1:15 AM\nalhu firihen kudhin (gulaam) ves thiby bandhuvefe....\nhama habeys hai beys. warah fekkaa. hama ginain liye nagan wee mi kahala ehchehi.\nahmed riza December 26, 2010 at 5:33 AM\nlol. dude. this isaperfect example of human stupidity.\nThis is article is another example of the many failures by haabees.\nބީވެގެން ދިޔަ ލޯބިވާ ބުރުގާ\nމިރަރ މިރަރ އޮން ދަ ވޯލް، އެންމެރީތި ޓެރަރިސްޓަކީ ...


Mainbafainge moahirun netteyne gotheh neh!\nއާއިލީ މޯހިރުން ނެއްޓޭނެ ގޮތެއް ނެތް!\nޒުވާނުންތަކެއް އަމިއްލައަށް އިސް ނަގައިގެން ނުކުމެއް ރަށެއްގެ މިސްކިތް ރީތި ކުރަނީ: ޒުވާނުންނަށް ހާއްސަ ފުރުސަތުތަކެއް ބޭނުންވޭ\nދުނިޔޭގެ އާބާދީ ދުވަސް ފާހަގަ ކުރަން ބޭއްވި ޖަލްސާގައި ރައީސް އިބްރާހިމް މުހައްމަދު ސޯލިހު ވަނީ އެމަނިކުފާނުގެ ވަރަށް ބޮޑު ކަންބޮޑުވުމެއް ހިއްސާ ކުރެއްވި އެވެ. އެ މަނިކުފާނުގެ ކަންބޮޑުވުމަކީ ޒުވާނުން ވަޒީފާއަށް ނުނުކުންނަ މައްސަލަ އެވެ. އާމްދަނީއެއް ހޯދަން މަސައްކަތް ނުކުރާ މައްސަލަ އެވެ. ޒުވާނުން މަސައްކަތަށް ނުނުކުމެ މައިންބަފައިންގެ މޯހިރަށް ދިރިއުޅުން ދޫކޮށްލުމުން ގައުމުގެ އިގްތިސޯދަށް ލޮޅުން އަރާ މައްސަލަ އެވެ. ތަރައްގީ އާއި އާބާދީ އެއްހަމަ ކުރަން ވަޒީފާއަށް ޒުވާނުން ނުކުންނަންޖެހޭ ކަމަށް ރައީސް ވިދާޅުވެ އެވެ.\nރައީސް ސޯލިހު ވިދާޅުވި ގޮތުގައި ރާއްޖޭގެ އާބާދީގެ 37 ޕަސަންޓަކީ ޒުވާނުންނެވެ. މަސައްކަތް ކުރާ އުމުރުގެ މީހުންނަކީ އާބާދީގެ 67 ޕަސަންޓެވެ. އާބާދީ އިތުރުވާ މިންވަރަށް ބަލާއިރު 2054 އާ ހަމަޔަށް ދާއިރު މަސައްކަތް އާބާދީގެ ޕަސަންޓޭޖް އޮންނާނީ ހަމަ އެ ގޮތުގަ އެވެ. އެހެންވެ ގައުމީ އާމްދަނީގައި ހިއްސާ ނުވާ ބަޔަކު އާބާދީގެ ތެރޭގައި ތިބުމަކީ އިގްތިސޯދަށް ލޮޅުން އަރާނެ ކަމެކެވެ.\n"އާމްދަނީ ލިބޭނެ މަސައްކަތެއް ނުކޮށް މައިބަފައިންނާއި ބެލެނިވެރިންގެ މޯހިރަށް ދިރިއުޅުން ދޫކޮށްލައިގެން އުޅޭ ޒުވާނުންގެ ނިސްބަތް މަތިވަމުންދޭ. ގައުމީ އާމްދަނީގައި ހިއްސާ ނުވާ ބަޔަކު އާބާދީގައި ތިބުމަކީ އިގްތިސޯދަށް ލޮޅުން އަރާނެ ކަމެއް،" ރައީސް ސޯލިހު ވިދާޅުވި އެވެ.\nރައީސްގެ މި ވާހަކަތަކަކީ ހަގީގަތުގައި ވެސް ކަންބޮޑުވާންޖެހޭ ވާހަކަތަކެކެވެ. ނަަމަވެސް، ޒުވާނުން ވަޒީފާއެއް ނުހޯދާ މައިންބަފައިންގެ މޯހިރުގައި މަސައްކަތެއް ނުކޮށް އުޅެނީ ކީއްވެގެންތޯ މިއީވެސް އޮތް ސުވާލެކެވެ. އޭގެ ސަބަބުތަކެއްވެސް ހުންނަން ވާނެ އެވެ.\nޒުވާނުން ވަޒީފާ ބޭނުން ނުވަނީއެއް ނޫނެވެ. ޒުވާނުން ވަޒީފާއަށް ބޭނުންވެފައިވާ މިންވަރު ސަރުކާރުގެ ބައެއް އިދާރާތަކުން ކުރާ އިއުލާނުތަކާއި އެއަށް ކުރިމަތިލާ ޒުވާނުންގެ ނަމްބަރުން އެނގިގެންދާނެ އެވެ.\nބައެއް އިދާރާތަކުން ވަޒީފާއަށް އިއުލާން ކޮށްލުމުން 500 އާއި ހާހާ ދެމެދުގެ އަދަދަކަށް ޒުވާނުން ކުރިމަތިލާފައި ވެސް ހުންނަ ކަމަށް ވެއެވެ.\nކޮންމެ ސަރުކާރަކުންވެސް ބުނަނީ ވަޒީފާ އުފައްދާ ވާހަކަ އެވެ. މި ސަރުކާރުން މިހާހަތަނަށް ގިނަ އަދަދެއްގެ ވަޒީފާ އުފައްދާފައިވާ ކަމަށް މި ސަރުކާރުން ވެސް ބުނެ އެވެ.\nޒުވާނުންގެ ދުވަހުގެ ޖަލްސާއެއްގެ ތެރެއިން ޒުވާނުން ތަކެެއް --\n"އަޅުގަނޑަކީ އޯލެވެލް އަދި އޭލެވެލްގެ ނޭޝަނަލް ޓޮޕް ޓެން ގައި ހިމެނުނު މީހެއް. މިހާރު އަދި ޝަރީއާ އެންޑް ލޯ އިން ޑިގްރީ ހަދާ މި ނިމުނީ. ގްރެޖުއޭޝަން އަދި ނުބާއްވާތީ އޭގެ އެޑްވާންސް ޑިޕްލޮމާ ސެޓިފިކެޓާއެކު ވެސް، އެތައް ތަނަކަށް އެޕްލައިކޮށްފިން. ދުވަހަކުވެސް އަދިއެއް ނުގުޅާ. ހީވަނީ ސަރުކާރުން ވަޒީފާއަށް އިއުލާން ކުރަނީ ވަކި ބަޔަކަށް ދޭން ހެން. އެތެރޭން ނިމިފަކަންނޭގެ އޮންނަނީ. މަސައްކަތެއް ނުކޮށް މިހެން ހުންނަން ޖެހުމަކީ އެހާ ފަސޭހަކަމެއް ނޫން. ޕްރައިވެޓް އޮފީސްތަކުގައިވެސް މިހާރު ބޮޑަށް އޮންނަނީ ކޮންމެވެސް މީހެއްގެ ރެކޮމެންޑޭޝަނަކަށް ލިބޭ ކަހަލަ ވަޒީފާ" ވަޒީފާއެއް ލިބޭތޯ މަސައްކަތް ކުރަމުންދާތާ އަހަރު ދުވަސްވެފައިވާ އަންހެން ކުއްޖަކު ބުންޏެވެ.\nމިއީ ސަރުކާރުން އިއުލާން ކުރާ ވަޒީފާތަކާމެދު ޒުވާނުން ޝަކުވާ އަންނަ ގޮތެވެ. ވަކި ބަޔަކަށް ވަޒީފާ ލިބޭ ވާހަކައެވެ. އިއުލާނު ކުރާއިރު ވަކި މީހަކަށް ވަޒީފާ ހަމަޖެހިފައި އޮންނަ ވާހަކަ އެވެ.\nސިޔާސީ ނުފޫޒާއި، އެތަނެއްގެ ވެރިންގެ ނުފޫޒުން ގާބިލް މީހާއަށް ވަޒީފާ ނުލިބުމުގެ ޝަކުވާއަކީ ޒަމާންވީ ޝަކުވާ އެކެވެ. އަނެއްކޮޅުން ސިވިލް ސާވިސްގެ ވަޒީފާތަކަކީ ޒުވާނުންގެ މެދުގައި އެހާ މަގުބޫލު ވަޒީފާތަކަކަށް ނުވެއެވެ. ސިވިލް ސާވިސް އަކީ ސަރުކާރު ހިންގާ ހަކަތަ ކަމަށްވީ ނަމަވެސް، ސިވިލް ސާވަންޓުންނަށް ލިބޭ މުސާރައިގެ މައްސަލަ ބޮޑެވެ. ސިވިލް ސާވަންޓެއްގެ ގޮތުގައި ލިބޭ މުސާރައިން މާލެ ފަދަ ތަނެއްގައި ދިރިއުޅުމުގެ ހަރަދު ދެކޮޅެއް ނުޖެހެ އެވެ. އެ ޝަކުވާ ނޯންނަ އިރެއް ނުދެ އެވެ.\nމި ހުރިހާ ޝަކުވާއަކީ ވެސް ރައީސް ސޯލިހު ކުރެއްވި ޝަކުވާއަށްވުރެ ބޮޑު ނޫނީ އެއާ އެއްވަރު ޝަކުވާތަކެވެ.\nރައީސް ސޯލިހަކީ އެ ޝަކުވާތަކަށް ނިމުމެއް ގެނައުމުގެ ގާބިލްކަން ލިބި ވަޑައިގެންފައިވާ ބޭފުޅެކެވެ. ދައުލަތާއި ސަރުކާރުގެ އެންމެ އިސްވެރިޔާގެ ހައިސިއްޔަތުން މައިން ބަފައިންފެ މޯހިރުން ނައްޓައި ޒުވާނުންނަށް ފަހި ގޮތްތަކެއް ހޯއްދަވައިދޭން މަސައްކަތް ކުރެވެން އޮތީވެސް ރައީސަށެވެ.\n"ފަސޭހައިން ވަޒީފާތަކެއް ލިބޭނަ ރައީސް އެވިދާޅުވާ ގޮތަށް މަންމަ މެންނަށް ޑިޕެންޑުވެގެން އެއްވެސް ޒުވާނަކު އުޅޭނެ ހެނެެއް ހީއެއްނުވޭ. ކޮންމެ ޒުވާނުންނަކީ މަސައްކަތެއް ކުރާ ހިތްވާނެ މީހެއް. އޭގެ މިސާލެއް މިދިޔަ ސަރުކާރުގައި ވެމްކޯއިން ބޮޑު މުސާރަ ލިބޭ ވަޒީފާތަކެއް ހުޅުވާލުމުން ކުރިން ކަންކަންމައްޗަށް ގިނަ ވެގެން އުޅުނު ކިތަންމެ ޒުވާނަކު މިހާރު އުޅެނީ ތާހިރު ދިރިއުޅުމެއްގައި އެ ވަޒީފާތަކުގައި،" ޒުވާނުންނާއި ކުޅިވަރުގެ ކަންތައްތަކުގައި ވަރަށް އިސްކޮށް އުޅުއްވާ ޒުވާނަކު ވިދާޅުވި އެވެ. "އެކުދިންނާއި ވާހަކަ ދައްކާލީމަ އެނގޭނެ އެކުދިން އެހެން އުޅުނީ އިތުރު ގޮތެއް ނެތިގެން، ވަޒީފާގަނޑެއް ނުލިބިގެން ޑިޕްރެސް ވެގެންކަން. އެކަހަލަ ވަރަށް ގިނަ ކުދިންނާއި ބައްދަލުވެފައި އެބަހުރި. މި ސަރުކާރަށް ވެސް ހަމަ އެކަހަލަ އޮޕޮޗުނިޓީސްތަކެއް ހުޅުވާލެވިއްޖެއްޔާ ރައީސްގެ އެ ކަންބޮޑުވުމަށް ހައްލު ލިބޭނެ"\nއޭނާ ވިދާޅުވި ގޮތުގައި ފަހުން މި އައި އަހަރުތަކުގައި ގިނަ ފަހަރު ޒުވާނުންވެފައި ވަނީ ސިޔާސީ މީހުން ގެންގުޅޭ ޓޫލެކެވެ. މިދިޔަ ސަރުކާރުގައި ވެސް އިންތިހާބާއި ގާތް ކޮށް، ވަރަށް ގިނަ އަދަދެއްގެ ކުދިންނަށް ވަޒީފާދިނެވެ.\nސަރުކާރުގެ ކުންފުނިތައް ކަމަށްވާ އެޗްޑީސީ އާއި އެމްޕީއެލް އާއި ފެނަކަ އާއި ސްޓެލްކޯ ފަދަ ތަންތަނުން ގިނަ އަދަދެއްގެ ޒުވާނުންނަށް ވަޒީފާ ދިނެވެ. އަދި ޒުވާނުންނަށް އެފަދަ ފުރުސަތު ތަކުގެ ބޭނުންހިފާ ވަޒީފާ ލިބުނު ކަމުގައިވީ ނަމަވެސް، އެއީ ސިޔާސީ ގޮތުން ދީފައިވާ ވަޒީފާތަކެކެވެ. އެހެންވެ އެޒުވާނުން އަނެއްކާވެް މަގުމަތިކޮށްލުމުގެ ސަގާފަތެއް އެބައޮތެވެ.\nކޮންމެ ގޮތަކަށް ބެލި ނަމަވެސް، ޒުވާނުންގެ ބޭނުން ގައުމަށް ބޮޑެވެ. ޒުވާނުންނާއި، އެކަށީގެންވާ ވަޒީފާތައް ސަރުކާރުން އުފައްދައިދޭން ޖެހެއެވެ. އާއިލީ މޯހިރުން ޒުވާނުންނުން ނައްޓައިދޭން ޖެހެ އެވެ.\nމައިންބަފައިންނަށް ބުރަ އަކަށް ވާކަށް އެއްވެސް ޒުވާނަކު ނޭދޭނެ އެވެ. އަމިއްލަ އަށް ފައިސާ ހޯދޭނެ މަގެއް ފެންނަން އޮއްވާ އެއްވެސް ޒުވާނަކު މަައިންބަފައިންގެ މޯހިރުގައި އުޅޭކަށް ބޭނުމެއް ނުވާނެ އެވެ. އެކަމަށް ބޭނުންވާނީ ފުރުސަތެކެވެ. ރަނގަޅު މުސާރައެއް ލިބޭ ވަޒީފާތަކެކެވެ. އެމީހެއްގެ ގާބިލިއްތުކަމަކާއި، ތައުލީމާއި، ތަޖުރިބާ ހުރި މިންވަރަކުން އެމީހަކަށް އެކަށީގެންވާ ވަޒީފާއެއް ހޯދައި ދެވިއްޖެ ނަމަ، ރައީސް ސޯލިހުގެ އެ ކަންބޮޑުވުމަށް ނިމުމެއް އަަންނާނެ އެވެ.\nރައީސް އިބްރާހިމް މުހައްމަދު ސޯލިހު ޒުވާނުން\nޒުވާނުންގެ ހިނިތުންވުމުގައި ރައީސްގެ ދައުރު\nއާއިލީ މޯހިރުން ނެއްޓެން ސިޔާސީ ހުރަސް!\nބޮޑުވަޒީރުކަން ހޯއްދަވަން އާންމު އިއުލާނެއް!\nމިތަނުން އިސް ލީޑަރަކީ ކޮން ބޭފުޅެއް؟\nމި ކިޔައިދެނީ ކޮން އާއިލާއެއްގެ ވާހަކައެއް؟\nތަޅުދަނޑިއާއި މުވައްޒަފުން ރައީސް އޮފީހާއި ހަވާލުކުރަނީ


Dharifulhu govanee! - Hali News\n1980 ގެ އަހަރުތަކުގައި އަޙުމަދު މާލެ ކިޔަވަން އައި އިރު މާލޭމީހުން ވާހަކަދައްކާ ބަހުރުވައިން އެއްވެސް އެއްޗެއް ބުނާކަން ނޭނގެއެވެ. އުމުރުން ދިހަ އަހުރުގެ އަހުމަދަކީ ލ. އަތޮޅުގެ ރަށަކަށް ނިސްބަތްވާ ކުއްޖެކެވެ. ކިޔަވަން ފޭބީ މާލޭ ރައްޔަތެއްގެ ގެއަށެވެ. އޭރު އެގޭގައި6އަހަރުގެ ފިރިހެން ކުއްޖަކާއި4އަހަރުގެ އަންހެން ކުއްޖެއް ހުރެއެވެ.\nއަހުމަދު ކިޔަވަން ހުރިގޭގެ ދެބެންނަކީ ވަރަށް ގިނައިން ތޮޅޭ ދެކުދިންނެވެ. އެއްދުވަހަކު މި ދެކުދިން އާދައިގެ މަތިން ތޮޅެން ފަށައިފިއެވެ. އޭރު މި ދެކުދިންގެ އިތުރު މީހަކަށް ގޭގައި އުޅެނީ އަހުމަދެވެ. ދެކުދިންގެ މަންމަވީ ޖެހިގެން ހުރި ގެއަށް ދުންގަނޑެއް ބޯލަން ގޮހެވެ. ދެކުދިން ތޮޅެމުންގޮސް ހަގަށްހުރި އަންހެންކުއްޖާ ރޯންފަށައިފިއެވެ. އަހުމަދު ކަންބޮޑުވެގެން ޖެހިގެން ހުރި ގެއަށް ހިނގައްޖެއެވެ. އޭރު ދެކުދިންގެ މަންމަ އިނީ ދުންގަނޑެއް ވަރުކޮށްލައިގެން އޮލަ ވާހަކައިގައެވެ.\nއަހުމަދު ވަރަށް ކަންބޮޑުވެ ހުރެ ޒައީމާ އެބަ ގޮވައޭ ބުންޏެވެ. މިހެން ބުނުމުން ދެކުދިންގެ މަންމަ ސުވާލުކޮށްފިއެވެ. ގޮވަނީ ކީއްކުރަން ހެއްޔެވެ؟ ކޯޗެއް ބޭނުންވެގެން ހެއްޔެވެ؟ އަހުމަދަށް އިތުރަށް ބުނާނެ އެއްޗެއް ނޭނގިގެން އަނެއްކާވެސް ދެކުދިންގެ ހާލު ބަލަން ގެއަށް ހިނގައްޖެއެވެ. މި ގޮތަށް ދެގެދޭތެރޭ ޚަބަރު ހިފައިގެން ހިނގަހިނގާ ހުއްޓާ ޒައީމާ ރޮއިރޮއި ހިނދިއްޖެއެވެ. އެންމެ ފަހުން އަހުމަދަށް ރޮވިގެން ދެކުދިންގެ މަންމަ ގާތު ޒައީމާ ގޮވާ ގޮވާ ހިނދިއްޖޭ ބުނުމުން އެ މަންމަ ދުވެފައި ގެއަށް އައެވެ. އަދި ދަރިފުޅު އޮތްގޮތް ފެނިފައި އަހުމަދާއި ދިމާއަށް ހަޅޭލަވައިގަތެވެ. މިވަރު ވީރުވެސް މި ކުއްޖާ ރޮނީއޭ ނުބުނީ ކީއްވެ ހެއްޔެވެ؟ އަހުމަދު އިސްޖަހަލައިގެން އެއްޗެއް ނުބުނެ ހަނު ހުއްޓެވެ. އެކަމު ހިތާހިތާ ބުނަމުން ގެންދިޔައެވެ. މިއޮތް ހާއިރުވަންދެން މި ބުނީ އެ ހެނެވެ. ނަމަވެސް އަހުމަދަށް ރޮނީ އޭ ބުނަނަން ނޭނގުމުން ކުދިންގެ މަންމަ ވަށިވަށިން ދިން އިރުވެސް ހަނު ހުރީއެވެ.


PPM ge congress baavvaa nama fiyavalhu alhaanan: MRM\nޕީޕީއެމްގެ ކޮންގްރެސް ބާއްވާނަމަ ފިޔަވަޅު އަޅާނަން: އެމްއާރްއެމް\nޕީޕީއެމްގެ ކޮންގްރެސް ނުވަތަ ގައުމީ މަޖިލިސް އަންނަ ހުކުރު އަދި ހޮނިހިރު ދުވަހު ބޭއްވުމަށް ނިންމާފައިވާތީ، އެކަން ހުއްޓުވާނެ ކަަމަށް ކުރީގެ ރައީސް މައުމޫން އަބުދުލްގައްޔޫމަށް ތާއީދު ކުރައްވާ ބޭފުޅުން ވިދާޅުވެއްޖެ އެވެ.\nޕީޕީއެމްއިން މިއަދު ނެރުނު ނޫސް ބަޔާނެއްގައި ބުނީ ޕާޓީގެ އަސާސީ ގަވައިދުގައިވާ ގޮތުގެ މަތިން ގައުމީ ޖަލްސާއެއް ބޭއްވުމަށް ކައުންސިލުން ނިންމާފައިވާތީ އަންނަ ހުކުރު އަދި ހޮނިހިރު ދުވަހު މާލޭގައި ގައުމީ ޖަލްސާ ކުރިއަށް ދާނެ ކަމަށެވެ. ގައުމީ ޖަލްސާއެއް ބޭއްވުމަށް އެޕާޓީން ނިންމާފައިމިވަނީ ރިޔާސީ އިންތިހާބުގައި ނާކާމިޔާބީއާ ކުރިމަތިވެ އެ ޕާޓީގެ ލީޑާޝިޕަށް ވަރަށް ބޮޑަށް ފާޑު ކިޔުން އަމާޒުވެފައި ވަނިކޮށެވެ.\nއެކަމާ ގުޅިގެން މުހައްމަދު ވަހީދު އިބްރާހީމް (ލޯޔަރު ވައްޑެ) މިއަދު ކުރެއްވި ޓްވީޓެއްގައި ވިދާޅުވީ، ޕީޕީއެމްގެ އިންތިހާބީ ލީޑާޝިޕުން ނޫން ފަރާތަކަށް ޕީޕީއެމް ހަވާލުކޮށް ހިންގުމަށް އެއްވެސް ކޯޓަކުން ހުކުމް ކޮށްފައިނުވާ ކަމަށެވެ. ޕީޕީއެމްގެ އިންތިހާބީ ލީޑާޝިޕަށް ނޭންގި އެއްވެސް ފަރާތަކުން އެޕާޓީގެ ކޮންގްރެސްއެއް ބާއްވަން މަސައްކަތް ކުރާނަމަ އެފަރާތްތަކާމެދު މަދަނީ އަދި ޖިނާއީ މައްސަލަ ހުށަހަޅާނެ ކަމަށް ވައްޑެ ވިދާޅުވި އެވެ.\nޕީޕީއެމް މުހައްމަދު ވަހީދު އިބްރާހިމް އެމްއާރުއެމް


އައިކިއު އޮޕްޝަން އިން ޓްރޭޑް ކުރާ މީހުންގެ އަދަދު އިންތިހާއަށް އިތުރުވެ، ދިވެހިން ޓްރޭޑް ކުރުމަށް ފަރިތަވަނީ! – Dhen.mv\nއައިކިއު އޮޕްޝަން އިން ޓްރޭޑް ކުރާ މީހުންގެ އަދަދު އިންތިހާއަށް އިތުރުވެ، ދިވެހިން ޓްރޭޑް ކުރުމަށް ފަރިތަވަނީ!\nJuly 2, 2020 - 8:47 pm\nފުރަބަންދަށް ލުއި ދިން ނަމަވެސް، ރާއްޖޭގައިވެސް ކޮރޯނާ ވައިރަސް އަދި ވެސް ދަނީ ފެތުރެމުންނެވެ. މިއާއެކު، ކޮންމެހެން ދާން ޖެހިއްޖެ ހާލަތެއް ނޫން ގޮތަކަށް ގެއިން ބޭރަށް ދިއުމަކީ ރަނގަޅު ކަމެއް ނޫނެވެ. ގޭގައި މިގޮތަށް ތިބޭައިރު، ފޫހިވެ އުޅޭނަމަ މިއޮތީ ރަނގަޅު ފުރުސަތެކެވެ.\nމި ބޮޑު ޕްލެޓަފޯމުގައި ބޭރުފައިސާ ގަނެ ވިއްކުމަށް އެކި ޓެކްނިކްތައް ބޭނުން ކުރެވެއެވެ. އެގޮތުން، މި ލިޔުމުގައި ކިޔާދީފައި ވާނީ އޭގެތެރެއިން ބައިނަރީ ޓްރޭޑް ކުރާނެ ގޮތުގެ\nފޮރިން އެކްސްޗޭންޖް މާކެޓަކީ ބޭރު ފައިސާ ގަނެ ވިއްކުމުގައި ދުނިޔޭކެ އެންމެ ބޮޑު ޕްލެޓްފޯމެވެ. ދިވެހިންގެ މެދުގައިވެސް މިގޮތަށް ބޭރުފައިސާ ގަނެ ވިއްކައިގެން މުއްސަނދިވާ ފަރާތްތައް އަންނަނީ ދުވަހެއް ދުވަހަކަށް އިތުރުވަމުންނެވެ. IQ Optionއަކީ މި ޕްލެޓްފޯމުގައި ޓްރޭޑް ކުރުމަށް މަގުފަހި ކޮއްދޭ އެންމެ ކާމިޔާބު އެއް ބްރޯކަރެވެ.\nޓްރޭޑް ކުރާނީ ކިހިނެތް؟ފައިނޭންޝިއަލް ޓްރޭޑިންގެ އެހެނިހެން ވައްތަރުތަކެކޭވެސް އެއްފަދައިން ބައިނަރީ ޓްރޭޑް ކުރުމުގައިވެސް ބަލާނީ ސެލެކްޓް ކޮށްފައިވާ އެސެޓެއްގެ އެވަގުތެއްގެ އަގު ހުރި ހިސާބުން ފެށިގެން އެ އޮޕްޝަންއެއްގެ އެކްސްޕަޔަރީ ވަގުތާ ހަމައަށް އަގަށް އަންނަ ބަދަލަށެވެ. މިސާލަކަށް މިހާރު (އެމެރިކާޑޮލަރު/ޔޫރޯ) މި ޕެއާރ ހުރީ 1.29200 ގައި ކަމަށްވާނަމަ، 1.29200 ގައި ބައި (ކޯލް) އޮޕްޝަންއެއް ނަގައިފިނަމަ އަދި އެ އޮޕްޝަން ނިމޭނީ 1 މިނެޓް ފަހުން ކަމަށްވާނަމަ، އެ މިނިޓް ނިމޭއިރު (އެމެރިކާޑޮލަރު/ޔޫރޯ) މި ޕެއާރގެ އަގު 1.29200 އަށްވުރެ މަތީގައި ނިމިއްޖެނަމަ، އެ ޓްރޭޑްއަށް އެވަގުތު ބްރޯކަރއިން *%85 ޕޭއައުޓް ދޭނަމަ 100 ޑޮލަރު އިންވެސްޓްކޮށްގެން އެ 1 މިނިޓް ނިމޭއިރު 85 ޑޮލަރުގެ ފައިދާއެއް ލިބޭނެއެވެ. ނަމަވެސް އެ 1 މިނިޓް ނިމޭއިރު (އެމެރިކާޑޮލަރު/ޔޫރޯ) މި ޕެއާރގެ އަގު ހުރީ 1.29200 އަށްވުރެ ދަށުގައި ކަމަށްވާނަމަ، އެ 1 މިނިޓް ނިމޭއިރު އިންވެސްޓްކުރި 100 ޑޮލަރު ގެއްލޭނެއެވެ. މި ޕްލެޓްފޯމުގައި ކޮންމެ ޓްރޭޑެއްގައި އެންމެ މަދުވެގެން 1 ޑޮލަރުވެސް އިންވެސްޓްކުރެވޭނެއެވެ.ރިއަލް އެކައުންޓެއްގައި ޓްރޭޑް ކުރާނީ ކިހިނެއް؟\nޓްރޭޑްކޮށްގެން ލާރި ގެއްލެނީތަ؟ ޓްރޭޑުން ފައިދާ ހޯދަން މި ކޯސް ހަދާލާ!\nއެކްނެސް މޯލްޑިވްސްއިން ޓްރޭޑް ކުރަން ދަސްކޮށްދޭ އަގު ހެޔޮ ކޯސްތަކެއް\nއޮންލައިން ޓްރޭޑިން މުޢާމަލާތްތަކުގައި ބީއެމްއެލް ކާޑު ބޭނުން ނުކުރެވޭ ގޮތް ހަދައިފި\nނަސްރީނާގެ ހާލުކޮޅު ރަނގަޅު: ރައީސް މައުމޫން\nބްލެކްމެއިލް ކުރާނަމަ އެކަން ސިއްރު ނުކޮށް އެކަމުން ސަލާމަތްވަމާ!\nބިލް ހުުށައެޅީ ދީނީ ވިސްނުމަކުން ހަދީސާ އިމާމުންގެ ބަސްތަކަށް ރިއާޔަތްކޮށް: ހިސާން\nސެލޫންތައް ހިނގުމަށް ދިމާވާ ދަތިތައް ރައީސް އަޑުއައްސަވައިފި


Dell ge enme fahuge technology maxcom in rajje ah thaarafu koffi\nޑެލްގެ އެންމެ ފަހުގެ ޓެކްނޮލޮޖީ މެކްސްކޮމް އިން ރާއްޖެއަށް ތައާރަފުކޮށްފި\nރާއްޖޭގައި ޑެލްގެ އުފެއްދުންތައް ވިއްކާ އޮތޮރައިޒް ޑިސްރިބިއުޓާ ކަމަށްވާ މެކްސްކޮމް އިން ރާއްޖެއަށް ތައާރަފު ކޮށްފައިވާ އުފެއްދުންތަކުގެ ތެރޭގައި ޑެލްއިން ބޮޑެތި ވިޔަފާރިތަކަށް ހާއްސަކޮށްގެން ނެރެފައިވާ ބިޔަ ސްޓޯރޭޖް ސިސްޓަމްތަކާއި ބިޔަ ސާވާތައް ހިމެނެ އެވެ. މި އުފެއްދުންތަކަކީ ވިޔަފާރީގެ މަސައްކަތްތައް ފަސޭހަކޮށްދޭ އާލާތްތަކެވެ.\nމެކްސްކޮމްއިން ހޮޓެލް ޖެންގައި މިއަދު ބޭއްވި ރަސްމިއްޔާތެއްގައި ވާހަކަ ދައްކަވަމުން ޓްރާންސްޕޯޓް މިނިސްޓްރީގެ ނައިބު މުހައްމަދު އަޝްމަލީ ވިދާޅުވީ ރާއްޖެއަކީ އެންމެ ފަހުގެ ޓެކްނޮލޮޖީ ބޭނުންކުރާ ގައުމެއް ކަމަށާއި މިފަދަ ޓެކްނޮލޮޖީ ރާއްޖެއަށް މުހިންމު ކަމަށެވެ.\n"މިއީ ފަހުގެ ޓެކްނޮލޮޖީ ތައާރަފުކުރާ ފަރާތްތަކަށް އެންމެ ރަނގަޅު ވަގުތު. ސަރުކާރުން ދަނީ މި އަހަރު ނިމެންވާއިރު މުޅިރާއްޖޭގެ މީހުން ދިރިއުޅޭ ހުރިހާ ރަށަކަށް ބްރޯޑްބޭންޑް އިންޓަނެޓުގެ ހިދުމަތް ދިނުމަށް މަސައްކަތް ކުރަމުން،" އަޝްމަލީ ވިދާޅުވި އެވެ.\nއޭނާ ވިދާޅުވީ ރާއްޖޭގައި އިންފޮމޭޝަން ޓެކްނޮލޮޖީއަށް އިންވެސްޓް ކުރެވޭނެ ދާއިރާތަކެއް އެބަހުރި ކަމަށެވެ.\n"ހުޅުމާލޭގައި ޒުވާނުންނަށް ހާއްސަކޮށްގެން އައިޓީ ޕާކެއް ހެދުމަށް ވެސް ކަނޑައަޅާފައި ވޭ،" އަޝްމަލީ ވިދާޅުވި އެވެ.\nއޭނާ ވިދާޅުވީ އައިސީޓީ އިންޑަސްޓްރީ ތަރައްގީ ކުރުމުގެ ގޮތުން ސަރުކާރާއި ސާކް ޑިވްލޮޕްމަންޓް ފަންޑު ގުޅިގެން ރާއްޖޭގެ އެކި ކަންކޮޅުތަކުގައި 50 އީ- ކޮމިއުނިޓީ ސެންޓަރު ގާއިމްކޮށްފައިވާ ކަމަށެވެ.\n"އީ ސެންޓަރުތައް މެދުވެރިކޮށް ޒުވާނުނަށް އެކި ޕްރޮގްރާމްތައް ހިންގޭނެ. މީގެ އިތުރުން މި ތަންތަނުން ހިލޭ އިންޓަނެޓުގެ ހިދުމަތް ވެސް ލިބޭ،" އަޝްމަލީ ވިދާޅުވި އެވެ.


Aaryan jalugai behettee ekasheegenvaa heki nethi\nއާރްޔަން ޖަލުގައި ބެހެއްޓީ އެކަށީގެންވާ ހެކި ނެތި\nއާރްޔަން ކޯޓަށް ހާޒިރު ކުރަނީ\nމަސްތުވާތަކެތި ބޭނުން ކުރުމާއި އޭގެ ވިޔަފާރިކުރާ ކަމުގެ ތުހުމަތުގައި މިދިޔަ މަހު ހައްޔަރުކޮށް ގިނަ ދުވަސް ތަކަކު ޖަލުގައި ބެހެއްޓި ޝާހް ރުކް ޚާންގެ ދަރިފުޅު އާރްޔަން ޚާން ކުށެއް ކުރި ކަމުގެ އެއްވެސް ހެއްކެއް މުމްބާއިގެ ނާކޮޓިކްސް ކޮންޓްރޯލް ބިއުރޯ (އެންސީބީ) އަށް ދެއްކިފައި ނުވާކަން ހާމަ ވެއްޖެ އެވެ.\nކަފާލާތުގެ ދަށުން އާރްޔަން މިނިވަން ކުރަން އިންޑިއާގެ ހައި ކޯޓުން ކުރި ހުކުމް މިހާރު ރިލީޒް ކޮށްފައިވާއިރު އެ ހުކުމްގައި ބުނެފައި ވަނީ އާރްޔަން ހައްޔަރު ކުރުމަށް ފަހު އޭނާ ބަލާ ފާސް ކޮށްގެން ވެސް އަދި އޭނާގެ ގެންގުޅުނު ފޯނުގައިވާ ޑާޓާތައް ކިޔައިގެން ވެސް އޭނާ ކުށްވެރިއަކަށް ހެދޭ ވަރުގެ އެއްވެސް ހެއްކެއް ލިބިފައި ނުވާ ކަމަށެވެ. އަދި އާރްޔަން އާއެކު ހައްޔަރުކުރި އޭނާގެ ދެ އެކުވެރިން ކަމަށްވާ އަރްބާޒް މާޗެންޓް އާއި މުންމުން ދަމޭޗާ ވެސް މަސްތުވާ ތަކެތި ބޭނުން ކުރުމާއި އޭގެ ވިޔަފާރި ކުރުމުގައި ބައިވެރިވާކަމުގެ ހެއްކެއް ނެތެވެ.\nމި މީހުންގެ މައްޗަށް ކުރެވުނު ތުހުމަތުތަކާ ގުޅޭ އެއްވެސް ކަމެއްގެ ވާހަކަ މި ތިން މީހުން ފޯނުން ދައްކާފައި ނެތް ކަމަށާއި އެ މީހުން ކުށްވެރި ކުރެވޭ ކަހަލަ އެއްވެސް މެސެޖެއް އެ ފޯނުތަކުގައިވާ މެސެޖުތަކުގައި ނެތް ކަމަށް ވެސް ހުކުމްގައި ބުނެފައި ވެއެވެ.\nމިހާރު ގިނަ ބަޔަކު ޝައްކު ކުރާ ގޮތުގައި ބަޔަކު އޮޅުވާލައިގެން އާރްޔަން އަށް ލަނޑު ދިނުމުގެ ގޮތުން ކްރޫޒް ޝިޕަށް ގެންދިޔައީ އެވެ. އެ ކްރޫޒްގައި އޮތް ޕާޓީއެއްގައި މަސްތުވާ ތަކެތި ބޭނުން ކުރާނެކަން އެނގި ތިބެ އާރްޔަން އެތަނަށް ގެންދިޔައީ މިކަމުގައި އޭނާ ބައްދަން ކަން ވެސް މިހާރު ވަނީ ޔަގީން ވެފަ އެވެ. އަދި މިއީ ޝާހް ރުކް އާ ދެކޮޅަށް އޭނާއަށް ލަނޑެއް ދޭން ބަޔަކު ކުރި ކަމެއް ކަމަށް ޝާހް ރުކްގެ ފޭނުން ތުހުމަތު ކުރެ އެވެ.\nމިދިޔަ އޮކްޓޯބަރު މަހުގެ ދެވަނަ ދުވަހު އާރްޔަން ހައްޔަރުކުރީ މުމްބާއީ އިން ގޯއާއަށް ދިއުމަށް ފުރަން ތައްޔާރުވެފައި އޮތް ކްރޫޒް ޝިޕް އަކުންނެވެ. އޭރު އެ ބޯޓުގައި ހާހަކަށް ވުރެ ގިނަ މީހުން ތިއްބެވެ. ނަމަވެސް އެންސީބީން ބޯޓު ރެއިޑްކޮށް ހައްޔަރުކުރީ އާރްޔަން އާއި އޭނާގެ އެކުވެރިން އަދި އެމީހުންނާއެކު ތިބި މަދު ބައެކެވެ.\nބާވީސް ވަރަކަށް ދުވަހު ޖަލުގައި ބެހެއްޓުމަށް ފަހު ކަފާލާތުގެ ދަށުން އާރްޔަން ވަނީ މިނިވަން ވެފަ އެވެ. ނަމަވެސް ކޮންމެ ހުކުރު ދުވަހަކު އަދިވެސް އެންސީބީގެ އޮފީހަށް ހާޒިރީގައި ސޮއި ކުރަން އޭނާ ދާން ޖެހެ އެވެ. އޭނާގެ ޕާސްޕޯޓް ވެސް ވަނީ ހިފަހައްޓާފަ އެވެ.\nއިންޑިއާ މަސްތުވާތަކެތި ޝާހްރުކް ހާން + ކުށްކުރުން ކުޑަކުދިން


ޖޫން މަހުގެ ފުރަތަމަ9ދުވަހު 15،000ށް ވުރެ ގިނަ ފަތުރުވެރިން...\nޖޫން މަހުގެ ފުރަތަމަ9ދުވަހު 15،000ށް ވުރެ ގިނަ ފަތުރުވެރިން އަތުވެއްޖެ\nޖޫން މަހުގެ ފުރަތަމަ ނުވަ ދުވަހު ރާއްޖެ އައިސްފައި ވަނީ 15،559 ފަތުރުވެރިން\nފަތުރުވެރިން ރާއްޖޭގައި އެވްރެޖްކޮށް ނުވަ ދުވަސް ހޭދަކުރޭ\nޖޫން މަހު ދުވާލެއްގެ މައްޗަށް އެވްރެޖްކޮށް ރާއްޖެ އަންނަނީ 1,729 ފަތުރުވެރިން\n11 ޖޫން 2021 | ހުކުރު 09:25\nރާއްޖެ އައި ފަތުރުވެރިންތަކެއް ވެލާނާ އިންޓަަރނޭޝަނަލް އެއަރޕޯޓުގައި\nޖޫން މަހުގެ ފުރަތަމަ ނުވަ ދުވަހު 15،000ށް ވުރެ ގިނަ ފަތުރުވެރިން ރާއްޖެ އައިސްފައިވާ ކަމަށް ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައިފިއެވެ.\nޓޫރިޒަމް މިނިސްޓްރީން އާންމުކުރާ ތަފާސްހިސާބުތައް ދައްކާގޮތުން ޖޫން މަހުގެ ފުރަތަމަ ނުވަ ދުވަހު 15،559 ފަތުރުވެރިން ވަނީ ރާއްޖެ އައިސްފައެވެ. އެގޮތުން މަހުގެ ފުރަތަމަ ދުވަހު 1,537 ފަތުރުވެރިން ރާއްޖެ އައިސްފައިވާއިރު، ދެވަނަ ދުވަހު އައިސްފައި ވަނީ 1,827 ފަތުރުވެރިންނެވެ. ތިން ވަނަ ދުވަހު 1,620 ފަތުރުވެރިން، ހަތަރު ވަނަ ދުވަހު 1,598 ފަތުރުވެރިން، ފަސް ވަނަ ދުވަހު 2,185 ފަތުރުވެރިން އަދި ހަ ވަނަ ދުވަހު 2,308 ފަތުރުވެރިން ރާއްޖެ އައިސްފައިވާކަމަށް ތަފާސްހިސާބުތައް ދައްކައެވެ. އޭގެ އިތުރުން ޖޫން ހަތް ވަނަ ދުވަހު 1,416 ފަތުރުވެރިން ރާއްޖެ އައި އިރު، އަށް ވަނަ ދުވަހު އައިސްފައި ވަނީ 1,513 ފަތުރުވެރިންނެވެ. އަދި ނުވަ ވަނަ ދުވަހު 1،555 ފަތުރުވެރިން ވަނީ ރާއްޖެ އައިސްފައެވެ.\nޖޫން މަހުގެ މިހާތަނަށް އެއްދުވަހާ އެންމެ ގިނަ އަދަދެއްގެ ފަތުރުވެރިން ރާއްޖެ އައިސްފައި ވަނީ ހަ ވަނަ ދުވަހުއެވެ. އަދި އެންމެ މަދުން ފަތުރުވެރިން އައިސްފައި ވަނީ ހަތް ވަނަ ދުވަހުއެވެ. ޖޫން މަހު ދުވާލެއްގެ މައްޗަށް އެވްރެޖްކޮށް ރާއްޖެ އަންނަނީ 1,729 ފަތުރުވެރިން ކަމަށާއި އެފަތުރުވެރިން ރާއްޖޭގައި އެވްރެޖްކޮށް ނުވަ ދުވަސް ހޭދަކުރާކަމަށް ތަފާސްހިސާބުތައް ދައްކައެވެ. މަހުގެ މިހާތަނަށް 730 ޓޫރިސްޓް ފެސިލިޓީއެއް އޮޕަރޭޓްކުރަން ފަށާފައިވާއިރު، 47,474 އެނދު ދަނީ ފަތުރުވެރިންނަށް ޚިދުމަތް ދިނުމަށް އޮޕަރޭޓްކުރަމުންނެވެ.\nމިއަހަރުގެ ފުރަތަމަ ފަސް މަހު ރާއްޖެ އައި ފަތުރުވެރިންގެ އަދަދުތަކަށް ބަލާއިރު، ޖެނުއަރީ މަހު 92,103 ފަތުރުވެރިން، ފެބްރުއަރީ މަހު 96,882 ފަތުރުވެރިން، މާޗް މަހު 109,585 ފަތުރުވެރިން، އޭޕްރިލް މަހު 91,200 ފަތުރުވެރިން އަދި މެއި މަހު 64,613 ފަތުރުވެރިން ވަނީ ރާއްޖެ އައިސްފައެވެ. ޖެނުއަރީ މަހު ދުވާލެއްގެ މައްޗަށް އެވްރެޖްކޮށް 2,971 ފަތުރުވެރިން ރާއްޖެ އައިސްފައިވާއިރު، ފެބްރުއަރީ މަހު އެއަދަދު ވަނީ 3,460ށް އަރާފައެވެ. އަދި މާޗު މަހު ދުވާލެއްގެ މައްޗަށް އެވްރެޖްކޮށް އަންނަ ފަތުރުވެރިންގެ އަދަދު ވަނީ 3,535ށް އިތުރުވެފައެވެ. ނަމަވެސް އޭޕްރިލް މަހު ފަތުރުވެރިން އަންނަ އަދަދު މަޑުމަޑުން ދަށަށް ދާން ފަށައި އެމަހު ދުވާލެއްގެ މައްޗަށް އެވްރެޖްކޮށް އައިސްފައި ވަނީ 3,040 ފަތުރުވެރިންނެވެ. އަދި މެއި މަހު ދުވާލެއްގެ މައްޗަށް އެވްރެޖްކޮށް އައިސްފައި ވަނީ 2,084 ފަތުރުވެރިންނެވެ.\nމިހާތަނަށް ރާއްޖެއަށް އެންމެ ގިނަ އަދަދަކަށް ފަތުރުވެރިން އައި 10 ގައުމަށް ބަލާއިރު، އެންމެ ގިނަ ފަތުރުވެރިން އައި ރަޝިއާއިން މިހާތަނަށް 111,628 ފަތުރުވެރިން ވަނީ ރާއްޖެ އައިސްފައެވެ. އިންޑިއާއިން 89,499 ފަތުރުވެރިން، ޖަރުމަނުން 25,935 ފަތުރުވެރިިން، ޔޫކްރެއިނުން 23,633 ފަތުުރުވެރިން އަދި ކަޒަކިސްތާނުން 16,720 ފަތުރުވެރިން ވަނީ ރާއްޖެ އައިސްފައެވެ. އޭގެ އިތުރުން އެމެރިކާއިން 15,624 ފަތުރުވެރިން އައިސްފައިވާއިރު، އިނގިރޭސިވިލާތުން އައިސްފައި ވަނީ 13,240 ފަތުރުވެރިންނެވެ. ރޫމޭނިއާ އިން 11,525 ފަތުރުވެރިން ރާއްޖެ އައިސްފައިވާއިރު، ފްރާންސުން 10,420 ފަތުރުވެރިން އަދި ޗެކްރިޕަބްލިކުން 10,087 ފަތުވެރިން ވަނީ ރާއްޖެ އައިސްފައެވެ.\nއަހަރުގެ މިހާތަނަށް 469,942 ފަތުރުވެރިން ރާއްޖެ އައިސްފައިވާއިރު، މިއީ 2020 ވަނަ އަހަރާ އަޅާބަލާއިރު 22.8 އިންސައްތައިގެ ކުރިއެރުމެކެވެ. ނަމަވެސް 2019 ވަނަ އަހަރާއި އަޅައިބަލާއިރު، އަދިވެސް ރާއްޖޭގެ ފަތުރުވެރިކަން އޮތީ 40.2 އިންސައްތަ ދަށުގައެވެ.\nރާއްޖެއަށް ކުރިމަތިވި ކޮވިޑް-19ގެ ހަތަރު ވަނަ ރާޅާ އެކު ފަތުރުވެރިން އައި މިންވަރު ދަށަށް ދިޔަނަމަވެސް އަސަރުކޮށްފައި ވަނީ ލޯސީޒަންގެ އަމާޒަށް ކަމަށާއި ހަރުގެ ޓާގެޓްތައް އަދިވެސް ހާސިލުވާނެކަމުގެ ޔަޤީންކަން އެބައޮތްކަމަށް ޓޫރިޒަމް މިނިސްޓަރ ޑރ. އަބްދުﷲ މައުސޫމް ވަނީ ވިދާޅުވެފައެވެ. އެއީ ކޮވިޑްގެ ސަބަބުން ދެކުނު އޭޝިއާގެ ޤައުމުތަކުން ފަތުރުވެރިން ގެނައުން ހުއްޓާލަން ޖެހުމާއި، އިނގިރޭސިވިލާތްފަދަ މުހިންމު މާކެޓްތަކުން ރާއްޖެ އަންނަ ފަތުރުވެރިން ހުއްޓުމަކަށް އައުމުން ކަމަށް މިނިސްޓަރ ވިދާޅުވިއެވެ. ނަމަވެސް، މިއަހަރަށް ސަރުކާރުން އަމާޒުހިފި މުޅިި ޖުމުލަ ޓާގެޓްތަކަށް ވާސިލުވެވޭނެކަމަށް މިނިސްޓަރ ވަނީ ވިދާޅުވެފައެވެ.\nމިހާރުވެސް ރާއްޖެއަށް ބައިނަލްއަގުވާމީ 30 އެއަރލައިނަކުން ޝެޑިއުލްޑް ދަތުރުތައް ކުރަމުން އަންނަ އިރު، 10 އެއަރލައިނަކުން އަންނަނީ ޗާޓަރު ދަތުރުތައް ކުރަމުންނެވެ.\nމިނިސްޓްރީ އޮފް ޓޫރިޒަމް ފަތުރުވެނިން\nފަތުރުވެރިކަން އަލުން އާރާސްތުކުރާއިރު، ޑޮމެސްޓިކް ޓޫރިޒަމް ތަރައްގީކުރުން މުހިންމު - ނައުޝާދު


ވެލާނާ އިންޓަރނޭޝަނަލް އެއަރޕޯޓްގައި އެމް.އޭ.ސީ.އެލްގެ 'އެއަރޕޯޓް މެޑިކަލް ކްލިނިކް' ސެޓަޕްކޮށް، މެނޭޖްކޮށް، އޮޕަރޭޓްކޮށްދޭނެ ފަރާތެއް ހޯދުމާއި ބެހޭ\nމި ކުންފުނިން ހިންގަމުން އަންނަ ވެލާނާ އިންޓަރނޭޝަނަލް އެއަރޕޯޓް (ވީ.އައި.އޭ) ގައި، އެމް.އޭ.ސީ.އެލްގެ 'އެއަރޕޯޓް މެޑިކަލް ކްލިނިކް' ހިންގާނެ ފަރާތެއް ހޯދަން ބޭނުންވެއެވެ. އެގޮތުން، މިކަމަށް ހޮވޭ ފަރާތެއް، ގާނޫނުތަކާއި ގަވާއިދުތަކާއި އަދި މިކުންފުނިންދީފައި ހުރި އިރުޝާދުތަކާއި އެއްގޮތަށް 'އެއަރޕޯޓް މެޑިކަލް ކްލިނިކް' ސެޓަޕްކޮށް، މެނޭޖްކޮށް، އޮޕަރޭޓްކޮށް ހިންގަންވާނެވެ.\nމިކަމަށް ޝައުގުވެރިވާ ފަރާތްތަކުން 2020 ސެޕްޓެންބަރު 24 ވާ ބުރާސްފަތިދުވަހުގެ ހެދުނު 10:15 ގެ ކުރިން، ސިޓީ, ފެކްސް ނުވަތަ އީމެއިލް([email protected]) މެދުވެރިކޮށް ޝައުގުވެރިކަން (EOI) ފާޅުކުރުން އެދެމެވެ. ޝައުގުވެރިކަން ފާޅުކުރާ ފަރާތްތަކުން އެފަރާތެއްގެ ފުރިހަމަ ނަމާއި އެޑްރެސް، އީމެއިލް އަދި ގުޅޭނެ ނަންބަރުތައް ފޯރު ކޮއްދެއްވަން ވާނެއެވެ.މިގޮތަށް ޝައުގުވެރިކަން ފާޅުކުރާ ފަރާތްތައް ރަޖިސްޓްރީ ކުރެވި، ތައްޔާރު ކުރެވިފައިވާ ބީލަންފޮތް އީމެއިލް ކުރެވޭނެއެވެ.\nމިކަމަށް ކުރިމަތިލާ ފަރާތްތަކަކީ "ހެލްތްކެއާރ ސާވިސް ޕްރޮވައިޑަރ"އަކަށް (ކްލިނިކް/ހޮސްޕިޓަލް އޮޕަރޭޓަރަކަށް) ވާންވާނެެއެވެ.\nބީލަންތައް ހުށަހެޅުމުގެ ސުންގަޑިއަކީ 2020 އޮކްޓޫބަރު 13 ވާ އަންގާރަދުވަހުގެ ހެދުނު 10:15 ގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކޮށްފައެވެ. ބީލަންތައް ހުޅުވުމަށް ހަމަޖެހިފައިވަނީ 2020 އޮކްޓޫބަރު 13 ވާ އަނަގާރަދުވަހުގެ ހެދުނު 10:15 ގައި، މިކުންފުނީގެ މައި އިދާރާގައި ބީލަން ހުށަހަޅާ ފަރާތްތަކުގެ ހާޒިރުގައެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައިނުގަނެވޭނެ ވާހަކަ ދަންނަވަމެވެ.\nސުންގަޑި: 24 ސެޕްޓެންބަރު 2020 1015


China ah vure India in bali jehunu meehunge adhadhu ithuru vejje - vNews.mv\nޗައިނާއަށްވުރެ އިންޑިއާއިން ކޮވިޑް-19 ބަލި ޖެހުނު މީހުންގެ އަދަދު އިތުރުވެއްޖެ\nސައިފް އަޒްހަރު 16 May 2020, 19:45\nއިންޑިއާގައި ބަލި ފެތުރުމުގެ އިލްޒާމު ސަރުކާރާއި މީޑިއާއިން އަޅުވަނީ މުސްލިމުންގެ ބޮލުގައި\nކޮވިޑް-19 އެންމެ ފުރަތަމަ ފެނުނު ޗައިނާއިން ބަލި ޖެހުނު މީހުންގެ އަދަދަށްވުރެ އިންޑިއާއިން ބަލި ޖެހުނު މީހުންގެ އަދަދު އިތުރުވެއްޖެއެވެ.\nއިންޑިއާގެ ހެލްތު މިނިސްޓްރީން މިއަދު އާންމުކުރި މައުލޫމާތު ބުނާގޮތުން، އެގައުމުން ބަލި ޖެހުނު މީހުންގެ ޖުމްލަ އަދަދު މިހާރުވަނީ 85،940 އަށް އަރާފައެވެ. އަދި މި ބަލީގައި 2،752 މީހުންވަނީ މަރުވެފައެވެ.\nހަމަ އެއާއެކު، ބަލި ޖެހުނު މީހުންގެ ތެރެއިން މިހާތަނަށް 26،400 މީހުން ފަސޭހަވެފައިވާ ކަމަށްވެސް އިންޑިއާއިން ހާމަކޮށްފައި ވެއެވެ.\nކޮވިޑް-19 ބަލި އެންމެ ފުރަތަމަ ފެނުނު ޗައިނާއިން ބަލި ޖެހިފައިވާ ކަމަށް ރިޕޯޓްކޮށްފައިވަނީ 82،933 މީހުންނެވެ. ޗައިނާއިން ބަލީގައި މަރުވެފައިވަނީ 4،633 މީހުންނެވެ.\nއިންޑިއާއިން އެންމެ ގިނަ މީހުންނަށް ބަލި ޖެހިފައިވަނީ މަހާރަޝްޓްރާ ސްޓޭޓުންނެވެ. އެ ސްޓޭޓުން 29،100 މީހުންނަށް ބަލި ޖެހިފައިވާއިރު، ޓެމިލް ނާޑޫއިން 10،108 މީހުންނަށް، ގުޖަރާތުން 9،931 މީހުންނަށް އަދި ވެރިރަށް ނިއުދިއްލީން 8،895 މީހުންނަށް ބަލި ޖެހިފައިވާ ކަމަށް ރިޕޯޓްކޮށްފައި ވެއެވެ.\nއިންޑިއާއަކީ ދުނިޔޭގެ އެންމެބޮޑު ލޮކްޑައުންއެވެ.\nބަލި ފެތުރުން ހުއްޓުވަން އިންޑިއާ ސަރުކާރުން މުޅި އިންޑިއާ ލޮކްޑައުންކޮށް ހަރުކަށި ފިޔަވަޅުތަކެއް އަޅާފައި އޮންނަތާ 54 ދުވަސް ވެފައިވާއިރު، ލޮކްޑައުންގެ މުއްދަތު އަނެއްކާވެސް އިތުރުކުރުމާމެދު ބޮޑުވަޒީރު ނަރެންދުރަ މޯދީ މިއަދުގެ ވަގުތެއްގައި ގޮތެއް ނިންމަވާނޭ ކަމަށް ޚަބަރުތައް ބުނެއެވެ.\nކޮވިޑް-19 ބަލި ޖެހުނު މީހުންގެ އަދަދު އިންޑިއާގައި ވަރަށް ބޮޑަށް އިތުރުވެގެން ގޮސްފައިވާއިރު، އިންޑިއާގެ ގިނަ މީޑިއާތަކުން މި ބަލި އިންޑިއާގައި ފެތުރުމުގެ އިލްޒާމު އަޅުވަމުން ގެންދަނީ އިންޑިއާގެ މުސްލިމުންގެ ބޮލުގައެވެ.\nއިންޑިއާގެ އިސްލާމީ ޖަމާއަތެއް ކަމަށްވާ ތަބްލީޣީ ޖަމާއަތުން ނިއުދިއްލީގައި ބޭއްވި ބައްދަލުވުމަކަށް ޓެލެންގާނާ ސްޓޭޓުންދިޔަ ހަމީހަކު ޕޮޒިޓިވްވުމާ ގުޅިގެން، އިންޑިއާ ސަރުކާރުން ބާއްވަމުންދާ ރަސްމީ ޕްރެސް ކޮންފަރެންސްތަކުގައިވެސް ތަބްލީޣީ ޖަމާއަތުގެ ނަން ގެނެސް، އެ ވާހަކަ ދައްކަން ފަށާފައި ވެއެވެ.\nއެކަމަކު، ތަބްލީޣީ ޖަމާއަތުން ނިއުދިއްލީގައި ބައްދަލުވުން ބޭއްވީ އިންޑިއާ ލޮކްޑައުންއަށް ދިއުމުގެކުރިންނެވެ.\nއިންޑިއާގެ ގިނަ މީޑިއާތަކުންނާއި، ވަކިވަކި ނޫސްވެރިންވެސް ގެންދަނީ، ކޮވިޑް-19 ބަލި އިންޑިއާގައި ފެތުރުމުގެ އަސްލަކީ ތަބްލީޣީ ޖަމާއަތް ކަމަށް ބުނެ އަދި އެކަމުގެ އިލްޒާމު ޖުމްލަކޮށް މުސްލިމުންގެ ބޮލުގައި އަޅުވަމުންނެވެ.\nއިންޑިއާގެ މީޑިއާގެ އަމަލުތައް ހުރިގޮތުން، އިންޑިއާގެ ނިކަމެތި މުސްލިމުންނަށް އެތައް އަނިޔާއަކާ ކުރިމަތިލާން ޖެހިފައި ވެއެވެ. އެގޮތުން، ހިޖުރަވެރިންގެގޮތުގައި އުޅޭ މުސްލިމުންނާއި، ގާޑިޔާތައް ހިންގާ ފަރާތްތަކާއި، އުނގު ވިޔަފާރިކުރާ އަދި ކުދިކުދި ކަޑަތައް ހުޅުވައިގެންއުޅޭ މުސްލިމުންނަށް ނުރައްކަލާ ކުރިމަތިލާންޖެހިފައި ވެއެވެ.\nސިއްހީ ނިޒާމުގެ ބަލިކަށި ވާހަކަ، ޓެސްޓްކުރުމާއި، ކޮންޓެކްޓް ޓްރޭސިންގެ މައުލޫމާތު އާންމުންނަށް ގަވާއިދުން ނުދެވޭ ސަބަބާމެދު އިންޑިއާގެ ބޮޑެތި މީޑިއާތަކުން ސަރުކާރާ ސުވާލެއް ނުކުރެއެވެ. ސަރުކާރުން އެކަމުގެ އިލްޒާމު މުސްލިމުންގެ ބޮލުގައި އެޅުވުމުން ގިނަ މީޑިއާތަކުން އެހެން ވާހަކައެއް ނުދައްކައެވެ.\nއިންޑިއާގެ ސޯޝަލް މީޑިއާގައިވެސް މުސްލިމުންނާ ގުޅޭގޮތުން ބޮޑެތި ދޮގުތައް ހަދައިގެން ތަފާތު ވާހަކަތައް ފަތުރަމުން ގެންދާ ކަމަށް ރިޕޯޓްތައް ބުނެއެވެ.


ކީރިތި ޤުރުއާނުގެ ޙުކުމް ނަސްޚުވުމާއި ޖަމްޢުކުރުން – 8 – DhiSalafiyyah\nކީރިތި ޤުރުއާނުގެ ޙުކުމް ނަސްޚުވުމާއި ޖަމްޢުކުރުން – 8\n03/09/2021 އުޞޫލުލް ފިޤުހު, ފިޤުހާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\nދެ ޙުކުމެއް ތަޢާރުޟްވާ ކޮންމެ ޙާލަތެއްގައި އެއިން ޙުކުމެއް މަންސޫޚުވީކަމުގައި ނުބެލުން\nނަސްޚުވުމުގެ ޝަރުޠުތަކުގެ ތެރޭގައި، “މަންސޫޚުކުރެވުނު ޙުކުމުގެ ޚިޠާބަށް ވުރެ ނާސިޚުގެ ޚިޠާބު ފަސްވެފައި އޮތުން” އިސްވެ ބަޔާންވެ ހިނގައްޖެއެވެ. އެހެންކަމުން ނަސްޚުވުމަކީ ކުރީގެ ޙުކުމެއް އުފުއްލެވުންކަން އެބަ އެނގިގެން ދެއެވެ. ހަމަ އެ ފަދައިން އުޞޫލީ ޤާޢިދާއަކީ ހުރިހާ ދަލީލެއް ތަޢާރުޟުވާ ޙާލަތުގައި މެނުވީ އެއިން ދަލީލެއް ނަސްޚުވެފައިވާ ކަމުގައި ނު ބެލުމެވެ. ނަސްޚުވުމުގައި މިފަދަ އެތައް ޝަރުޠުތަކެއް ކަނޑައަޅާފައި ވީހިނދު މި މަބްޙަޘްގައި މި ބަލައިލަނީ މަންސޫޚުވެފައިވާ ކަމުގައި ބުނެވިފައިވާ ކީރިތި ޤުރުއާނުގެ ބައެއް އާޔަތްތަކާމެދުގައި ކަންހިނގާފައިވާ ގޮތާ މެދުގައެވެ.\nމާތް ﷲ ވަޙީ ކުރައްވާފައިވެއެވެ. (وَلِلَّهِ الْمَشْرِقُ وَالْمَغْرِبُ ۚ فَأَيْنَمَا تُوَلُّوا فَثَمَّ وَجْهُ اللَّهِ ۚ إِنَّ اللَّهَ وَاسِعٌ عَلِيمٌ) މާނައީ: “މަޝްރިޤާއި މަޣްރިބް މިލްކުވެގެންވަނީ، ﷲ އަށެވެ. ފަހެ، ތިޔަބައިމީހުން ކޮންމެ ފަރާތަކަށް އެނބުރުނަސް، އެތަނެއްގައި ﷲ ވޮޑިގެންވެއެވެ. ހަމަކަށަވަރުން، ﷲ އީ، ތަނަވަސްވަންތަ، މޮޅަށް ދެނެވޮޑިގެންވާ ރަސްކަލާނގެއެވެ.” ﷲ ތަޢާލާގެ އަންނަނިވި ވަޙީ ބަސްފުޅުން، އިސްވެދިޔަ އާޔަތް މަންސޫޚު ކުރެވިފައިވާކަމުގައި ބުނެއެވެ. (فَوَلِّ وَجْهَكَ شَطْرَ الْمَسْجِدِ الْحَرَامِ) މާނައީ: “ފަހެ، ޙުރުމަތެރިވެގެންވާ މިސްކިތާ (އެބަހީ: ކަޢްބަތުﷲ ގެފުޅާ) ދިމާއަށް، ކަލޭގެފާނުގެ މޫނުފުޅު ކުރިމަތި ކުރައްވާށެވެ!”\nމިމައްސަލައަކީ ޢިލްމުވެރިންގެ މެދުގައި ޚިލާފު އޮތް މައްސަލައެކެވެ. މިއާޔަތުގައި ބަޔާންވެގެން މިވަނީ ކޮންމެ ދިމާއަކަށް މޫނު ކުރިމަތި ކުރެވުނު ކަމުގައި ވިޔަސް ﷲ ތަޢާލާ އެކަން ދެނެވޮޑިގެންވާކަމުގައެވެ. މަޝްރިޤާއި މަޣްރިބް މިލްކުވެ ވޮޑިގެންވަނީ ﷲ ތަޢާލާއަށް ކަމާއި ކޮންމެ ދިމާއަކަށް މޫނު ކުރިމަތި ކުރިޔަސް، އެ ކުރިމަތި ލެވުނީ އެކަލާނގެއާ ދިމާއަށް ކަމުގައި ބަޔާން ކުރައްވައިފައެވެ.\nދެން ފަހެ މި އާޔަތް ބާވައިލެއްވުނީ ޔަހޫދީންނަށް ރައްދުދެއްވުމުގެ ގޮތުންނެވެ. އެހެނީ އެ ޔަހޫދީން ބުންޏެވެ. (مَا وَلَّاهُمْ عَن قِبْلَتِهِمُ الَّتِي كَانُوا عَلَيْهَا) މާނައީ: “އެއުރެން (އެބަހީ: މުސްލިމުން) އިހު ތިބި ޤިބްލަ ފިޔަވައި އެހެން ފަރާތަކަށް އަނބުރައިލީ ކޮން އެއްޗެއް ހެއްޔެވެ؟” އެ ހިނދު ﷲ ތަޢާލާ މިއާޔަތް ބާވައިލެއްވިއެވެ. (قُل لِّلَّهِ الْمَشْرِقُ وَالْمَغْرِبُ) މާނައީ: “ކަލޭގެފާނު ވިދާޅުވާށެވެ! މަޝްރިޤާއި މަޣްރިބް މިލްކުވެވޮޑިގެންވަނީ ﷲ އަށެވެ.”


Dharifulhuge faraathun maabodethi kanthakah edheveytha?\nދަރިފުޅުގެ ފަރާތުން މާބޮޑެތިކަންތަކަށް އެދެވޭތަ؟\nވަރަށް ގިނަފަހަރު އަހަރެމެންނަށް ތުއްތުދަރިފުޅުގެ ފަރާތުން މާގިނަ ކަންތައްތައް ނުވަތަ މާ ބޮޑެތި ކަންތައްތަކަށް އެދެވޭތަން އާދެއެވެ. މާއަވަހަށް މާ ބޮޑެތި އުންމީދުތައް ކުރެވެއެވެ.\nމިސާލަކަށް ބުނަންޏާ، ދެއަހަރުގެ ދަރިފުޅު ކަމަކާ ބޮޑާހާކައިގަނެ ރޯން ފެށުމުން ވަރަށް އުނދަގޫވެއެވެ. ހާއްސަކޮށް މީހުން ގިނަތަނެއްގައި އެފަދަގޮތަކަށް ރޯން ފަށައިފިނަމަ ވަަރަށް ލަދުވެސް ގަނެއެވެ. އެފަދަ ވަގުތުގައި ދަރިފުޅަށް ނުވިސްނޭފަދަ ބަހުރުވައިން މުހާތަބުކުރެވޭތަން އާދެއެވެ. އަދި އަވަަހަށް ހުއްޓުވުމަށް އެކިކަންތައް ކުރެވެއެވެ. ދަރިފުޅަށްވުރެ ބޮޑަށް އެހެންމީހުންނާއި މެދު ވިސްނެއެވެ.\nހަގީގަތަކީ އެއުމުރުގެ ކުދިން، އެހެންމީހުން ދެކޭނެ ގޮތަކާއި މެދު ނުވިސްނާނެކަމެވެެ. އެފަދަވަގުތު ތަކުގައި ކުއްޖާއަށް ނުވިސްނޭފަދަ ބަސްބަސް ބުނެ، ކުއްޖާއަށް އެތަނުގައި ވާކަންތައް އެނގެންޖެހޭނެކަމަށް ބަލައިގެންނުވާނެއެވެ.\nބެލެނިވެރިންގެ ހައިސިއްޔަތުން ވިސްނަންވީ ކަމަކީ އެކުދިންނަކީ ބޮޑެތިމީހުންނޫންކަމެވެ. އަދި ބޮޑެތިމީހުން އުޅޭގޮތަށް ނުވެސް އުޅެވޭނެކަމެވެ. ކަަންކަމާ ބޮޑާހާނެކަމެވެ. އަބަދު ބަސްއަހައިގެން ނުތިބޭނެކަމެވެ.\nނަމަވެސް ބައެއްފަހަރު އެކަންތައް ހަނދާންނެތެއެވެ. ކުދިންގެ ފަރާތުން އެކުދިންގެ އުމުރާނުގުޅޭ ކަންތައްތައް އެކުދިންނަށް ކުރެވޭނެކަމަށް ހީވެއެވެ. މިސާލަކަށް ، ކުއްޖެއްގެ އަތުން ބިންމައްޗައް ކާއެއްޗެއް ނުވަތަ ފެންކަހަލަ އެއްޗެއް އެޅުމުން ، ހިތްހަމަނުޖެހޭވޭތަން އާދެއެވެ. އަދި ރުޅިއާދެވޭ ފަހަރުވެސް އާދެއެވެ. ކުއްޖާއަށް މިކުރެވުނީ ކިހާވަރެއްގެކަމެއްކަން ނޭނގިދާނެއެވެ. އަދި އެއީ ގަސްތުގައި ކުރިކަމަކަށްވެސް ނުވެދާނެއެވެ. އެހެންކަމުން އެފަދަވަގުތު ކުއްޖާދެކެ ރުޅިނައިސް އެތަން ސާފްކުރުމުގައި ކުއްޖާ ބައިވެރިކުރުން ރަނގަޅެވެ.\nކަންތައްތައް ދަސްކުރުމުގައި ވެސް ކުއްޖާގެ އުމުރާއި ނުގުޅޭކަންތައް ދަސްކުރުވަން އުޅެވެއެވެ. މިސާލަކަށް ބުޏާނަމަ އުމުރުން އެންމެ ދެއަހަރުވެސް ނުވަނީސް ޓިއުޝަން ކްލާސްތަކަށް ގެންގޮސް އަކުރު ދަސްކޮށް ލިޔަންކިޔަން ދަސްކުރުވަން އުޅެވެއެވެ. އަދި އެކަން ކާމިޔާބު ނުވާނަމަ މާޔޫސްވެއެވެ. ކޮންމެ ކުއްޖަކީވެސް އެކުއްޖެއްގެ ޒާތުގަ މޮޅުކުއްޖެކެވެ. އެކިކުދިންނަށް ދަސްވާނީ އެކި އުމުރުގައި އެކިމިންވަރަށެވެ.\nއާންމުކޮށް ސްކޫލުތަކުގެ މުގައްރަރު ކަނޑައެޅިފައި އޮންނަނީ ކުދިންގެ އުމުރާއި ގުޅޭގޮތަށެވެ. އެހެންކަމުން އިސްކޫލުއުމުރުގެ ކުރިން ނުވަތަ އިސްކޫލުގެ އިތުރުން މާ އަވަސްއަރުވާލައިގެން، މާގިނައިން ދަސްކޮށްދޭން އުޅެފިނަމަ ކުއްޖާގެ ސިކުނޑީގެ ހެދިބޮޑުވުމަށް ހުރަސްއެޅި ތަފާތު މައްސަލަތަށް ދިމާވުން އެކަށީގެންވެއެވެ.\nއެހެންކަމުން ކުދިންގެ ފަރާތުން ކިތަންމެ ފޮނި އުންމީދުތަކެއްކުރެވުނު ނަމަވެސް އެކުއްޖެއްގެ އުމުރާއި ހެދިބޮޑުވާގޮތުގެ މައްޗައް ނުވިސްނާ އެކުދިންގެ ފަރާތުން މާ ބޮޑެތި ކަންތައްތަކަށް އެދެވުމަކީ ރަނގަޅު ކަމެއްނޫނެވެ.


Dho?! Mashikolhu: Kuda Ibbe aai Abdullah ge madhaha album\nމަށިކޮޅު: ކުޑައިއްބެ އާއި އަބްދުﷲގެ މަދަހަ އަލްބަމް\nކުރިން ވެސް ވަރަށް ގިނަ މަދަހަތައް ކިޔާފައިވާ އަބްދުﷲ ރަޝީދު މަދަހަ އަލްބަމެއް ނެރުމުގެ މަސައްކަތް ކުރަމުން އަންނަތާ މިހާރު ވަރަށް ގިނަ ދުވަސް ވެއްޖެ އެވެ. އެކަމަކު އެކި ސަބަބުތަކާ ހުރެ އެކަމަށް މަގު ނުފެނިފައި ހުއްޓާ، އޭނާ އަތުގައި ހިފައި މި މަސައްކަތް ނިންމަން އެހީވީ، ލަވަކިޔުންތެރިޔާ އިބްރާހިމް ޒައިދު އަލީ (ކުޑަ އިއްބެ) އެވެ.\nކުޑަ އިއްބެގެ އަމިއްލަ ސްޓޫޑިއޯ، ޓޮނިކް ލައިވް ސްޓޫޑިއޯ އިން އިއްޔެ ވަނީ މި އަލްބަމް ރިލީޒްކޮށްފަ އެވެ. ނަމަކީ "މަށިކޮޅު" އެވެ.\nމި އަލްބަމްގައި ހަތް މަދަހައެއް ހިމެނެ އެވެ. ހުރިހާ މަދަހައެއް ކިޔާފައިވަނީ އަބްދުﷲ އެވެ.\nއަބްދުﷲ ރަޝީދު "ދޯ" އަށް އިންޓަވިއު ދެނީ.-- ފޮޓޯ: އަހްމަދު އަވްޝަން އިލްޔާސް / މިހާރު\n"މި މަދަހަ އަލްބަމަކީ ﷲ ސުބުހާނަހޫ ވަތައާލާގެ ވާހަކަ އިންސާނުންގެ ހިތްތަކަށް ފޯރުކޮށްދޭ ވަސީލަތެއް. ހަމަ އެއާ އެކު ދެން ދައްކަނީ ރަސޫލާގެ ވާހަކަ. އަދި ދުނިޔޭގައި އިންސާނުންނަށް މި އުޅެވެމުންދާ ގޮތްތަކުގެ ވާހަކަ،" އަބްދުﷲ ބުންޏެވެ.\nމި އަލްބަމްގެ ހުރިހާ މަދަހައެއް ލިޔުއްވީ މަޝްހޫރު ޅެންވެރިޔާ އާދަމް ނަސީރު އިބްރާހިމެވެ.\n"މަށިކޮޅު" އަލްބަމްގެ ޓްރެއިލާ.\n"މި މަދަހަތަކަށް އަޅުގަނޑު އަމިއްލައަށް ރާގު ހަދައިގެން ވަރަށް ގިނަ ދުވަސް ވެއްޖެ މި މަސައްކަތް ކުރަމުން އަންނަތާ،" އެކަމަކު އަމިއްލައަށް މި މަސައްކަތް ނުކުރެވުނީ ކަމަށް އަބްދުﷲ ބުންޏެވެ.\n"މަށިކޮޅަކީ އަސްލު ހަގީގަތަށް ބަލާއިރު ﷲ ސުބުހާނަހޫ ވަތައާލާ އިންސާނުން ހަލްގުކުރެއްވުމުގެ އަސްލު ދެއްތޯ، އެއީ އިންސާނުންގެ ފެށުމަކީ. މުޅި އިންސާނުންގެ ހަޔާތާ ގުޅެނީ މި އަލްބަމްގެ މަދަހަތައް،" އޭނާ ބުންޏެވެ.\nއަބްދުﷲ ވަނީ މީގެ ކުރިން ވެސް "އުއްމަތް" ނަމުގައި މަދަހަ އަލްބަމެއް ނެރެފަ އެވެ. އަދި މިދިޔަ އަހަރު ކޮވިޑާއެކު އައި ލޮކްޑައުން ތެރޭގައި ވެސް ވަރަށް ގިނަ އާޓިސްޓުންގެ އަޑުން ކިޔާފައިވާ މަދަހައެއް ކަމަށްވާ "ދުއާގެ މިހުރާބުގައި" ނެރުމުގެ މަސައްކަތް ވެސް އޭނާ ކުރި އެވެ.\n— TONiC LiVE STUDiO (@toniclivestudio) April 12, 2021\nމީގެ ކުރިން ބައެއް މަދަހަތަކަށް އަމިއްލަ ޅެން ވެސް ލިޔުނު އަބްދުﷲގެ ކުރީގެ މަޝްހޫރު އެހެން މަދަހަތަކުގެ ތެރޭގައި "ޝަހާދަތުން"، "ދުނިޔެ ރޯޝަންކުރަންވީ"، "ވިސްނާށޭ ދުނިޔެ" އަދި "ދޫނިތައް އުދުހެމުން" ފަދަ މަދަހަތައް ހިމެނެ އެވެ.\nޓޮނިކް ލައިވް ސްޓޫޑިއޯ އިން މިކްސިނިން އަދި މާސްޓަރިންގެ ހުރިހާ މަސައްކަތެއް ކޮށްފައިވާ "މަށިކޮޅު" އަލްބަމްގެ ހުރިހާ މަދަހައެއް ލަވަފޮށިން މިހާރު އަޑުއަހާލެވޭނެ އެވެ.


Yameen ge machah dhauvaa saabithu kurevidhaane kamakah gabooleh nukuran: Idhikolhu | Mihaaru\nޔާމީން: އެމަނިކުފާނުގެ މައްޗަށް އުފުލާފައިވާ މަނީ ލޯންޑަރިންގެ ދައުވާގެ ހުކުމް އިއްވުން މާދަމާ އަށް ވަނީ ޝެޑިއުލްކޮށްފައި. --ފޮޓޯ/މިހާރު\nޔާމީންގެ މައްޗަށް ދައުވާ ސާބިތުކުރެވިދާނެ ކަމަކަށް ގަބޫލެއް ނުކުރަން: އިދިކޮޅު\n04 ނޮވެމްބަރ 2019 - 10:52 18 comments\nއެމްއެމްޕީއާރުސީގެ މެދުވެރިކޮށް ހިންގި 3.3 ބިލިއަން ރުފިޔާގެ ޚިޔާނާތުގެ ފައިސާ ޖަމާކުރި އެސްއޯއެފުން ޔާމީންގެ އެކައުންޓަށް ޖަމާކުރި 1 މިލިއަން ޑޮލަރުގެ މައްސަލައިގައި ޔާމީނަށް އުފުލާފައިވާ މަނީ ލޯންޑަރިންގެ ދައުވާގެ ހުކުމް އިއްވުން ކްރިމިނަލް ކޯޓުގައި މާދަމާ އަށް ވަނީ ތާވަލްކޮށްފަ އެވެ.\nމި ދައުވާއާ ގުޅޭ ގޮތުން ޗެނަލް 13 ގައި، އިދިކޮޅު ޕީއެންސީގެ ރައީސް އަބްދުއްރަހީމް އަބްދުﷲ އާއި ޕީޕީއެމްގެ ނައިބު ރައީސް ޣައްސާން މައުމޫން ވިދާޅުވީ އެއީ ސިޔާސީ ދައުވާއެއް ކަމަށެވެ. އެ ދައުވާ އެމަނިކުފާނުގެ މައްޗަށް ސާބިތުނުކުރެވޭނެ ކަމުގެ ޔަގީންކަން އޮތީ، މިހާތަނަށް ވެސް އެ ފައިސާ އަކީ އެމްއެމްޕީއާރުސީގެ ފައިސާ ކަން ކަނޑައަޅާފައި ނުވާތީ ކަމަށް އެ ބޭފުޅުން ވިދާޅުވި އެވެ.\nޣައްސާނާއި އަބްދުއްރަހީމް ވެސް ވިދާޅުވީ މި ސަރުކާރުގެ ބޭނުމަކީ ސިޔާސީ މައިދާނުގައި ޔާމީންގެ އަޑު ކަނޑުވާލައި އެކަހެރިކުރުން ކަމަށެވެ. އެކަމަކު އެކަން މި ސަރުކާރަށް ކާމިޔާބު ނުވާނެ ކަމަށް ޣައްސާން ވިދާޅުވި އެވެ.\nއިދިކޮޅުގެ ސަފުތައް ވަރުގަދަކޮށް، އެކަމަށް ތައްޔާރަށް ތިބި ކަމަށް ވެސް އޭނާ ވިދާޅުވި އެވެ. ނުހައްގުން ޔާމީން ހުރަގެއަށް ލިޔަސް އެމަނިކުފާނުގެ ސާބިތުކަން ނަގައެއް ނުލެވޭނެ ކަމަށް ވިދާޅުވި އެވެ.\n"ހަގީގީ މާ ގިނަ ވާހަކަތަކެއް ނެތް މައްސަލަތަކެއް ފެންމަތިކޮށްފައި އެމަނިކުފާނު އެކަހެރިކޮށްލަން ކުރާ މަސައްކަތެއް މިއީ. އެކަމަކުން އެމަނިކުފާނުގެ ހައިބަތަކަށް ކުރާނެ މާ ބޮޑު އަސަރެއް އޮތް ކަމަކަށް އަޅުގަނޑު ގަބޫލެއް ނުކުރަން،" ޣައްސާން ވިދާޅުވި އެވެ.\nއަބްދުއްރަހީމް ވިދާޅުވި ގޮތުގައި ޔާމީންގެ ޝަރީއަތް ހިނގައިދިޔައީ ފާޑުކިޔާނެ ޖާގަ ލިބޭ ގޮތަށެވެ. އަދި އާއްމުކޮށް ހުޅުވާލައިގެން ޝަރީއަތް ބޭއްވުމުން ޔާމީނަށް ތާއީދު އިތުރުވެ އެމަނިކުފާނުގެ މައުސޫމްކަން ސާފުވި ކަމަށް ވެސް އޭނާ ވިދާޅުވި އެވެ.\n"ރައީސް ޔާމީނަކީ މައުސޫމް ބޭފުޅެއް ކަމަށް ދިވެހި ރައްޔިތުން މިއަދު ގަބޫލުކުރާނެ،" އަބްދުއްރަހީމް ވިދާޅުވި އެވެ.\nއޭނާ ވިދާޅުވި ގޮތުގައި އެމްއެމްޕީއާރުސީގެ ފައިސާ އިން މަންފާވި ކަމުގެ ތުހުމަތުގައި، އެންޓި ކޮރަޕްޝަން ކޮމިޝަން (އޭސީސީ) 155 މީހުންގެ ލިސްޓެއް ނެރުނު އިރު ވެސް އެއިން އެއްވެސް މީހަކަށް ދައުވާ ނުކޮށް ހަމައެކަނި ޔާމީންގެ މައްޗަށް ދައުވާ އުފުލުމުން ސުވާލު އުފެދެ އެވެ. އޭގެ ފަހުން ވެސް ލިސްޓެއް އާއްމުކުރި އިރު އަދި އެ ލިސްޓުގައި ސަރުކާރުގެ އިސް ބޭފުޅުން ހިމެނިވަޑައިގަންނަވާ އިރު ފިޔަވަޅު ނޭޅުމަކީ ވެސް ކަންބޮޑުވުމެއް ކަމަށް އަބްދުއްރަހީމް ވިދާޅުވި އެވެ.\nއިސްލާމިކް ބޭންކްގައި ހުޅުވާފައިވާ ޔާމީންގެ އެކައުންޓަކަށް އެއް މިލިއަން ޑޮލަރު އެސްއޯއެފުން ޖަމާކުރި މައްސަލައިގައި ދައުލަތުން ދައުވާ އުފުލާފައިވާ އިރު އެ ފައިސާ އަކީ އެމްއެމްޕީއާރުސީގެ ފައިސާ ކަން މިހާތަނަށް ކަނޑައަޅާފައި ނުވާ ކަން އަބްދުއްރަހީމް ފާހަގަކުރި އެވެ.\n"ދެން ކިހިނެއްތޯ ޔާމީންގެ މައްޗަށް މި މައްސަލަ ސާބިތުވާނީ،؟" އޭނާ ސުވާލު އުފެއްދެވި އެވެ.\nޔާމީންގެ މައްޗަށް ދައުވާ އުފުލާފައި ވަނީ އޭސީސީއާ އެ ފައިސާ ހަވާލުކުރަން އެއްބަސްވެވަޑައިގަތުމަށް ފަހު، އަސްލު އޮޅުވާލައި އެހެން ފައިސާއެއް އެސްކްރޯ އެކައުންޓަށް ޖަމާކުރި މައްސަލަ އެވެ.\nއޭސީސީއާ އެކު ހަދާ އެސްކްރޯ އެކައުންޓެއްގައި އެ ފައިސާ ބަހައްޓަން އެއްބަސްވެ ވަޑައިގަތުމަށް ފަހު އެހެން ފައިސާތަކެއް އެސްކްރޯ އެކައުންޓަށް ޖަމާކޮށް އަދި އެސްއޯއެފް އިން ޖަމާކުރި ފައިސާ އިސްލާމިކް ބޭންކްގެ ޖެނެރަލް އިންވެސްޓްމަންޓް އެކައުންޓަކަށް ބަދަލުކޮށް އެ ފައިސާގެ އަސްލު އޮޅުވާލީ ކަމަށް ދައުވާގައިވެ އެވެ.\nއިތުރު ލިޔުންތައް ކްރިމިނަލް ކޯޓް ކޯޓް ޖުޑީޝަރީ ކުރީގެ މެމްބަރު އަބްދުއްރަހީމް އަބްދުﷲ ރައީސް އަބްދުﷲ ޔާމީން އިދިކޮޅު ފަރާތްތައް


މޮޅަދޫ ސްކޫލުގެ ދަރިވަރުންނާއި ބެލެނިވެރިން ހޭލުންތެރި ކުރުމަށް ޕްރޮގްރާމެއް ހިންގައިފި — Ihavandhoo.com\nމޮޅަދޫ ސްކޫލުގެ ދަރިވަރުންނާއި ބެލެނިވެރިން ހޭލުންތެރި ކުރުމަށް ޕްރޮގްރާމެއް ހިންގައިފި\n11 އޮކްޓޫބަރު 2015 0\nހއ.އިހަވަންދޫ ޕޮލިސް ސްޓޭޝަނުން އިސްނަގައިގެން މޮޅަދޫ ސްކޫލުގެ ދަރިވަރުންނާއި ބެލެނިވެރިން ހޭލުންތެރި ކުރުމަށް ޕްރޮގްރާމެއް ހިންގައިފި އެވެ.\nޕޮލިސް މީޑިއާއިން މައުލޫމާތު ދޭގޮތުގައި މި އޮކްޓޯބަރު މަހުގެ9ވަނަ ދުވަހު ހިންގި މިޕްރޮގުރާމަކީ، ހއ.މޮޅަދޫ އަކީ ކުށް މަދު އަމާން މުޖުތަމަޢުއެއްގެ ގޮތުގައި ބޭއްވުމަށް ހއ.އިހަވަންދޫ ޕޮލިސް ސްޓޭޝަންއިން ކުރަމުންދާ މަސައްކަތުގެ ތެރެއިން ހިންގި ޕްރޮގްރާމެއް ކަމަށެވެ.\nއެދުވަހުގެ ޕުރިގުރާމުގައި ވަނީ މޮޅަދޫ ސްކޫލުގެ ގްރޭޑް6ން މަތީ ގްރޭޑްތަކުގެ ދަރިވަރުންނަށް ދިރިއުޅުމުގައި ކޮންމެހެން ވިސްނަން ޖެހޭ ކަންކަމާއި ބަހައްޓަންޖެހޭ އާދަތަކާއި ބެހޭ ގޮތުން މަޢުލޫމާތު ދީފައެވެ. އެގޮތުން ސްކޫލުގައި އަދި މަގުމަތީގައި އާއި މީހުންގެ ތެރޭގައި އުޅޭ އިރު ހިފަހައްޓަން ޖެހޭ އަދަބުތައް ކުދިންނަށް ވަނީ އޮޅުންފިލުވައި ދީފައެވެ.\nމީގެ އިތުރުން ދަރިވަރުންނަށް ގެވެށި އަނިޔާއަކީ ކޮބައި ކަމާއި އެފަދަ ކަމެއް ދިމާވެއްޖެނަމަށް ޢަމަލު ކުރަންޖެހޭ ގޮތާއި ޖިންސީ ގޯނާ ކުރުމަކީ ކޮބައި ކަމާއި އެފަދަ ކަމެއް ދިމާވެއްޖެ ނަމަ އަމަލު ކުރަންޖެހޭ ގޮތުގެ މަޢުލޫމާތު ދީފައިވާކަމަށް ޕޮލިހުން ބުނެއެވެ.\nމި ޕްރޮގްރާމުގެ ދަށުން މޮޅަދޫ ސްކޫލުގައި ކުރިއަށް ގެންދިޔަމި މަޢުލޫމާތު ދިނުމުގެ ސެޝަންތަކުގެ ތެރެއިން ބެލެނިވެރިންނަށް ވަނީ ޕޭރެންޓިން ސްކިލްސްއާއި ބެހޭ ގޮތުން މަޢުލޫމާތު ދީފައެވެ. އެގޮތުން ދަރިން ތަރުބިއްޔަތު ކުރުމުގައި ބެލެނިވެރިންގެ ޒިންމާއަކީ ކޮބައި ކަމާއި ދަރިންގެ އުޅުމަށް އަންނަ ބަދަލުތަކާއި އެ ސަބަބުތަކާއި އެހެނިހެން ބަދަލުތައް ދެނެގަންނާނެ ގޮތްތަކާއި ބެހޭގޮތުން މަޢުލޫމާތު ދީފައިވެއެވެ.\nމި ސެޝަންތަކުގައި މަޢުލޫމާތު ދީފައިވަނީ ހއ. އިހަވަންދޫ ޕޮލިސް ސްޓޭޝަނުގައި މަސައްކަތްކުރާ ފުލުހުންނެވެ.


BREAKING NEWS: Hajj Ge Alhukan Adhaakureveynee Covid Vaccine Jahaigen Kamah Ninmaifi - Vaguthu\nމިއަހަރު ހައްޖުގެ އަޅުކަން އަދާކުރުމަށް ސައުދީ އަރަބިއްޔާއަށް އެތެރެވެވޭނީ ކޮވިޑް-19 އިން ދިފާއުވުމަށް ވެކްސިން ޖަހައިގެން ކަމަށް ސައުދީ އަރަބިއްޔާގެ ސަރުކާރުން ވިދާޅުވެއްޖެއެވެ.\nސައުދީ އަރަބިއްޔާގެ ހެލްތު މިނިސްޓަރ ތައުފީގު އަލް-ރާބިއާ ސައުދީ އަރަބިއްޔާގެ މީޑިއާތަކަށް މައުލޫމާތު ދެއްވަމުން ވިދާޅުވީ ހައްޖުގެ އަޅުކަމަށް ތައްޔާރުވާނަމަ އެންމެ ފުރަތަމަ ކުރަން ޖެހޭ ކަމަކީ ކޮވިޑުން ދިފާއުވުމަށް ވެކްސިން ޖެހުން ކަމަށެވެ. "މައްކާ އާއި މަދީނާއަށް އެތެރެއެއް ނުވެވޭނެ ވެކްސިން ނުޖަހައި ހުރި އެއްވެސް މީހަކަށް." މިނިސްޓަރ ތައުފީގު ވިދާޅުވިއެވެ.\nމިދިޔަ އަހަރު ސައުދީ އަރަބިއްޔާ އިން ހައްޖުގެ އަޅުކަން އަދާކުރުމުގެ ފުރުސަތު ދިނީ ހަމައެކަނި އެގައުމުގައި ދިރިއުޅޭ މީހުންނަށެވެ. ވެކްސިން ޖަހައިގެން ނޫން ގޮތަކަށް މިއަހަރު ހައްޖުގެ އަޅުކަން އަދާނުކުރެވޭނެ ކަމަށް ހެލްތު މިނިސްޓަރު ވިދާޅުވި ނަމަވެސް މިއަހަރު އެހެން ގައުމުތަކުގެ މީހުންނަށް ހައްޖުގެ އަޅުކަން އަދާކުރުމުގެ ފުރުސަތު ދޭން ނިންމިކަން އަދި ސައުދީ އަރަބިއްޔާ އިން އިއުލާނެއް ނުކުރެއެވެ.\nމިއަހަރުގެ ހައްޖު ދުވަހަކީ ޖުލައި މަހުގެ 18 ވަނަ ދުވަހެވެ.\nސައުދީ އަރަބިއްޔާ އިން މިހާތަނަށް 377,700 މީހަކު ކޮވިޑަށް ފައްސިވެ، ކޮވިޑް ޖެހިގެން 6500 މީހަކު މަރުވެފައި ވެއެވެ. ޖޫން މަހާއި ޖުލައި މަހު ކޮންމެ ދުވަހަކު ސައުދީ އަރަބިއްޔާ އިން ކޮވިޑަށް ފައްސިވާ މީހުންގެ އަދަދު އަދަދު 3000 އާއި 4000 އަށް ވެސް އެރިއެވެ. ނަމަވެސް މިހާރު ވަނީ ބަލި ވަރަށް ބޮޑަށް ކޮންޓްރޯލް ކުރެވިފައެވެ. މިހާރު އެގައުމުން އެވްރެޖްކޮށް ދުވާލަކު ފައްސިވަނީ 300 ވަރަކަށް މީހުންނެވެ.\nސައުދީ އަރަބިއްޔާގައި ވެސް މިހާރު ދަނީ ކޮވިޑް ވެކްސިން ދެމުންނެވެ.\nމާޗް 2, 2021 12:44\nދެން އަވަހަށް އިޔާޒް އާއި ޒައިދު ބުނޭ ކުރީޒަމާނުގެ މީހުންވެސް ޙައްޖުގެ އަޅުކަން އަދާކުރީ ވެކްސިންނުޖަހައޭ.. އެހެންވީމަ ވެކްސިން ނުޖެހިޔަސް ޙައްޖަށް ދެވެންޖެހޭނެޔޭ.. ސައުދީއަކީ ލާދީނީ ޤައުމެކޭ..\nމާޗް 2, 2021 16:13\nމޮޔަ ނުގޮވެބަލަ. މީގެ ކުރީންވެސް ހައްޖަށް ދެވެނީ3ވައްތަރެއްގެ ވެކްސިން ޖަހައިގެން. އެއީ އަބަދުވެސް އޮންނަ ކަމެއް. ދުނިޔޭގެ އެތަން މިތަނުން މީހުން ޖަމާވާތަނެއް އެއީ.\nމާޗް 2, 2021 12:53\nމާލެއިން މީހުން ދިރިއުޅޭ ވަރުމަދު ކޮށް ހެޔޮކަންތަކަށް އަމުރުކޮށް ނުބައިކަންތައް\nމަނާކޮށް ގިނަގިނައިން އަސްތަޢުފާރު ކޮށް\nالله سبحانه وتعالىގެحضرةން ދެއްވާ ނެކަންޔަގީން ވާހާލުއެއިލާހުގެމަދަދާއި ރައްކާތެރިކަމަށްއެދިދަންންވަންވީ\nމާޗް 2, 2021 18:23\nސައުދީގައި ދުވަލަކަށް 300،، ދިވެހި ރާއްޖެގައ ދުވަލަކަށް 150.. އާބަދީގެ ނިސްބަތުން ލަދު ހުތުރު ނަތީޖާއެއް.. އަދި އެވެސް މާލޭ ސަރަހައްދު އެކަނި


Democracy hayaathugai Enme bura ufulimeehakee Alhugandu - Gasim\n2 ދުވަސް ކުރިން • ލިޔުނީ: މަރިޔަމް ޝާނީ\nރާއްޖޭގެ ޑިމޮކްރަސީގެ ހަޔާތުގައި އެންމެ ބޮޑު މަސައްކަތެއް ކޮށްދެއްވައި، ޑިމޮކްރަސީ ގެނައުމަށް އެންމެ ގިނަ މަސައްކަތް ކުރި މީހަކީ އެމަނިކުފާނު ކަމަށް ޖުމްހޫރީ ޕާޓީގެ ލީޑަރ އަދި ރައްޔިތުންގެ މަޖިލީހުގެ މާމިގިލީ ދާއިރާގެ މެމްބަރު ގާސިމް އިބްރާހިމް ވިދާޅުވެއްޖެއެވެ.\nޖުމްހޫރީ ޕާޓީއަށް އަލަށް ގުޅުނު މީހުންގެ ފޯމްތަކާއި ހަވާލުވުމަށް ރޭ ބޭއްވި ޖަލްސާގައި ޤާސިމް ވަނީ ޑިމޮކްރަސީއަށް އެމަނިކުފާނު ވެވަޑައިގެންނެވި ޤުރުބާނީ ހިއްސާ ކޮށްދެއްވާފައެވެ. އެގޮތުން ޤާނޫނު އަސާސީ އެކުލަވާލުމަށް ކުރެވިދިޔަ މަސައްކަތްތަކާއި، އެންމެ ފުރަތަމަ ޕާޓީ ނިޒާމު އުފެއްދުމަށް ކުރެވިދިޔަ މަސައްކަތްވެސް ޤާސިމް ވަނީ ހިއްސާ ކުރައްވާފައެވެ.\nއަޅުގަނޑު އިސްވެ މޯލްޑިވިއަން ޑިމޮކްރަޓިކް ޕާޓިއަށް ސޮއިކުރީ. ޕާޓީއަށް ފުރަތަމަ ސޮއިކުރީވެސް އަޅުގަނޑު. އޭގެ ނަތީޖާއެއްގެގޮތުން ބޮޑެތި އެތައް އަނިޔާތަކެއް ތަހައްމަލް ކުރަންޖެހުނު. ބިންގަރާހުގަ7ދުވަސް ވާންދެން ބޭއްވި.\n– ޤާސިމް ވިދާޅުވިއެވެ.\nޤާސިމް ވިދާޅުވީ އޭނާ މަސައްކަތް ކުރެއްވީ އެއްވެސް މީހަކަށް ޒާތީނުވެ، ޤައުމާއި ރައްޔިތުންގެ ހައްގުގައި ކަމަށެވެ. އެކި ފަހަރުމަތީން ތަނާތު ބޮޑެތި އަނިޔާތަކެއް ލިބިފައި ވީނަމަވެސް އެއްވެސް މީހަކާއި މެދު ޒާތީކަމެއް ގެންގުޅެފައި ނުވާނެކަމަށް ޤާސިމް ވިދާޅުވިއެވެ. އޭނާ ވިދާޅުވީ މިއަދު އޭނާއާއި ދެކޮޅަށް މަސައްކަތް ކުރައްވާ ބޭފުޅުންނަށް ނުހައްގުން އަނިޔާދޭން އުޅުމުންވެސް އެންމެ ބޮޑަށް އެކަމާއި ދެކޮޅަށް ވަކާލާކު ކުރެއްވީ އޭނާ ކަމަށެވެ.\nނާޒިމް ޖަލަށް ގެންދިއުމުން، އަޅުގަނޑާއި، ރައީސް ނަޝީދާއި ތިބީ ހައިކޯޓް ކައިރީގައި އަތާއި އަތް ގުޅާލައިގެން އެތާ ތިބީ. ރައީސް ނަޝީދަށް ދައުވާ ކުރުމުން އެކަމާއި ދެކޮޅަށްވެސް އަޅުގަނޑުހުރިން ހައިކޯޓް ކައިރީގައި. އޭރު ކޯލިޝަންގައި އަޅުގަނޑު ހުރީވެސް. އަޅުގަނޑު ބުނިން ރައީސް ނަޝީދަށް ދައުވާ ނުކުރެވޭނެއޭ.\nގާސިމް ވިދާޅުވީ، ރާއްޖޭގެ ވެރިކަމުގެ ނިޒާމު ބަދަލުކޮށް ޑިމޮކްރަސީ ގެނައުމަށް އެމަނިކުފާނު މަސައްކަތް ކުރެއްވީ ދިވެހިރާއްޖޭގެ ފަސްގަނޑުގައި ހުންނަވައިގެން ކަމަށާއި، ރައީސް ނަޝީދު މަސައްކަތް ކުރައްވަމުން ގެންދެވީ ލަންކާގައި ހުންނަވައިގެން ކަމަށެވެ.\nގާސިމް އިބްރާހިމްގެ ވާހަކަފުޅުގައި ވިދާޅުވީ، އެ މަނިކުފާނު ހުންނެވީ ކޯލިޝަނެއްގަ ކަމަށްވިޔަސް އަދި ކޯލިޝަނެއްގައި ނޫންކަމަށް ވިޔަސް، ހައްގުބަސް ބުނުމާއި، ދިވެހިރާއްޖޭގެ ލޮބުވެތި ރައްޔިތުންނަށް ނިކަމެތިކަމެއް ލިބިދާނެ އެއްވެސް ސިފައެއްގެ ކަމެއް އަންނަ ކަމަށް ވަންޏާ، ބުނަންޖެހޭ ހައްގުބަސް އެހިނދަކަށް ފެނުނު މިންވަރަކަށް އަބަދުވެސް ބުނަމުން ގެންދަވާ ކަމަށެވެ.


Covid-19: Footboalha ves kurin oyi gothakah dhen noananne\nކޮރޯނާ ވައިރަސް އާއެކު، ފުޓްބޯޅަ އާއި އާންމު ދިރިއުޅުން ވެސް ކުރިން އޮތްގޮތަކަށް ދެން ނޯންނާނެ ކަމަށް ބާސެލޯނާގެ ކެޕްޓަން ލިއޮނަލް މެސީ ބުނެފި އެވެ.\nކޮވިޑް-19 ގެ ސަބަބުން މިހާތަނަށް 400،000 މީހުން ވަނީ މަރުވެފަ އެވެ. ފުޓްބޯޅަ އަލުން ފެށިއރު މެޗުތައް ކުޅެން ޖެހިފައި ވަނީ ސަޕޯޓަރުން ނުވައްދައި ސްޓޭޑީއަމް ބަންދު ކޮށްގެނެވެ. ކުލަބުތަކުގެ މެދުގައި ވާދަވެރިކަން އޮންނަ މާލީ ކުރިއެރުން ހޯދުމުގެ ރޭސް ވަނީ ވަގުތީ ގޮތުން ނިމުމަކަށް އައިސްފަ އެވެ.\nކޮވިޑް-19 ގެ ހާލަތުން އެކީއެކަށް މިންޖު ވެވޭނެ ކަމަށް ސިއްހީ ދާއިރާގެ ތަޖުރިބާކާރުން ބުނަނީ ވައިރަހަށް އެންޓި ވެކްސިނެއް އުފެއްދިގެނެވެ. އާޖެންޓީނާގެ ކެޕްޓަން މެސީ ގަބޫލު ކުރާ ގޮތުގައި ފުޓްބޯޅަ ވެސް ކުރިން އޮތްގޮތަކަށް ދެން ނޯންނާނެ އެވެ. އެ އުސޫލު އާންމު ދިރިއުޅުމަށް ވެސް ފެތޭނެ ކަމަށް އޭނާ ބުންޏެވެ.\n"އަހަންނަކަށް ހީނުވޭ ފުޓްބޯޅަ ވެސް ކުރިން އޮތް ގޮތަކަށް އޮންނާނެ ހެނެއް،" ސްޕެއިންގެ ދުވަހު ނޫސް އެލް ޕައިސް އަށް ދިން އިންޓަވިއުގައި މެސީ ބުންޏެވެ. "ފުޓްބޯޅައިން ބޭރުން އާންމު ދިރިއުޅުން ވެސް އަބަދު އެއްގޮތަކަށް ނޯންނާނެ."\nމެސީ ބުނީ، މިހާލަތު ތަޖުރިބާ ކުރި ކޮންމެ ބަޔަކުވެސް އެކަން އަބަދުވެސް ހަނދާން ކުރާނެ ކަމަށެވެ. ވައިރަހުގެ އަސަރު ކުރި މީހުންނާމެދު އޭނާއަށް ކުރެވޭ އިހްސާސަކީ މޮޅިވުމާއި ދެރަވުން ކަމަށް މެސީ ބުންޏެވެ.\n"އަންހަނަށް ޔަގީން ފުޓްބޯޅަ އަދި އާންމުކޮށް މުޅި ކުޅިވަރަށް އަސަރު ކުރާނެ، ކުޅިވަރާ ސީދާ ގުޅުން ހުރި ކުންފުނިތަކަށް ވައިރަހުގެ ސަބަބުން މާލީ ގޮތުން ގެއްލުން ކުރިމަތި ވެފައި ހުންނާނެ."\nއޭނާ އިތުރަށް ބުނީ ކުރިން އާންމު ހާލަތުގައި އޮތް ކަންކަން މިހާރު އަމަލު ކުރާއިރު މުޅިން ތަފާތު ވާނެ ކަމަށެވެ. ހާއްސަކޮށް އެތުލީޓުންނަށް އެކަމުގެ ސަބަބުން އުނދަގޫ ކުރިމަތި ވާނެ ކަމަށް ދުނިޔޭގެ އެންމެ މޮޅު ކުޅުންތެރިޔާގެ އެވޯޑް ހަ ވަނަ ފަހަރަށް ހޯދި މެސީ ބުންޏެވެ.\nކޮރޯނާ ވައިރަސްގެ އަސަރު ކުރި މީހުންނަށް ފަރުވާ ކުރުމަށްޓަކައި މެސީ ވަނީ އެއް މިލިަން ޔޫރޯއަށް ވުރެ ގިިނައިން ޗެރިޓީގެ ގޮތުގައި ހޮސްޕިޓަލްތަކަށް ހޭދަ ކޮށްފަ އެވެ.\nމެސީ ބާސެލޯނާ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް


Hulhumale' ga imaaraaikuraa 1000 housing unit ge mashroou ifthithaahukoffi | Jazeera\t1000 ހައުސިންގ ޔުނިޓްގެ މަޝްރޫއު އިފްތިތާހުކޮށްފި - Jazeera\nހުޅުމާލޭގައި އިމާރާތްކުރާ 1000 ހައުސިންގ ޔުނިޓްގެ މަޝްރޫއު އިފްތިތާހުކޮށްފި\nޖަވިޔަނި June 15, 2021 692 views0\nހުޅުމާލޭގައި އިމާރާތްކުރާ 1000 ހައުސިންގ ޔުނިޓުގެ މަޝްރޫއު މިއަދު އިފްތިތާހުކޮށްފިއެވެ.\nމިކަމަށްޓަކައި ބޭއްވި ރަސްމިއްޔާތުގައި ވާހަކަ ދައްކަވަމުން ހައުސިންގ ޑިވެލޮޕްމެންޓް ކޯޕަރޭޝަން (އެޗްޑީސީ) ގެ މެނޭޖިންގ ޑިރެކްޓަރ އަހުމަދު ސުހައިލް ވިދާޅުވީ މި މަޝްރޫއުގެ ދަށުން އަޅާ ހައުސިންގ ޔުނިޓުތައް ވެގެންދާނީ ޖާގައިގެ ގޮތުން ތަނަވަސް ތަންތަނަށް ކަމަށެވެ.\nމި މަޝްރޫއުގެ ދަށުން ފްލެޓުތައް އިމާރާތް ކުރާނީ ތިން ކެޓަގަރީއަކަށް ބަހާލައިގެންނެވެ.\nމިޑް ރޭންޖް ހައުސިންގ\nކައުންސިލް ހައުސިންގ ކެޓަގަރީގެ ދަށުން 650 އަކަފޫޓުގެ ދެ ކޮޓަރީގެ ހައުސިންގ ޔުނިޓުތައް ގާއިމުކުރެވޭނެއެވެ. އަދި 800 އަކަފޫޓުގެ ތިން ކޮޓަރީގެ ޔުނިޓުތައް ވެސް ހިމެނެއެވެ.\nއެފޯޑަބަލް ކެޓަގަރީގެ ދަށުން 650 އަކަ ފޫޓުގެ ދެ ކޮޓަރީގެ ޔުނިޓު އެޅުމަށް ހަމަޖެހިފައިވާއިރު 900 އަކަފޫޓުގެ ތިން ކޮޓަރީގެ ޔުނިޓު އެޅުމަށް ވެސް ވަނީ ނިންމާފައެވެ.\nއަދި މިޑް ރޭންޖް ހައުސިންގ ކެޓަގަރީއަށް ބަލާލާލައިރު 750 އަކަ ފޫޓުގެ ދެ ކޮޓަރީގެ ޔުނިޓުތައް އެޅުމަށް ހަމަޖެހިފައިވާއިރު 1000 އަކަ ފޫޓުގެ ތިން ކޮޓަރީގެ ޔުނިޓުތައް ވެސް ހިމެނެއެވެ.\nމި ފްލެޓުތަކުގެ ކޮންސެޕްޓް ޑިޒައިންކޮށް، އިމާރާތްކުރުމާއި ފައިނޭންސިންގ ކުރިއަށްގެންދަނީ އެޕޯލޯ ހޯލްޑިންގ ޕްރައިވެޓް ލިމިޓެޑްގެ ފަރާތުންނެވެ. މިއީ ދިވެހި ކުންފުންޏަކުން ރާއްޖޭގައި ހިންގާ އެންމެ ބޮޑު ސޯޝަލް ހައުސިންގ މަޝްރޫއުއެވެ.\nއަތްފޯރާ އަގުގައި ހުރިހާ ރައްޔިތުންނަށް ބޯހިޔާވަހިކަން ފޯރުކޮށްދިނުމުގެ ވައުދާއެކު ވެރިކަމަށް އައި މި ސަރުކާރުގެ މެނިފެސްޓޯގައިވާ ގޮތުން ކޮންމެ އާއިލާއަކަށްވެސް ތާހިރު ދިރިއުޅުމެއް ބިނާކުރެވޭނެ ފަދަ ވެއްޓެއް ކަށަވަރުކޮށްދިނުމަކީ އަމާޒެކެވެ.\n1000 ހައުސިންގ ޔުނިޓްގެ މަޝްރޫއު އިފްތިތާހުކޮށްފި


Villarreal balikoh Chelsea inn Super Cup kaamiyaabukohfi - AO News\nވިޔަރެއާލް ބަލިކޮށް ޗެލްސީން ސުޕަ ކަޕް ކާމިޔާބުކޮށްފި\nޕެނަލްޓީ ޖަހައިގެން 6-5 އިން ވިޔަރެއާލް ބަލިކޮށް ޗެލްސީން ޔުއެފާ ސުޕަ ކަޕް ކާމިޔާބުކޮށްފިއެވެ.\nމިއީ ޗެލްސީން މި މުބާރާތް ކާމިޔާބުކުރި ދެވަނަ ފަހަރެވެ. އެ ޓީމުން މި މުބާރާތުގެ ޗެމްޕިއަންކަން އެންމެ ފުރަތަމަ ހޯދީ 1998 ވަނަ އަހަރު އެވެ. އޭގެފަހުން، ދެން ކުޅެވުނު ތިން ފައިނަލްގައި ކުރިމަތިވީ ނާކާމިޔާބީއެވެ.\nއުތުރު އަޔަލެންޑްގެ ބެލްފާސްޓްގައި 13 ހާހެއްހާ ސަޕޯޓަރުންގެ ކުރިމަތީގައި ރޭ ކުޅުނު މި މެޗުގެ 27 ވަނަ މިނެޓުގައި ކުރީން ލީޑްނެގީ ޗެލްސީންނެވެ. އެ ޓީމަށް މިލަނޑުޖަހައިދިނީ މޮރޮކޯގެ މިޑްފީލްޑަރު ހަކީމް ޒިޔެޗް އެވެ. މިއީ އެ ޓީމުގެ ޖަރުމަން މިޑްފީލްޑަރު ކާއީ ހަވާޓްޒް ދިން ބޯޅައަކުން ޒިޔެޗް ކާމިޔާބުކުރި ގޯލެކެވެ.\nއޭގެކުރީން، ޗެލްސީގެ ފޯވާޑް ޓިމޯ ވާނާ އާއި އެންގޯލޯ ކާންޓޭގެ އިތުރުން ކާޓް ޒޫމާ އަށް ލިބުނު ފުރުޞަތުތަކުގެ ބޭނުންހިފޭގޮތެއްނުވިއެވެ. ފުރަތަމަ ހާފުގައި ޗެލްސީގެ ލަނޑުޖެހި ޒިޔެޗްގެ ކޮނޑުހުޅަށް ލިބުނު އަނިޔާއެއްގެ ސަބަބުން ބަދަލުކުރިއިރު، މި ހާފުގެ އިތުރުވަގުތުގައި ވިޔަރެއާލްގެ ފުލްބެކް އަލްބާޓޯ މޮރޭނޯ ފޮނުވާލި ހަމަލާ އަމާޒުވީ ގޯލްގެ ހުރަސްދަނޑިއަށެވެ.\nދެވަނަ ހާފުގެ ކުރީކޮޅު ޗެލްސީގެ ލީޑް ފުޅާކުރުމަށް ހަވާޓްޒް އަށް ލިބުނު ފުރުޞަތުގައި ފޮނުވާލި ބޯޅަ ގޯލްގެ އަރިމަތީ ދާގަނޑަށް އަމާޒުވެފައިވާއިރު، ވިޔަރެއާލްގެ ފޯވާޑް ޖެރާޑް މޮރޭނޯ ފޮނުވާލި ބޯޅަ ޗެލްސީގެ ކީޕަރު އެޑޮއާޑް މެންޑީ މަތަކުރުމުން ދިޔައީ ގޯލްގެ ދަނޑީގައިޖެހިފައެވެ. އެ ޓީމުން އެއްވަރުކުރި ލަނޑުޖެހީ 73 ވަނަ މިނެޓުގައެވެ. މިއީ ޗެލްސީގެ ޑިފެންޑަރުންނަށް ހެދުނު ގޯހެއްގެ ފައިދާނަގައި ޖެރާޑް މޮރޭނޯ އާއި ބޫލަޔޭ ޑިއާ ގުޅިގެން އުފެއްދި ހަމަލާއަކުން މޮރޭނޯ ކާމިޔާބުކުރި ރީތި ގޯލެކެވެ.\nމެޗުގެ ފުރިހަމަވަގުތު ހަމަވިއިރު ދެ ޓީމު 1-1 އިން އެއްވަރުވެފައި އޮތުމުން ނަތީޖާ ނެރުމަށް ދެން ކުޅެވުނު އިތުރުވަގުތުގެ 15 މިނެޓުގެ ދެ ހާފުގައި ވެސް ގޯލެއް ކާމިޔާބުކުރެވޭގޮތެއްނުވިއެވެ. އިތުރުވަގުތުގެ ދެވަނަ ހާފުގައި ޗެލްސީގެ އިނގިރޭސި މިޑްފީލްޑަރު މޭސަން މައުންޓް ފޮނުވާލި ބޯޅަ ވިޔަރެއާލްގެ ކީޕަރު ސާޖިއޯ އަސެންހޯ މަތަކުރިއެވެ. ޕެނަލްޓީ ޝޫޓްއައުޓް އަށް ތައްޔާރުވުމުގެ ގޮތުން ވިޔަރެއާލުން ބަދަލުތަކެއް ގެނައިއިރު، އެންމެ ބޮޑަށް ފާހަގަވެގެންދިޔައީ ޗެލްސީގެ ކީޕަރު މެންޑީގެ ބަދަލުގައި އެ ޓީމުގެ ސްޕެއިން ގޯލްކީޕަރު ކެޕާ އަރިއްޒަބަލަގާ ކުޅެން އެރުވުމެވެ.\nޕެނަލްޓީ ޝޫޓްއައުޓްގައި ޗެލްސީން ފޮނުވާލި ހަތް ޕެނަލްޓީގެ ތެރެއިން ނާކާމިޔާބުވީ ހަވާޓްޒް ޖެހި ފުރަތަމަ ޕެނަލްޓީ އެކަންޏެވެ. އެ ޓީމަށް ޕެނަލްޓީ ކާމިޔާބުކޮށްދިނީ ކެޕްޓަން ސެޒާ އަޒްޕިލިކުއެޓާ، މާކަސް އަލޮންސޯ، މައުންޓް، ޖޯޖީނިއޯ، ކްރިސްޓިއަން ޕުލިސިޗް އަދި އެންޓޯނިއޯ ރުޑިގާ އެވެ.\nވިޔަރެއާލުން ޖެހި ހަތް ޕެނަލްޓީގެ ތެރެއިން އައިސާ މަންޑީ އާއި އެ ޓީމުން ޖެހި ފަހު ޕެނަލްޓީ ކެޕްޓަން ރައުލް އަލްބިއޯ ފޮނުވާލުމުން ޗެލްސީގެ ކީޕަރު ކެޕާ މަތަކުރިއެވެ. ވިޔަރެއާލަށް ޕެނަލްޓީތައް ކާމިޔާބުކޮށްދިނީ މޮރޭނޯ، ޕާވިސް އެސްޓޫޕިއާން، ހުއާން ފޮއިތު، މޮއި ގޯމޭޒް އަދި ޑެނިއަލް ރާބާ އެވެ.\nރައީސުލްޖުމްހޫރިއްޔާ، ސްވިޒަރލެންޑުގެ ރައީސްއާ ބައްދަލުކުރައްވައިފި\nކޯޓުގައި ވެސް ރައީސް ނަޝީދުއަށް އިންޒާރު ދީފި\nވައިގަދަވެ މަރަދޫގެގެއެއްގައި ހުރި ބަނބުކެޔޮ ގަހެއް ވެއްޓި މީހަކަށް އަނިޔާވެއްޖެ\nއަންނަ އާދީއްތަ ދުވަހުން ފެށިގެން އައްޑޫގެ ސްކޫލްތަކުގައި އަލުން ކިޔަވައިދޭން ފަށަނީ


Live: World Cup Qualifications: Maldives 3-1 Guam (FullTime) - One Online\nވޯލްޑް ކަޕް ކޮލިފައިންގައި ރާއްޖެ އާއި ގުއާމް ބައްދަލުކުރާ މެޗުގެ ތެރެއިން -- ވަން ފޮޓޯ/ މުހައްމަދު އައުޒަމް\nމެޗުގެ ފުރިހަމަ ވަގުތުގެ ކުޅުން ނިންމާލައިފި. މެޗު ނިމިގެންދިޔައީ 3-1ގެ ނަތީޖާއަކުން ރާއްޖެ ކުރީގައި އޮވެގެން.\n90+' ރާއްޖެއިން އަނެއްކާވެސް ލީޑު ފުޅާކޮށްފި. ރާއްޖެއަށް އެ ލަނޑު ކާމިޔާބުކޮށްދިނީ ދަގަނޑޭ. ޕެނަލްޓީ އޭރިއާ ބޭރުން ގުއާމްގެ ކީޕަރު ޖެފްރީ ޖަޔޭ ދިފާއުކުރަން ފޮނުވާލި ބޯޅަ ގޯލުގެ ތެރެއަށް ވަދެފައިވަނީ ދަގަނޑޭގެ ގައިގައި ޖެހިފައި.\n82' ދަގަނޑޭ ނަގައިދިން ކޯނަރުން ޕެނަލްޓީ އޭރިއާ ތެރެއިން އަކޫ ފޮނުވާލި ހަމަލާ، ގުއާމްގެ ގޯލާ އަމާޒެއް ނުވި.\nދަގަނޑޭ ފޮނުވާލި ހިލޭ ޖެހުން ގުއާމްގެ ޑިފެންޑަރެއް ބޮލުގައި ޖެހިފައި ކޯނަރަކަށް ބޭރުވެއްޖެ.\n81' ސެންޓޭއަށް ކުރި ފައުލަކާ ގުޅިގެން ގުއާމްގެ ޕެނަލްޓީ އޭރިއާ ބޭރުން ރާއްޖެއަށް ހިލޭ ޖެހުމެއް.\n80' ރާއްޖޭގެ ފަހު ބަދަލު. ރިޒޭގެ ބަދަލުގައި ކުޅެން ނުކުތީ އަލީ ފާސިރު (ސެންޓޭ).\n69' ރާއްޖޭގެ ހާފްގެ ތެރެއިން ޖަސްޓިން ޑޭވިޑަށް ކުރި ފައުލަކާ ގުޅިގެން ހައިޝަމަށް ރީނދޫ ކާޑެއް ދައްކައި، ގުއާމަށް ހިލޭ ޖެހުމެއް ދީފި.\n67' ރާއްޖެއިން ބަދަލެއް. ދާދުގެ ބަދަލުގައި ކުޅެން ނުކުތީ ހަސަން ނަޒީމް (ޗޯޓު). އޭނާއަކީ ގައުމީ ޓީމުގެ އެންމެ ހަގު ކުޅުންތެރިޔާ.\n61' ރާއްޖެއަށް ފުރުސަތެއް. ހަމްޕު ދިން ބޯޅައަކުން ޕެނަލްޓީ އޭރިއާ ތެރޭ ހުސްކޮށް ހުރެ ރިޒޭ ފޮނުވާލި ހަމަލާ އަމާޒުވީ ގުއާމްގެ ކީޕަރު ޖެފްރީ ޖަޔޭއާ ދިމާއަށް.\n58' ގުއާމް އިން ބަދަލެއް. މައިކް ކްރޯލީގެ ބަދަލުގައި ކުޅެން ނުކުތީ ކައިލް ހޯ ހޭލްހޭލް.\nދެވަނަ ހާފަށް ގުއާމް ނުކުތީ ބަދަލަކާއެކު. މާކް ޗާގުއަލަފްގެ ބަދަލުގައި ކުޅެން ނުކުމެފައިވަނީ ޖަސްޓިން ޑޭވިޑް.\n52' ގުއާމްގެ ޕެނަލްޓީ އޭރިއާ ބޭރުން ފޭދޫ އިއްބެ ފޮނުވާލި ހަމަލާ ދިޔައީ ގޯލުގެ އަރިމަތީ ދަނޑި ކައިރިން ބޭރަށް.\n50' ގުއާމް އިން ލަނޑެއް ޖަހައި، ފަރަގު ކުޑަކޮށްފި. ގުއާމަށް އެ ލަނޑު ކާމިޔާބުކޮށްދިނީ ޖޯން މަޓްކިން. އޭނާ އެ ލަނޑު ކާމިޔާބުކުރީ ރާއްޖޭގެ ޕެނަލްޓީ އޭރިއާ ތެރޭ ހުސްކޮށް ހުރެ ބޮލުން ފޮނުވާލި ހަމަލާއަކުން.\nވޯލްޑް ކަޕް ކޮލިފައިންގައި ރާއްޖެ އާއި ގުއާމް ބައްދަލުކުރާ މެޗުގައި އަނިޔާވި ސަމުއްޓޭ ހޮސްޕިޓަލަށް ދިއުމަށް ދަނޑުން ނުކުންނަނީ -- ވަން ފޮޓޯ/ މުހައްމަދު އައުޒަމް\nމެޗުގެ ފުރަތަމަ ހާފުގެ ކުޅުން ނިންމާލައިފި. ފުރަތަމަ ހާފު ނިމިގެންދިޔައީ 2-0ގެ ނަތީޖާއަކުން ރާއްޖެ ކުރީގައި އޮވެގެން.\n43' ރާއްޖެއަށް ފުރުސަތެއް. ރީތި ކުޅުމަކަށްފަހު ހަމްޕު ދިން ބޯޅައަކުން ގުއާމްގެ ޕެނަލްޓީ އޭރިއާ ތެރޭ ހުސްކޮށް ހުރެ ދަގަނޑޭ ފޮނުވާލި ހަމަލާ ދިޔައީ ގޯލުގެ އަރިމަތީ ދަނޑި ކައިރިން ބޭރަށް.\n'43 ޕެނަލްޓީ އޭރިއާ ބޭރުން ރިޒޭ ފޮނުވާލި ހަމަލާ، އަމާޒުވީ ގުއާމްގެ ކީޕަރު ޖެފްރީ ޖަޔޭއާ ދިމާއަށް.\n37' ރާއްޖެއިން ލީޑު ފުޅާކޮށްފި. ހައިޝަމް ނަގައިދިން ހުރަސް، ގޯލުގެ ތެރެއަށް ވަދެފައިވަނީ ޕެނަލްޓީ އޭރިއާ ތެރޭ ހުރި ގުއާމްގެ ޑިފެންޑަރު ޓްރޭވިސް ނިކްލޯ އަތުން ބައިކޮޅަށް.\n34' ދަގަނޑޭ ކުރި ފައުލަކާ ގުޅިގެން އަމިއްލަ ހާފުގެ ތެރެއިން ގުއާމަށް ހިލޭ ޖެހުމެއް.\nމެޗުގައި ގުއާމަށް ލަނޑު ޖަހާނެ ރަނގަޅު ފުރުސަތެއް ލިބިފައެއް ނުވޭ.\n28' ރާއްޖެއިން ބަދަލެއް. ސަމުއްޓޭއަށް ލިބުނު އަނިޔާއަކާ ގުޅިގެން އޭނާގެ ބަދަލުގައި ކުޅެން ނުކުތީ ހައިޝަމް ހަސަން.\nމިއަދުގެ މެޗު ބައްލަވައިލެއްވުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދާއި ރައީސުލްޖުމްހޫރިއްޔާގެ ނައިބު ފައިސަލް ނަސީމާއި ޔޫތު މިނިސްޓަރު އަހްމަދު މަހުލޫފު އަދި ޓޫރިޒަމް މިނިސްޓަރު އަލީ ވަހީދު ދަނޑަށް ވަޑައިގެންނެވި.\nމިވަގުތު ސަމުއްޓޭއަށް އަނިޔާވެގެން އަންނަނީ ފަރުވާ ހޯދަމުން.\n23' ރާއްޖެއިން ލީޑު ހޯދައިފި. ދަގަނޑޭ ނަގައިދިން ކޯނަރަކުން ރާއްޖެއަށް އެ ލަނޑު ކާމިޔާބުކޮށްދިނީ ސަމުއްޓޭ. އޭނާ އެ ލަނޑު ކާމިޔާބުކުރީ ޕެނަލްޓީ އޭރިއާ ތެރޭ ވަރަށް ހުސްކޮށް ހުރެ ބޮލުން ފޮނުވާލި ހަމަލާއަކުން.\nރާއްޖޭގެ މެދުތެރެއިން އެންމެ ރަނގަޅު ކުޅުމެއް އަދި ނުފެނޭ. ފޯވަޑުންނަށް ރަނގަޅު ބޯޅަތަކެއް ސަޕްލައިކޮށްދެވިފައެއް ނުވޭ.\n21' ރާއްޖެއަށް ހެދުނު ގޯހަކުން ލިބުނު ބޯޅައަކުން ޕެނަލްޓީ އޭރިއާ ބޭރުން ގުއާމްގެ ޖޯން މެޓްކިން ފޮނުވާލި ހަމަލާ، ރާއްޖޭގެ ގޯލާ އަމާޒުވެފައެއް ނުވޭ.\n16' ދާދު ދުރުން ފޮނުވާލި ހަމަލާ ގުއާމްގެ ގޯލާ އަމާޒެއް ނުވި.\nފުރަތަމަ 15 މިނެޓުގެ ކުޅުން ނިމުނު އިރު، ގިނަ ފައުލުތަކެއް ކޮށްފައިވާކަން ފާހަގަކޮށްލެވޭ. ގުއާމްގެ ދެ ކުޅުންތެރިޔަކަށް ވަނީ ރީނދޫ ކާޑެއް ވެސް ދައްކާފައި.\nވޯލްޑް ކަޕް ކޮލިފައިންގައި ރާއްޖެ އާއި ގުއާމް ބައްދަލުކުރާ މެޗުގައި ރާއްޖޭގެ ކޯޗު ޕީޓާ ސެގަޓް -- ވަން ފޮޓޯ/ މުހައްމަދު އައުޒަމް\nވޯލްޑް ކަޕް ކޮލިފައިންގައި ރާއްޖެ އާއި ގުއާމް ބައްދަލުކުރާ މެޗުގެ ލައިވް ކަވަރޭޖަށް "ވަން"ގެ ކިޔުންތެރިންނަށް މަރުހަބާ!\nމިއަދުގެ މެޗަށް ދެ ޓީމު ނުކުންނަަ އިރު:\nގުއާމްގައި މީގެ ކުރިން ކުޅުނު މެޗުން ރާއްޖެ ވަނީ މޮޅުވެފައި. އެ މެޗުން ރާއްޖެ މޮޅުވީ 1-0ގެ ނަތީޖާއަކުން.\nމިވަގުތު ރާއްޖެ އޮތީ ތިން ޕޮއިންޓާއެކު ގްރޫޕުގެ ހަތަރުވަނައިގައި.\nގުއާމް ކުޅުނު ހަތަރު މެޗުން ވެސް ވަނީ ބަލިވެފައި.


Katrina aa Vicky kaivenikoffi | Fainu Online\n12 ޑިސެމްބަރު 2021, އާދިއްތަ, 17:25\nބޮލީވުޑްގެ ތަރިން ކަމަށްވާ ކެޓްރީނާ ކައިފާއި ވިކީ ކޯޝަލް މިއަދު ކައިވެނިކޮށްފިއެވެ.\nރާޖަސްތާންގެ ސިކްސް ސެންސެސް ބަރްވާރާ ފޯޓް ރިސޯޓްގައި ސަލާމަތީ ގޮތުން ވަރުގަދަ ފިޔަވަޅުތަކާ އެކު ބޭއްވި ކުލަގަދަ ކައިވެނީގެ ރަސްމީ ހަފުލާ އޮތީ މިއަދުގެ ވަރަށް ހަވީރުގެ ވަގުތެއްގައެވެ. އެ ހަފުލާ ބޭއްވީ ހިންދޫންގެ އާދަކާދައާ އެއްގޮތަށެވެ. ހަފުލާގެ ފޮޓޯތަކެއް ދެ ތަރިންގެ އިންސްޓަގްރާމްގައި ވެސް ޕޯސްޓްކޮށްފައިވެއެވެ.\nކެޓްރީނާ އާއި ވިކީ ކައިވެނިކުރަން އުޅޭ ވާހަކަ ދެކެވޭތާ ދުވަސްތަކެއް ފަހުން ކައިވެނިކުރި ނަމަވެސް އެ ގުޅުމާ ބެހޭ ގޮތުން ދެ ތަރިން ތިބީ ކައިވެނިކުރުމާ ހަމައަށް އެކަން ސިއްރުކޮށްގެންނެވެ. އެ ދެ މީހުން ލޯބީގެ ގޮތުން ގުޅުނީ 2019 ގައެވެ.\nކައިވެނީގެ ރަސްމީ ހަފުލާ ބޭއްވި އިރު، ކައިވެންޏާ ގުޅުން ހުރި އިތުރު އެހެން ހަރަކާތްތައް ރާޖަސްތާނުގައި ވަނީ އަންގާރަ ދުވަހު ފަށައިފައެވެ. މި ކައިވެނީގެ ހަފުލާ އަށް ރަސްމީކޮށް ދައުވަތު ދީފައި ވަނީ ގާތްގަނޑަކަށް 120 މީހަކަށެވެ. އޭގެ ތެރޭގައި ބޮޑަށް ހިމެނެނީ ދެ ފަރާތުގެ އާއިލާގެ މީހުންނާއި ފިލްމު އިންޑަސްޓްރީގެ އެންމެ ގާތް މީހުންނެވެ.


Thaareekh ge therein Addu Gan-2\nރައީސް މައުމޫން ގާސިމް އަށް މަރުހަބާ ދަންނަވައިފި\nމިޔަރު ބޭނި ކަމަށް ބުނާ މައްސަލަ ބަލަނީ\nއިންޖީނު ހުއްޓުނު ދޯންޏަކަށް އެމްއެންޑީއެފްއިން އެހީތެރިކަން ފޯރުކޮށްދީފި\nއިންތިހާބު ބާތިލުކުރެވޭނެ އެއްވެސް ގޮތެއްނެތް:ޝަމީމް\nއުރީދޫ އިން ޑިސްކައުންޓް ޕްރޮމޯޝަނެއް ފަށައިފި\nތާރީޚްގެ ތެރެއިން އައްޑޫ ގަން-2\nބީވާ ތަކާއި ބަންޑާރަ ގަނޑުތައް އަދި....\nރަށުގެ ވަށައިގެން ހެދިފައި އޮންނަ ރުއްގަނޑުގެ އެކި ހިސާބު ހިސާބަށް ވަނީ އެކި ބީވާގެ ނަމުން ނަންކިޔާފައެވެ. އެބީވާތަކަކީ\n1-ދޫގަހު އެއްގަމު ބީވާ: މި ބީވާ އޮތީ ރަށުގެ ހުޅަނގު މަތީކޮޅު ދަށު، ދޫގަސް ފަންނުން ފެށިގެން ހުޅަނގު އުތުރު ކަންމަތިން އަޅާފައި އުތުރުބިތުން ގޮސް މެދުގަން މިސްކިތް ފަންނާއި ހަމަޔަށެވެ.\n2-ދޫގަހު ބޮޑު ބީވާ: މި ބީވާ އޮތީ މެދުގަން މިސްކިތް ފަންނުން ފެށިގެން އުތުރު ބިތުންގޮސް ރަށުގެ އިރުމަތީކޮޅުގެ މެދާއި ހަމައަށެވެ. ރަށުގައި އޮތް އެންމެ ބޮޑު ބީވާއަކީ މިއީއެވެ. މި ބީވާއަކީ ގަމުގެ ހުކުރު މިސްކިތުގެ ވަގުފު ތަނެކެވެ. މި ބީވާ އިން މަހަކު އެޅެނީ އެވްރެޖްގޮތެއްގައި 12000 ކާށްޓެވެ.\n3- ބަންޑާރަ ރަށްކޮޅު: ބަންޑާރަ ރަށްކޮޅަކީ ރަށުގެ އިރުމަތީ ކޮޅުގެ މެދުން ފެށިގެން އިރުދެކުނު ކަންމަތިން އަޅާފާ ދެކުނު ބިތަށް ގޮސް މަލިން ކަލޭގެފާނު ފަންނާއި ޖެހެންދެނެވެ. ގަމުގައި އޮތް އެންމެ ބޮޑު ބަންޑާރަގަނޑަކީ މި ރަށްކޮޅެވެ.\nރުއްތަކުގެ މައްޗަށް ހިސާބަކަށް ބަލައިލުމެއް:\nއާދެ! ރަށްކޮޅުގެ އާއި ރަށުގެ ގިނަތަންތަނުގައި ހެދިފައި ހުންނަ ރުއްތަކަކީ ވަރަށް ވެސް ޗާލޫ ކަމާއެކު ހެދިފާ ހުންނަ ގަދަ ރުއްތަކެކެވެ. ބައެއް ރުއްތަކުގެ ފަންތައް ބިމުގައި ޖެހޭހައި ތިރެވެ. ކިތަންމެ ރުކެއްގެ ދިގުމިން 15 ފޫޓް، 20 ފޫޓްހައިވެއެވެ. ބައެއް ރުކުގެ ކުރުނބާ، ކާށި، އިހާތައް ފަނުގެ ފަންވަތް ފެޅި ހިސާބަށް ދެވިފައިވެއެވެ.\nރުއްތައް ހެދިފައި ހުންނަ ރީތިކަމާއި އެއްވަރުކަން، ރުއްތަކަށް ލިބިފައި ހުންނަ ނޫފެހިކުލައިގެ ތާޒާކަން އޮޅުމެއްނެތި ދައްކައިދެނީ ފުރިހަމައަށް ކާނާ ލިބެދޭ ބިމެއްގައި ހެދިފައި ހުރި ރުއްތަކެއް ކަމެވެ. ބަނޑާރަކޮޅުން ކާށި އަޅަނީ ދެމަހުން އެއްމަހުގައެވެ. އަޅާ މަހެއްގައި ވިހި، ރިތީސް ހާސް ކާށި އެޅޭކަމަށް ބުނެއެވެ. މި ބަންޑާރަ ރަށްކޮޅަކީ ފުރަމާލޭގެ ހުކުރު މިސްކިިތު ވަގުފު ތަނެކެވެ.\n4-މަތިއެންގަނޑު ބޮޑު ބީވާ: މި ބީވާއަށް ފެށުނީ މަލިންކަލޭގެފާނު ފަންނުންނެވެ. ނިމުނީ ކޮށި ފަންނާއި ހަމައަށެވެ.\n5-ކަޅުބިތުބީވާ: މި ބީވާ އޮތީ މާ މިސްކިތްފަންނުން ފެށިގެން ދެކުނުބިތުން ގޮސް ރަށުގެ ހުޅަނގުމަތީ ކޮޅުދަށު ދޫގަސް ފަންނާއި ހަމައަށެވެ. މި ކަޅިބިތު ބީވާއަށް ހަސަންބާ ބީވާ އޭ ވެސް ކިޔައެވެ. އެއީ ކޮންމެވެސް ދުވަސްވަރެއްގައި މީދޫ ހަސަންބާއޭ ކިޔުނު ބެއިކަލަކު އެ ބީވާ ބެލެހެއްޓުމަށް ހުރި ހުރުމެއްގެ ފަހުން އެ ހަސަންބާގެ ނަމުން ބީވާއަށް ނަން ކިޔަނީއެވެ.\nރަށުގެ ވަށައިގެން ބީވާތައް ލިޔަމުން އައި ތަރުތީބުގެ މަތިން މިހާރުަނީ ތަންކޮޅެއް ދޫވެފައެވެ. އެއީ ކޮށިފަންނާއި މާ މިސްކިތް ފަންނާއި ދެމެދެވެ. އެތާނގެ ރުއްގަނޑު އެއީ މާމިސްކިތު ހަރީމެވެ. އެރުއްތައް ހުންނަނީ މާ މިސްކިތް ބެލެހެއްޓުން އޮތް ފަރާތަކަށެވެ.\nދޫގަހު އެއްގަމު ބީވާ\nދޫގަހު ބޮޑު ބީވާ\nމަތިއެންގަނޑު ބޮޑު ބީވާ\nކާޅު ގުއިރީ ހިންނާ\nރަށްކޮޅު، ހިތްތަލަ ފަޅާޑު، ހާލު ހިންނަ މިއީ ފުރަބަންޑާރަ ތިން ތަނެވެ.\nފުރަބަންޑާރައޭ ކިޔަނީ ތައް ނުޖަހާ ތަންތަނަށެވެ. ދެން ހުރި ތަންތަނަކީ ގޮއިފާލައްބަ ތަންތަނެވެ. ގޮއިފާލައްބައޭ ކިޔަނީ ތައް ޖަހާފާ ދެބައިކުޅަ އެއްބައި ބަންޑާރައަށް އަނެއްބައި އަމިއްލަ ތަންތަނެވެ. އަމިއްލަ ބަޔަކީ އިންދިބަޔެވެ. އެބައި އޮންނަނީ އެ އެއްޗެހިތައް އިންދި މީހަކަށެވެ.\nބަންޑާރަ ބަޔަކީ ދައުލަތުގެ ބައެވެ. ( ގޮއިގަނޑު) ގޮއިގަނޑު އެއީ ރަށުތެރޭ މީހުން އުޅުނު ހިސާބުގެ އައްސޭރިއާއި އެކު އެއްގަމު ތެރޭ ހުންނަ ބަންޑާރަ ރުއްގަހެވެ. އަދި ގޯތީގައި ހުންނަ އަލަކެޔޮ، މިރުސް މި ބާވަތުގެ ތަކެތިން ބައިނަގައިގެންނެވެ. (ތައްކަށި)\nތައްކަށި އެއީ ތައްޖަހާއިރު ތައްކަށްޓަށް ނަގާ ބައެވެ. އެ ބައި ނެގުން އޮތީ މީހެއްގެ މިލްކުގައި ހުރި ރުއް ނުވަތަ ގަސްތަކުގައި ތައް ޖަހަމުންދާއިރު 12 އެތީގައި އަމިއްލައަށް އަނެއް 12 ގާ ބަންޑާރައަށް ޖަހާފައި25 ވަނައަށް ވާ ރުއް ނުވަތަ ގަސް އެއީ ތައްކަށީގެ ރުކެވެ. ނުވަތަ ގަހެވެ. މީހެއްގެ މިލްކުގައި 25 ނެތްނަމަ އެމީހެއްގެ ތަކެތީން ތައްކަށީގެ ބައެއް ނެތީއެވެ. އެ އެއްޗިއްސަކީ ތައްކަށީގެ ބަޔަކަށް ވާ އެއްޗެއްސަށް ވުމުގެ ސަބަބުން ތައްކަށީގެ ނަމުން އެ ބަންޑާރަގަނޑަށް ނަންކިޔާފައިވަނީ އެވެ. ތައްކަށްޓަކީ ވަރުގަދަ ހަރު ލަކުޑިކޮޅަކުން ރީއްޗަށް މަށާ އޮމާންކޮށް ލާޖަހާ އެއްކޮޅަށް ދަނގަނޑު ފިއްޔެއް އަނެއްކޮޅަށް ދަގަނޑު އުޅާއެއް އަރުވާފައި އޮންނަ ފޫޓަކަށް ވުރެން ކުރު ހިފަހައްޓައިގެން އުޅޭ އިރު މުށުތެރެއަށް ހެއުވަރުގެ ލަކުޑި އެއްޗެކެވެ.\nތައްޖަހާގޮތީ މިދެންނެވި ތައްކަށީގެ އުޅާހުރި ކޮޅު ރުކުގެ ނުވަތަ ގަހުގެ ޖައްސާ ހިފަހައްޓައިގެން ހުރެ މުގުރު ދެތިން ބޮޑި އަޅާލަނީއެވެ. އެއިރުން ހުންނަނީ ރުއްގަހުގެ ތޮށިގަނޑު ކަނޑައިގެންގޮސް ލަކުޑިގަނޑަށް އަރާފައެވެ. ތައްޖަހަނީ ރުކާއި ބަނބުކެޔޮގަސް، ފެންފޯއްރުކާއި ކަށިގކެޔޮގަސްތަކުގައެވެ. އަމިއްލަ ތަކެތީގައި ޖަހަނީ އެއްތަތެވެ. ބަންޑާރަ ތަކެތީގައި ތިންތައް، ދެބައި އެއްޗެތީގައި4ތަތް، ތައްކަށީގެ ތަކެތީގައި5ތަތެވެ. ވީމާ ތައްކަށްޓަކީ މުޅި ރަށު ރުއްގަސްތިބޭހާ ހިސާބުގައި އޮތް ކުޑަކުޑަ ބަންޑާރަގަނޑެކެވެ. ތައްޖަހަން ވަޑައިގަންނަވަނީ ދައުލަތުން ފޮނުވާ މާލޭގެ ވަފުދެއްގެ ބެއިފުޅުންނެވެ. އެބެއިފުޅުންނަށް ދެކުނު އަތޮޅުތަކުގެ މީހުން ކިޔަނީ ބަނޑޭރި ބެއިކަލުންނެވެ. މި ވާހަކައިގެ އަސްލެއް ކަމުގައިވާ އައްޑޫގަމުގައި ފުރަތަމަ ތައްޖެހީ ހިޖުރައިން 1332 ވަނަ އަހަރުގައެވެ. އެފަހަރު ތައްޖަހަން ވަޑައިގަތީ\nއަލްފާޟިލް އަލްމަރުޙޫމް އަބްދުﷲ ކަމާލުއްދީން ދަރަވަންދޫގެ\nއަލްފާޟިލް އަލްމަރުޙޫމް ތުޅާދޫގެ ދޮންމަނިކު\nއަލްފާޟިލް އަލްމަރުޙޫމް ފީބޯ ކާސިން ކަލޭގެފާނު\nއަލްފާޟިލް އަލްމަރުޙޫމް މަލަން އާދަމް ކަލޭގެފާނު\nއަލްފާޟިލް އަލްމަރުޙޫމް ދޮންމަނިކުގެ ޅަތުއްތު\nނޯޓް: މިއީ ސ.ފޭދޫ ޕެންޒީމާގޭ އަލްމަރުޙޫމް އަޙްމަދު ޙަސަން މަނިކުފާނު 1978ގައި އައްޑޫގައި ނެރުނު "މިލާބު" މަޖައްލާއަށް "އައްޑޫގަން" މި ނަމުގައި ލިޔުއްވާފައިވާ އައްޑޫގެ ތާރީޚާ ގުޅޭ މުހިއްމު ވާހަކަތަކެއް ހިމެނޭ ލިޔުމެކެވެ.


Breaking: Covidgai ithuru mareh, adhadhu 34 ah\nކޮވިޑުގައި އިތުރު މަރެއް، އަދަދު 34 އަށް\nސިއްހީ އޮފިޝަލަކު މަސައްކަތުގައި ކޮވިޑް ބަލީގައި އިތުރު ދިވެއްސަކު ވަނީ ރޭ މަރުވެފައި -- އަހުމަދު އަޝްހާދު އަބްދުﷲ (ޖެރީ) | އަވަސް\nރާއްޖޭގައި ކޮވިޑް ޖެހިގެން 90 އަހަރުގެ ދިވެއްސަކު މަރުވެއްޖެ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިއަދު ބުނި ގޮތުގައި މަރުވީ ކޮވިޑް-19 ޖެހިގެން ނިޔާވީ ހުޅުމާލެ މެޑިކަލް ފެސިލިޓީގައި އެޑްމިޓް ކޮށްގެން ފަރުވާ ދެމުން އައި ދޮށީ އުމުރުގެ ފިރިހެނެކެވެ. އެމީހާ މަރުވީ ރޭ ދަންވަރު 1:30 އެހާކަންހާއިރު އެވެ.\nއުމުރުން ދުވަސްވެފައިވާ އެ މީހާގެ މަރާއެކު ރާއްޖެއިން ކޮވިޑް ބަލީގައި މަރުވި މީހުންގެ އަދަދު ވަނީ 34 އަށް އެރީ އެވެ.\nކޮވިޑްގައި އިތުރު މީހަކު މަރުވި އިރު ރާއްޖައި ކޮވިޑް ބަލިޖެހޭ މީހުންގެ އަދަދު ވަނީ ތިރިވާން ފަށާފަ އެވެ. އާދަވެ ބާއްވާ ޕްރެސް ކޮންފަރެންސްތަކުގެ ތެރެއިން ރޭ އާންމު ކުރި 24 ގަޑިއިރުގެ ހިސާބުތަކުގައިވާ ގޮތުން ވެސް އެ 24 ގަޑި އިރުގެ ތެރޭގައި ރާއްޖެއިން ޕޮޒިޓިވްވީ 75 މީހަކެވެ. އެއީ ކޮވިޑްގެ ފުލް ލޮކްޑައުން އަށް ފަހު ސެމީ ލޮކްޑައުންއަކާ ހަމައަށް އައި ފަހުން މިދިއަ ދުވަސްތަކުގައި އެންމެ މަދުން ރާއްޖެއިން އެންމެ މަދުން މީހުން ކޮވިޑަށް ޕޮޒިޓިވްވި ދުވަހަށް ވެސް ވެފައި ވެއެވެ.\nރާއްޖޭގެ ޕޮޒިޓިވް އަދަދު: 9,724\nރާއްޖެއިން ރަނގަޅުވި އަދަދު: 8،261\nރަނގަޅު ނުވެ ތިބި އަދަދު: 1،424 މީހުން\nމިވަގުތު ހޮސްޕިޓަލްގައި 107 މީހަކު\nއަތޮޅުތަކުގެ 24 ރަށެއްގައި 50 މީހަކު ބަލިޖެހިފައި\n26 ރިސޯޓެއްގައި 15 ފަތުރުވެރިން، 39 މުވައްޒިފުން ބަލީގައި\nއިއްޔެގެ އިރު އޮއްސުމާ ހަމައަށް ހުރި ސާބުތަކާ ހަވަލާ ދީ އެޗްޕީއޭއިން ރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 72 މީހުނަކީ މާލޭ ސަރަހައްދުން ބަލި ޖެހުނު މީހުނެވެ. އަނެއް ތިން މީހުނަކީ އަތޮޅުތަކުގެ ރަށްރަށުން ޕޮޒިޓިވް ވެފައިވާ މީހުނެވެ.\nމިހާރު ރާއްޖޭގައި ކޮވިޑް ޕޮޒިޓިވް އަދަދު ވަނީ 9,724 އަރާފަ އެވެ. ރަނގަޅުވި އަދަދަކީ 8،261 އެވެ. މިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 1،424 މީހުންނެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 107 މީހަކަށް ދަނީ ފަރުވާ ދެމުންނެވެ. އަތޮޅުތަކުގެ ތެރޭގެ 24 ރަށެއްގައި 50 މީހަކަށް ބަލިޖެހިފައި ވެއެވެ. އަދި 26 ރިސޯޓެއްގައި 15 ފަތުރުވެރިންނާއި 39 މުވައްޒިފުންނަށް ވެސް ބަލިޖެހިފައި ވެއެވެ.\nކޮވިޑް-19 މަރު އެޗްޕީއޭ + ކޮވިޑް-19 އިގެ ބަލާއާފާތް


Raalhu Gudi eventah Seagear in equipment dheefi\nރާޅުގުޑި އިވެންޓަށް ސީގިއާއިން އިކުއިޕްމެންޓް ދީފި\nސީގިއާއިން މި އިވެންޓުގައި ބޭނުންކުރާ އިކުއިޕްމެންޓްތައް ހަވާލުކުރުމުގެ ހަފުލާގެ ތެރެއިން\nރާޅުގުޑީގެ އިކްއިޕްމެންޓް ސްޕޮންސަރު "ސީ ގިއާ" އިން މި އިވެންޓްގައި ބޭނުންކުރާ އިކްއިޕްމެންޓްތައް ހަވާލުކޮށްފި އެވެ.\nސީގިއާގައި އިއްޔެ ބޭއްވި ރަސްމިއްޔާތެއްގައި ހަވާލުކުރި ސާމާނުގެ ތެރޭގައި ހިމެނެނީ ކެމެރާ އާއި ގޯ ޕްރޯ އަދި ސަލާމަތީ ގޮތުން ބޭނުން ކުރާނެ އާލާތް ތަކެވެ.\nމިއީ ތިމާވެއްޓާއި ކުނީގެ މައްސަލައާމެދު މީހުންގެ ހޭލުންތެރިކަން އިތުރު ކުރަން ރާއްޖޭގެ ދެކުނުން އުތުރަށް ބާއްވާ އިވެންޓެކެވެ. މި އިވެންޓުން ޒުވާނުންނަށް ކައިޓް ސާފް ކުރުމަށް ފުރުސަތުތައް ހުޅުވާލާނެ އެވެ.\nމިމަހުގެ 18 ވަނަ ދުވަހު ފަށާ ރާޅުގުޅި އިވެންޓުގައި ސާފިން ބޯޑެއް ފައިގައި ހަރުކޮށްގެން ވައި ކުޑައެއްގެ އެހީގައި ހަތަރު އެތުލީޓަކު ބައިވެރިވެ ދަތުރު ކުރާނެ އެވެ. އިވެންޓުގައި ބައިވެރިވާނީ އަހުމަދު ހަމްދާން ހަމީދު (ހަމްބެ) ގެ އިތުރުން އާސިމް މުހައްމަދު ފުޅު (ސިމްބެ) އާއި އަބްދުﷲ ތަސްލީމް (ޑެލިއޯ) ގެ އިތުރުން ކައިޓް ސާފިންގެ ދުނިޔޭގެ އިވެންޓުތައް ކާމިޔާބު ކޮށްފައިވާ ޔޯރީ ޒޫން އެވެ.\nރާޅުގުޑި އިވެންޓް އިންތިޒާމު ކުރާ މާފުށި ޑައިވް އިން ބުނި ގޮތުގައި އައްޑު އަތޮޅުން ތުރާކުނަށް ރާޅުގުޑީގައި ފަށާ މި ދަތުރުގެ ދިގު މިނަކީ 15 ދުވަހެވެ. އެ މުއްދަތުގައި 20 ރަށެއްގައި މަޑުކުރާނެ އެވެ. އަދި ހާއްސަ ބައެއް ހަރަކާތްތައް މި ރަށްރަށުގައި ހިންގާނެ އެވެ.\nރާޅު ގުޑި އިވެންޓުގައި ހިމެނޭ ބައެއް ސްޕޮންސަރުންނަަކީ އަވައް އޮންލައިން އާއި ސީގިޔާ އާއި އެމްސެވަން އާއި ރާޅު ވޯޓާ ސްޕޯޓްސް އާއި ގޯބިގް އެވެ. މެއިން ސްޕޮންސަރަކީ ސްލިންގްޝޮޓެވެ.\nޓޫރިޒަމް ރާޅު ގުޑި އިވެންޓް\nރާޅު ގުޑީގެ އޮންލައިން މީޑިއާ ޕާޓްނަރަކަށް "އަވަސް"\nދުސިތް ތާނީގެ ޖީއެމްއަށް ޒިންމާ ހަވާލުކުރީ ކަނޑުއަޑީގައި!


ކޯވިޑް19: މިއަދު ފެނުނީ އިތުރު 94 ވޭދަނަ! | Sandhaanu\nކޯވިޑް19: މިއަދު ފެނުނީ އިތުރު 94 ވޭދަނަ!\nރާއްޖެއިން ކޯވިޑް19 އަށް އިތުރު 94 މީހަކު ފައްސިވެއްޖެއެވެ. މިއަދު ފެނުނު ކޭސްތަކުގެ ތެރެއިން 14 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ރިސޯޓްތަކުން 15 މީހަކު ވަނީ ފައްސިވެފައެވެ. އަނެއް 65 ކޭސް ފެނިފައިވަނީ މާލެ ސަރަހައްދުންނެވެ.\nމިއަދުގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 21,476 އަށް އަރައިފައެވެ. އޭގެ ތެރޭގައި، 2,438 އެކްޓިވް ކޭސް ހިމެނޭއިރު،\n136 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިހާތަނަށް ރާއްޖެ އިން 64 މީހަކުވަނީ މި ބަލީގައި މަރުވެފައެވެ. އަދި 18,967މީހަކު ވަނީ މިބަލިން ރަނގަޅުވެފައެވެ.


Bodu Thahugeegah3Aharu: Rilwanah Veegotheh Adhives Nuhoadhey!\nބޮޑު ތަހުގީގަށް ތިން އަހަރު: ރިލްވާނަށްވީ ގޮތް އަދިވެސް ނުހޯދޭ!\nރިލްވާން ގެއްލިފައިވަނީ މީގެ ތިން އަހަރު ކުރިން---\nރިޕޯޓް | އިޖުތިމާއީ | | ފާތުމަތު ޝެހެނާޒް | 8 އޯގަސްޓު 2017 |3ކޮމެންޓް\nމީގެ ތިން އަހަރާއި ދުވަސްކޮޅެއް ކުރިއަށް ހަނދާންތައް ފިރުކާލާއިރު، ހަނދާނަށް އަންނަނީ އަހަރުމެންނާއި އެކުގައި އޭނާ އުޅުނު އުފާވެރި ދިރިއުޅުމެވެ. އެކުގައި ހޭދަކުރި ހިތްގައިމު ވަގުތު ތަކެވެ. އެއީ ރަހުމަތްތެރިންނާއި ގުޅުން ބަދަހި، ގިނަ ބައެއްގެ އެކުވެރިއެކެވެ. ދުނިޔެއަށް ލޯހުޅުވިހުރި ޚަބަރާއި މައުލޫމާތު ފެތުރުމަށް ލޯބިކުރި ނޫސްވެރިއެކެވެ. އިންސާނިއްޔަތުކަމަށް ލޯބިކުރި އިހްސާންތެރިއެކެވެ. އާއިލީ ގުޅުމަށް އިސްކަންދީ އުޚުއްވަތްތެރިކަން ދެމެހެއްޓި ކޮއްކޮ އެކެވެ. ބޭބެއެކެވެ. އެންމެނާވެސް ގުޅޭ އުފާވެރި މިޒާޖެއްގެ އިންސާނެކެވެ. އެއީ އަޅުގަނޑުގެ ލޯބިވާ ކޮއްކޮ އަހުމަދު ރިލްވާން އަބްދުﷲ އެވެ. ސޯޝަލްމީޑިއާގެ ނަމުން ނަމަ "މޮޔަމީހާ" އެވެ.\nރަހުމުކުޑަ އަތްތަކަކުން ރިލްވާނު ވަގަށް ނެގިތާ މިއަދަށް މިވީ ޖުމްލަ 1097 ދުވަހެވެ. އާއެކެވެ. ބަރާބަރު ތިން އަހަރު ފުރުނީ އެވެ. އެހެނަސް މިއަދުވެސް ކުރާން އޮތީ ހަމަ އެންމެ ފުރަތަމަ ދުވަހުވެސް ކުރި ސުވާލެވެ. އެ ސުވާލަކީ އަދިވެސް ޖަވާބު ނުލިބޭ ސުވާލެކެވެ. "ރިލްވާނު ކޮބައި ހެއްޔެވެ؟ ރިލްވާނަށް ވީ ކީއްހެއްޔެވެ." މި ސުވާލަށް ޖަވާބު ދިނުމުގައި ކަމާބެހޭ އިދާރާތައް ވަނީ ނުކުޅެދިފައެވެ. އެންމެ ފުރަތަމަ ދުވަހުން ފެށިގެންވެސް ތަހުގީގު ދަނީ ކުރިއަށް ކަމަށް ބުނާ ފުލުސް އޮފީހުގެ ތަހުގީގު އަދިވެސް ދަނީ ކުރިއަށެވެ. އެހެނަސް ލިބޭ ކުރިއެރުމެއް ނެތެވެ. އާއިލާއާވެސް ހިއްސާ ކުރާނެ މައުލޫމާތެއް ނެތެވެ. ފުލުހުންގެ ތަހުގީގު ކުރިއަށް ގެންދާ ގޮތުންވެސް އާއިލާއަށް ލިބެނީ އިތުރު މާޔޫސް ކަމެވެ. ރިލްވާން ގެއްލުނު ރޭ މާލެއާއި ހުޅުމާލެއިން ލިބުނު ސީސީޓީވީ ފުޓޭޖާއި، ގަދަކަމުން ރަތް ކާރަކަށް މީހަކު އެރުވި އެރުވުމާއި، އެ ކާރުގެ ޑިކީން ފެނުނު އިސްތައްޓާއި މިހުރިހާ ކަމެއް ހެކިދެނީ ގަދަކަމުން ބަޔަކު ރިލްވާން ރަހީނު ކުރިކަމެވެ. ވަގަށް ނެގި ކަމެވެ. އޭގެ މަހެއްހާ ދުވަސް ފަހުން ތިން މީހަކު ހައްޔަރުކޮށް، އެއީ ތަހުގީގަށް ލިބުނު ވަރަށްބޮޑު ކުރިއެރުމެއް ކަމަށް ފުލުހުން ހާމަކުރިއެވެ. އެހެނަސް ދުވަސްކޮޅެއް ފަހުން އެމީހުން ދޫކޮށްލިއެވެ.\nތަހުގީގަށް ލިބުނު ކަމަށް ބުނި ކުރިއެރުމުގެ ނަތީޖާއެއްވެސް ނުފެނުނެވެ. އިތުރު ދެމީހަކާ އެކު ޖުމްލަ ފަސް މީހަކު ހައްޔަރުކޮށް ދޫކޮށްލިއެވެ. އަދި ރިލްވާން ވަގަށް ނެގިތާ 606 ދުވަސް ފަހުން 2016 ވަނަ އަހަރުގެ އެޕްރީލް މަހުގެ5ވަނަ ދުވަހު ދެމީހަކު ހައްޔަރުކުރިއެވެ. އެހެނަސް ކުރިން ހައްޔަރުކުރި މީހުންނެކޭ އެއްގޮތަށް މިދެމީހުންވެސް ދޫކޮށްލީއެވެ. މި ހުރިހާ ކަމެއް މިހެން ހިނގާފައި ހުރެމެ، އަދިވެސް ތަހުގީގު ދަނީ ކުރިއަށް ކަމަށް ފުލުހުންގެ އިދާރާއިން ބުނުމަކީ ކަނޑައެޅިގެން ހަދާ ދޮގެއް ކަމަށް ދުށުމުގެ ޖާގަ އެބައޮތެވެ. ތުހުމަތު ކުރެވޭ މީހުންނާއި ހެއްކާއި ގަރީނާ ހުރެމެ ދިވެހި ފުލުހުންނާއި ދިވެހި ސަރުކާރުގެ ޒިންމާދާރުކަމެއް ނެތުމަކީ އާއިލާއިން ނުހަނު ކަންބޮޑުވާ ކަމެކެވެ. މިކަމުން ރަމްޒުކޮށްދެނީ ދިވެހި ރައްޔިތުންނާމެދު ދިވެހި ސަރުކާރުގެ އެއްވެސް ހަމްދަރުދީއެއް ނެތްކަމެވެ. އިންސާނިއްޔަތު ކަމާއި އިހްސާންތެރިކަން ނެތްކަމެވެ.\nރިލްވާން ވަގަށް ނެގި ފުރަތަމަ ދުވަހުން ފެށިގެން ރިލްވާނަށް ވީގޮތެއް ހޯދުމަށް އާއިލާއާއި ރައްޓެހިން ކުރަމުންދާ މަސައްކަތަށް ހުއްޓުމެއް ނާދެއެވެ. ތަފާތު އުނދަގުލާއި ޖެއްސުންތަކާއި ފުރައްސާރައާ އެކުވެސް ދިޔައީ ކުރިއަށެވެ. ފާއިތުވި ތިން އަހަރުގެ ތެރޭގައި އެތައްވަރަކަށް ފުލުސް އޮފީހަށް ހިނގިއްޖެއެވެ. ރައްޔިތުންގެ މަޖިލިސް މެންބަރުންގެ އަރިހު އާދޭސް ދެންނެވިއްޖެއެވެ. ސަރުކާރުގެ އެކި ވަޒީރުންގެ އަރިހަށްގޮސް އާދޭސް ދެންނެވިއްޖެއެވެ. ރައީސުލްޖުމްހޫރިއްޔާ އަރިހު އާދޭސް ދަންނަވާނޭ ފުރުސަތެއް ލިބޭތޯ ގިނަ ގުނަ މަސައްކަތް ކުރެވިއްޖެއެވެ. ރައްޔިތުންގެ ހައްގުގައި އުފައްދާފައިހުރި މިނިވަން މުއައްސަސާތަކުގެ ދޮރޯށީގައި ތަކުރާރުކޮށް ޓަކި ދެވިއްޖެއެވެ. އެހީތެރިކަމާއި އެއްބާރުލުމެއް ނުލިބުނެވެ. ގިނަ ބަޔަކު ސޮއިކޮށް މަޖިލީހަށް ހުށަހެޅި ޕެޓިޝަންވެސް ބޭރުކޮށްލީ ކުޑަވެސް ރަހުމެއް ހަމްދަރުދީ އެއް ނެތިއެވެ. ރިލްވާންގެ އާއިލާ ތަހަންމަލު ކުރަމުންދާ ވޭނާއި ކެކުޅުން ދައުލަތުގެ ވެރިންނަށާއި ސަރުކާރުގެ ވެރިންނަށާއި ރައްޔިތުންގެ މަޖިލީހުގެ މެންބަރުންނަށް އިހްސާސް ނުކުރެވެނީއެވެ. ނޫންނަމަ ދިވެހި އާއިލާއެއްގެ ދިވެހި ރައްޔިތުން ތަކެއްގެ ޝަކުވާއާއި އާދޭހުގެ އަޑުއަހަން އެބައިމީހުން ބޭނުން ނުވަނީއެވެ.\nރިލްވާނަށް ވީގޮތެއް ހޯދުމުގައި އެންމެ އިސްކޮށް މަސައްކަތް ކުރީ އޭނާގެ އެންމެ ގާތް އެކުވެރި ޔާމީން ރަޝީދެވެ. ޔާމީން އެކަން ކުރީ ރިލްވާނަށްޓަކައި އެކަންޏެއް ނޫނެވެ. އިންސާނިއްޔަތަށްޓަކާ ވެސް މެއެވެ. ޔާމީން ފާޅުގައި ބުނަމުން ދިޔައީ "މިއަދު ރިލްވާނެވެ. މާދަމާ އަހަރެންބާ؟" އެވެ. ތަކުރާރުކޮށް ޔާމީން ކުރަމުންދިޔަ ސުވާލުގެ ޖަވާބު ލިބުނީ ކޮންފަދަ ރަހުމުކުޑަ އަނިޔާވެރި ގޮތަކަށް ހެއްޔެވެ. އަނިޔާވެރިންނަށް މިފަދަ އަނިޔާވެރި އަމަލުތައް ހިންގެނީ ސަރުކާރުގެ އިހުމާލުންނޭ ބުނުމުގެ ޖާގަ އެބައޮތެވެ. ރިލްވާން ވަގަށް ނެގުމާއި އެކަން ކުރި ކަމަށް ޝައްކުކުރެވޭ ބަޔަކު ތިބެމެ، އޭގެ ތެރެއިން ބައެއް މީހުން ހައްޔަރުކޮށް، އަދި ފަހުން ދޫކޮށްލުމަކީ އެފަދަ ދެވަނަ އަމަލެއް ހިންގުމަށް ހިތްވަރު ދިނުމެވެ. ފުރުސަތު ފަހިކޮށް ދިނުމެވެ. ސަރުކާރުން ބޭނުންވީމާ ހައްޔަރުކުރާ މީހުން އެތައް ދުވަހެއް ވަންދެން ހައްޔަރުކޮށްފައި ބައިތިއްބައެވެ. ޝަރީއަތް ނިމެންދެންވެސް ހައްޔަރުކޮށްފައި ބައިތިއްބައެވެ. ތަހުގީގު އަވަސް ކުރެއެވެ. ޝަރީއަތަށް ފޮނުވައެވެ. ކައިރިކައިރީގައި އަޑުއެހުންތައް ބާއްވާ ހުކުމް ކުރެއެވެ. އެހެނަސް ރިލްވާން ވަގަށް ނެގި ހާދިސާގެ ތަހުގީގު ކުރިއަށް ގެންދިޔުމުގައާއި ޔާމީން ރަޝީދު މަރާލި މައްސަލައިގައިވެސް ފެންނަނީ ސަރުކާރުގެ އިދާރާތަކުން އިހުމާލުވާ މަންޒަރެވެ. ދިވެހި ރައްޔިތުންނަށް މިކަން ބަލައިގަނެވޭނީ ސަރުކާރުން ރައްޔިތުންނަށްދޭ ބިރުވެރި އިންޒާރެއްގެ ގޮތުގައެވެ.\nރިލްވާނަށް ވީގޮތެއް ބެލުމަށް އާއިލާއިން ކުރަމުންދިޔަ މަސައްކަތަށް ފުލުހުންގެ އެއްބާރުލުމެއް ނުލިބުނެވެ. ކުޑަމިނުން މައުލޫމާތުވެސް ނުދިނެވެ. މައުލޫމާތު ހޯދައި ލިބިގަތުމުގެ ހައްގަކީ ގާނޫނުއަސާސީން ކަށަވަރުކޮށްދީފައިވާ ހައްގަކަށް ވާއިރު މައުލޫމާތު ނުދީ ހިފެހެއްޓުމަކީ ފުލުހުންނަށް ކުރެވޭނެ ކަމެއް ނޫންކަމަށް ގަބޫލުކޮށް އެކަން ކޯޓަށް ހުށަހެޅީމެވެ. ރިލްވާންގެ އާއިލާގެ ފަރާތުން ސިވިލް ކޯޓަށް މިމައްސަލަ ހުށަހެޅީ 2016 ވަނަ އަހަރުގެ ޑިސެމްބަރު މަހުއެވެ. މައްސަލައިގެ ފުރަތަމަ އަޑުއެހުން ތާވަލުކުރީ މައްސަލަ ހުށަހެޅިތާ7މަސް ފަހުން،5ޖުލައި 2017 ގައެވެ. އެ އަޑުއެހުމުގައި ފުލުހުންގެ ފަރާތުން ޖަވާބުދާރީވަމުން ބުނީ ރިލްވާން ވަގަށްނެގި ފަހުން ދެން ވީގޮތެއް ފުލުހުންނަށްވެސް ހޯދިފައި ނުވާ ކަމަށެވެ. "ޓު ޕްރޮޓެކްޓް އެންޑް ސާރވް" އަކީ ފުލުހުންގެ މޮޓޯ ކަމުގައިވިޔަސް، ރައްޔިތުންނަށް ރައްކާތެރިކަމެއް ވެސް ނުދެވެއެވެ. އަދި އެކަށޭނަ ޚިދުމަތެއް ވެސް ނުދެވެއެވެ.\nރިލްވާން ވަގަށް ނެގި ބަޔަކު ހޯދުމަށް އަދި އެބަޔަކަށް ހައްގު އަދަބު ލިބިދިނުމަށް ގޮވާލައި އާއިލާއިން ކުރަމުންދާ މަސައްކަތްތަކަށް ނިމުމެއް ނެތެވެ. އެމަސައްކަތާ މިއަދު ގުޅިފައިވަނީ ރިލްވާންގެ އެކުވެރި ޔާމީން ރަޝީދުގެ ގާތިލުން ހޯދައި އެމީހުންނަށް ހައްގު އަދަބު ދިނުމަށް ގޮވާލެވޭ އަޑެވެ. މިފަދަ ކޮންމެ ހާދިސާއަކުންވެސް ހިތަށް ގެނުވަނީ ނާމާން ކަމާއި ބިރުވެރިކަމެވެ. އިންސާފަށް އެދި ކުރާ އާދޭހަށް ސަރުކާރުން ދެނީ ބީރު ކަންފަތެކެވެ. ތިން އަހަރު ފާއިތުވެގެން ދާއިރުވެސް މަސައްކަތް މިކުރަނީ އެއްވެސް ފޫހިކަމެއް ނެތިއެވެ. އާއިލާއަށް ލިބިފައިމިވާ ފުން ހިތާމައާއި ހިތްދަތިކަމަށް ކެތްތެރިވަމުންނެވެ. ހުރިހާ ކަމެއް އެންމެ މޮޅަށް ދެނެވޮޑިގެންވާ މާތްﷲ ގެ ހަޟުރަތުން ވާގިއެދެމުންނެވެ. ރިލްވާން އާއި ޔާމީނަށް ހެއުދުއާ ކުރުމުގައި އަޅުގަނޑާ އަޅުގަނޑުގެ ޢާއިލާ ދެމިތިބީމެވެ.\nރިލްވާން ގެއްލުނުތާ ހަތަރު އަހަރު: ދައްތަގެ ދުލުން\nރިލްވާނުގެ ވާހަކަ ރައީސް ޔާމީން ދައްކަވަނީ ޖޯކަކަށް ހައްދަވައިގެން: އިބޫ\nރިލްވާން މަރުވި ކަމަށް ރައީސް ޔާމީން ވިދާޅުވި މައްސަލަ ތަހުގީގު ކުރަން ޖެހޭ: އާއިލާ\nރިލްވާންގެ މައްސަލާގައި ރައީސް ޔާމީން ޖަވާބުދާރީ ކުރުވާނަން: އިބޫ\nނުޖެހޭ އެނގޭކަށް އަމިއްލަޔަށްވެސް ތިކަމަށް މަސައްކަތްކުރަންވީނު ބވަލކަސިފައިންގެތެރޭގައި ނޫޅެޔޭ ޚައިބްއެނގޭ އެކަކުވެސް އެކަން ގަބޫލުނުކުިރެރވެނީ ކީއްވެ؟؟؟؟؟؟؟؟؟؟؟؟\nކީއްކުރާނީ. މިއީ ވާވަރު. ކިހިނެއް ހަދާނީ. ވަރަށް ބޮޑު މައްސަލައެއް މިއީވެސް. ފުލުހުން ކުރާ މަސައްކަތް ހާމަކަން ބޮޑުގޮތަކަށް އެނގެން ޖެހޭކަންނޭނގެ. ނުފޫޒުން އެއްކިބަވެފައިވާ ތަނެއްކަން ކަށަވަރުކުރަން ޖެހޭ.\nކުރިއަށްދަނީ ތަހުޤީގު ފައިލްތަކުގައި ކަރުދާސްތައް ހުރެގެންކަންނޭގެ......މިގޮތަށްކުރިއަށްގޮސްގެން ހައްލުލިބޭނެނަމަ ލިބޭނެ.. ؟


Bahusthakun enegene MDP verikamah kufoohamanuvaakan: Maleeh – adduLIVE\nބަހުސްތަކުން އެނގެނީ އެމްޑީޕީ ކުފޫހަމަނުވާކަން\n1 May 13, 2022, 17:33 މުޙައްމަދު ހަނީފު\nމާދަމާ ބާއްވާ އެމްޑީޕީގެ ޗެއާޕާސަންގެ އިންތިހާބުގައި ވާދަކުރައްވާ ދެ ކެންޑިޑޭޓުންގެ ބަހުސްތަކުން އެނގެނީ އެމްޑީޕީ އަކީ ހެޔޮވެރިކަމުގެ ކަންފުޅެއް ވެސް ނެތް ވެރިކަމަށް ކުފޫ ވެސް ހަމަނުވާ ބަޔަކު ތިބި ޕާޓީއެއްކަން ކަމަށް ކުރީގެ ޓެކްނޮލޮޖީ މިނިސްޓަރު މުހައްމަދު މަލީހު ޖަމާލު މިއަދު ވިދާޅުވި އެވެ.\nޗެއާޕާސަންގެ އިންތިހާބުގައި ވާދަކުރައްވާ އިކޮނޮމިކް މިނިސްޓަރު ފައްޔާޒް އިސްމާއީލާއި މާފަންނު އުތުރު ދާއިރާގެ މަޖިލިސް މެމްބަރު އިމްތިޔާޒް ފަހުމީ (އިންތި) އާ އެކު ރޭ ސަންގް ޓީވީ ގެނެސްދިން ބަހުސާއި ބުދަ ދުވަހުގެ ރޭ ރާއްޖެ ޓީވީން ގެނެސްދިން ބަހުސްތަކުގައި އެ ބޭފުޅުން ދެއްކެވި ވާހަކަތަކަށް އިޝާރާތްކުރައްވައި މަލީހު މިއަދު ކުރެއްވި ޓްވީޓްތަކެއްގައި ވިދާޅުވީ ބަހުސްތަކުން ފަޅާއަރަނީ އެމްޑީޕީގެ ވައްކަމާ ކޮރަޕްޝަން ކަމަށެވެ.\n"ގުޑް ގަވަނަންސްގެ ކަންފުޅެއް ނެތްކަން. ވެރިކަމަށް ކުފޫ ހަމަ ނުވާކަން. މަޖިލިސް މެޖޯރިޓީގެ ނާޖާއިޒު ފައިދާ ނަގަމުންދާކަން. ހައްލަކީ އެމްޑީޕީއަށް ނޫނެކޭ ބުނުން." އޭނާ ވިދާޅުވި އެވެ.\nތަކެއް ވަކިކުރި. ރައީސް އިބޫ މިނިސްޓަރ ފަޔާ ބޭނުންކުރައްވައިގެން ރައީސް ނަޝީދުގެ ސިޔާސީ ހަޔާތް ކަފުން އެކުރައްވަނީ ދިރިތިބީންނަށް އިބްރަތަކަށް ވާގޮތައް. ރައީސް ނަޝީދުއަށް އޮތީ އާޕާޓީއެއް ހެދުން.\n— Mohamed Maleeh Jamal (@maleehjamal) May 13, 2022\nމަލީހު ވިދާޅުވީ ރައީސް މުހައްމަދު ނަޝީދު އެންމެ ފުރަތަމަ ބޭނުންފުޅުވީ ފައްޔާޒްގެ އިތުބާރު ނެތްކަުގެ ވޯޓެއް ނަގައި ބޭރުކުރަން ކަމަށެވެ.\n"އެހެނަސް ފަޔާ ސަލާމަތްކުރާނެ ކަމަށް އެންމެ ފަހު ވަގުތު ވިދާޅުވީ ރައީސް އިބްރާހީމް މުހައްމަދު ސޯލިހު. އެ ހިސާބުން މަޑުޖެހުނީ. ރައީސް ނަޝީދު ގޮތް ދައްކާލަން އެޕްރޮސެސްތެރޭ އެމްއާރުއެމް އަދާލަތު މިނިސްޓަރަކާ ޖޭޕީ މިނިސްޓަރުންތަކެއް ވަކިކުރި،" އޭނާ ވިދާޅުވި އެވެ. "ރައީސް އިބޫ މިނިސްޓަރު ފަޔާ ބޭނުންކުރައްވައިގެން ރައީސް ނަޝީދުގެ ސިޔާސީ ހަޔާތް ކަފުން އެކުރައްވަނީ ދިރިތިބީންނަށް އިބުރަތަކަށް ވާ ގޮތަށް. ރައީސް ނަޝީދުއަށް އޮތީ އާ ޕާޓީއެއް ހެދުން."


Phone Hifaigen Faahanaa Ah Vannanee Kithah Meehun? - Vaguthu\nފޯނު ހިފައިގެން ފާހަނާއަށް ވަންނަނީ ކިތައް މީހުން\nއަހަރުމެންގެ ތެރޭގައި ފަހަކަށް އައިސް ފޯނު ހިފައިގެން ފާހަނާ އަށް ވަންނަ މީހުން ވަރަށް ގިނައެވެ. އަހަރުމެންގެ ތެރެއިން މިހާރު ކިތަށް މީހުން މިކަން ކުރަންތޯ އެއީ އުފެދޭ ވަރަށް ބޮޑު ސުވާލެކެވެ.\nގިނަ ފަރާތްތަކުން ކިތަންމި ކުޑަ ކަމަކު ފާހަނާއަށް ވަދެލިއަސް ވަންނަނީ ހަމަ ފޯނު ހިފައިގެންނެވެ. އެއީ ކޭއްވެގެންތޯ ގިނަ މީހުން އަންނަނީ ސުވާލު ކުރަމުންނެވެ. އަދި ބައެއް ފަރާތްތަކުން އަންނަނީ މިކަމަށް ދިރާސާއެއް ހަދަންވެސް ބުނަމުންނެވެ.\nބައެއް ފަރާތްތަކުން ބުނަމުން އަންނަ ގޮތުގައި ފާހަނާއަށް ފޮނު ހިފައިގެން ވަދެއްޖެ ނަމަ އެއްގަޑި އިރު ނޫނީ ދެ ގަޑި އިރު އެބަޔަކު ފާހަނާގައި ހޭދަ ކުރާ ކަމަށެވެ. ގިނަ ފަރާތްތަކުން ފޯނު ހިފައިގެން ފާހަނާ ތަށި މަތީ އިށީނދެލައިގެން އެހާ ގިނަ އިރު ގޭމް ކުޅެން ނުވަތަ ފިލްމް ބަލަންވެސް ތިބެއެވެ.\nފޯނު ނުލާ ފާހަނާއަށް ވަދެވިއްޖެނަމަ ބައެއް ފަރާތްތަކުން ތިބެނީ ކުރާނެ ކަމެއް ނެތިފައެވެ. މިފަދަ ހާލާތް ތަކުގައި ބައެއް ފަރާތްތަކުން ފަހަނާގައި ޖަހާފައިވާ މުށި ގަނޑުތައް ވެސް ގުނައި ހަދައެޗެ. އަދި ބައެއް ފަރާތްތަކުން ޝޭމްޕޫ ފުޅީގެ ލޭބަލްގައި ހުރި އެއްޗެހި ވެސް ކިޔާލަ ކިޔާލަ ތަށި މަތީ ތިބެއެވެ.\nމިކަމަކީ އަހަރުމެން ދިވެހިންގެ ތެރޭގައިވެސް ވަރަށް އާއްމު ކަމެއްކަން ގިނަ ބަޔަކު އަންނަނީ ފާހަގަ ކުރަމުން އަންނައިރު ތިއީ އެހެން ކަންތައ ކުރާ މީހެއް ހެއްޔެވެ؟\nއޮކްޓޯބަރ 8, 2019 16:22\nއާން މަވެސް، ހިހިހިހީ\nއޮކްޓޯބަރ 8, 2019 18:06\nޕޮލާބެއާ ގެ ބިސް ގެ އުރަ ރޮދި ބޮޑި\nއޮކްޓޯބަރ 8, 2019 22:10\nމަ ތައިލް ގުނަނީ


Yameen Fillavaakah Noolhuvvaa, Hunnavaanee Rayyithunnaa Eku: Adam Shareef – adduLIVE\nޔާމީން ފިއްލަވާކަށް ނޫޅުއްވާ، ހުންނަވާނީ ރައްޔިތުންނާއެކު\n1 Nov 30, 2021, 18:11 ހަސަން ރަޝީދު\nކުރީގެ ރައީސް އަބްދުﷲ ޔާމީން ފިއްލަވަން ނޫޅުއްވާ ކަމަށާއި އެމަނިކުފާނު ހުންނަވާނީ ރައްޔިތުންނާއެކު ކަމަށް މަޑުއްވަރީ ދާއިރާގެ ޕީއެންސީގެ މެމްބަރު އާދަމް ޝަރީފް ވިދާޅުވެއްޖެ އެވެ.\nއާދަމް ޝަރީފް މިހެން ވިދާޅުވެފައިމިވަނީ ޝަރީއަތުގައި ހުރި މައްސަލަތަކަކާ ގުޅިގެން ފުލުހުން އެދިގެން ޔާމީން ފުރުން މަނާކުރުމުގެ ހަތް ދުވަހުގެ އަމުރެއް ކްރިމިނަލް ކޯޓުން ނެރެދިނުމާ ގުޅިގެންނެވެ.\nމިފަދަ އަމުރެއް ނެރެފައިމިވަނީ ޔާމީނަށް އިއްވި ފަސް އަހަރުގެ ޖަލު ހުކުމް ބާތިލުކުރަން ސުޕްރީމް ކޯޓުން މިއަދު ހުކުމްކޮށްފައިވާ ދަނޑިވަޅެއްގަ އެވެ. ސުޕްރީމް ކޯޓުން އެ ހުކުމް ބާތިލުކުރީ މައްސަލަ ބެއްލެވި ތިން ފަނޑިޔާރުންގެ އިއްތިފާގުންނެވެ.\nއެކަމާ ގުޅިގެން އާދަމް ޝަރީފް ވިދާޅުވީ ޔާމީން ފިއްލާވަކަށް ނޫޅުއްވާނެ ކަމަށާއި ޖަލަށްލުމުން ވެސް ހުންނެވީ ރާއްޖޭގައި ކަމަށެވެ. އަދި ދެންވެސް ހުންނަވާނީ ރައްޔިތުންނާއެކު ކަމަށާއި ދައުލަތުގެ މުއައްސަސާތަކުން މުސްތަގިއްލު ކަމާއެކު ވާޖިބު އަދާކޮށް، އަދާލަތާއި ހަމަޖެހުން ދެމެހެއްޓުމަށް މަސައްކަތް ކުރެއްވުމަށް އާދަމް ޝަރީފް ވަނީ ގޮވާލާފަ އެވެ.\nވޮޑަމުލާގެ މައްސަލައިގައި ޔާމީންގެ މައްޗަށް އިއްވާފައިވާ ހުކުމް ސުޕްރީމް ކޯޓުން ބާތިލުކުރިއިރު, ވ. އާރަށް އަދި ރ. ފުއްގިރިގެ މައްސަލައިގައި ޔާމީންގެ މައްޗަށް ވަނީ ރިޝްވަތު ޤަބޫލުކުރުމާއި މަނީ ލޯންޑްރިންގެ ދައުވާ އުފުލާފައެވެ. އޭގެތެރެއިން ބައެއް މައްސަލަތައް މިހާރު އަންނަނީ ކްރިމިނަލް ކޯޓުގައި ހިނގަމުންނެވެ.


5 rashehge gondudhoh himaayaiy kurumuge masaihkai bayaka havaalukoffi\nރަށެއްގެ ގޮނޑުދޮށް ސަރަހައްދު ގިރައިގެން ގޮސްފައި-- ފޮޓޯ: އައްޑުލައިން\nފަސް ރަށެއްގައި ގޮނޑުދޮށް ހިމާޔަތް ކުރުމުގެ މަސައްކަތް ބަޔަކާ ހަވާލުކޮށްފި\nފަސް ރަށެއްގެ ގޮނޑުދޮށް ހިމާޔަތް ކުރުމުގެ މަޝުރޫއުގެ ޑިޒައިން އަދި އީއައިއޭގެ މަސައްކަތް ބަޔަކާ ހަވާލުކޮށްފި އެވެ.\nޕްލޭނިން މިނިސްޓްރީން ބުނީ މ. މުލަކާއި މ. ދިއްގަރު އަދި މ. ކޮޅުފުށީގެ ގޮނޑުދޮށް ހިމާޔަތް ކުރުމުގެ މަޝުރޫއުގެ ޑިޒައިން އަދި އީއައިއޭގެ މަސައްކަތް ހަވާލުކޮށްފައި ވަނީ ރިޔަން ޕްރައިވެޓް ލިމިޓެޑް، އިން އެސޯސިއޭޝަން ވިތު ލަމެއާ ގުރޫޕު އެންޑް ނިރާސް އޭއެސް (ޑެންމާކު) އާއެވެ.\nއެ މަސައްކަތް އެ ކުންފުންޏާ 1.9 މިލިއަން ރުފިޔާއަށް ހަވާލުކޮށްފައި ވާއިރު އެ މަސައްކަތް ނިންމުމަށް ދީފައި ވަނީ 12 ހަފްތާގެ މުއްދަތެކެވެ.\nއޭގެ އިތުރުން ތ. ބުރުނީ އަދި ތ. ވަންދޫގެ ގޮނޑުދޮށް ހިމާޔަތް ކުރުމުގެ މަޝުރޫއުގެ ޑިޒައިން އަދި އީއައިއޭގެ މަސައްކަތް ހަވާލުކޮށްފައި ވަނީ ވެސް ރިޔަން ޕްރައިވެޓް ލިމިޓެޑް، އިން އެސޯސިއޭޝަން ވިތު ލަމެއާ ގުރޫޕު އެންޑް ނިރާސް އޭއެސް (ޑެންމާކު) އާއެވެ.\nއެ މަސައްކަތް އެ ކުންފުންޏާ 1.6 މިލިއަން ރުފިޔާއަށް ހަވާލުކޮށްފައި ވާއިރު އެ މަސައްކަތް ނިންމުމަށް ދީފައި ވަނީ 12 ހަފްތާގެ މުއްދަތެކެވެ.\nއެ މަޝްރޫއުގެ ދަށުން ކުރުމަށް ހަމަޖެހިފައިވާ މަސައްކަތްތަކުގެ ތެރޭގައި މުލަކާއި، ދިއްގަރާއި ކޮޅުފުއްޓާއި ބުރުނި އަދި ވަންދޫގެ ގޮނޑުދޮށް ހިމާޔަތްކުރުމުގެ މަޝްރޫއަށް ބޭނުންވާ ޑީޓެއިލް ޑިޒައިންނާއި އެންވަޔަރަމެންޓަލް އިންޕެކްޓު އެސަސްމަންޓް (އީއައިއޭ) ތައްޔާރު ކުރުމުގެ މަސައްކަތް ހިމެނެ އެވެ.\nމި ކޮންޓްރެކްޓުގައި ޕްލޭނިން މިނިސްޓްރީގެ ފަރާތުން ސޮއި ކުރެއްވީ ޑިރެކްޓަރު ޖެނެރަލް ޝާނާ ފާރޫގެވެ. އަދި ރިޔަން ޕްރައިވެޓް ލިމިޓެޑް، އިން އެސޯސިއޭޝަން ވިތު ލަމެއާ ގުރޫޕު އެންޑް ނިރާސް އޭ.އެސް (ޑެންމާކު)ގެ ފަރާތުން ސައިކުރެއްވީ ރިޔަން ޕްރައިވެޓް ލިމިޓެޑުގެ މެނޭޖިން ޑިރެކްޓަރު އިބްރާހީމް ހަމީޒް އެވެ.\nމ.ދިއްގަރު ޕްލޭނިން މިނިސްޓްރީ ތ. ބުރުނީ ތ. ވަންދޫ ގޮނޑުދޮށް


މި ފެންނަނީ ބަނާނާ ރިޕަބްލިކެއް ނޫންތޯ! - DhiDaily\nމި ފެންނަނީ ބަނާނާ ރިޕަބްލިކެއް ނޫންތޯ!\nރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް\nރައީސް ޞާލިޙްއެވެ. މަނިކުފާނު ވިދާޅުވާ ބަސްފުޅާ އެއްބަސްވެވޭކަށްނެތެވެ. އަދި ކީއްތަ! މި ޤައުމު ވެސް އެކަމާ އެއްބަސްނުވާނެކަމީ ޝައްކެއް އޮތްކަމެއް ނޫނެވެ. މަނިކުފާނު އެބަ ވިދާޅުވަމެވެ. ދިވެހިރާއްޖެ މިހާރު މި ވަނީ އަމިއްލަ ދެ ފައި މައްޗަށް ތެދުވެފައެވެ. ނޫނެކެވެ. ކަންއޮތީ އެހެނެއްނޫނެވެ.\nމިއަދު ރާއްޖޭގެ ”ދެފައި މިއޮތީ ކަކުލުހުޅުން ވާގިދޫވެފައެވެ.“ ކަންނެތްވެފައެވެ. އުފެއްދުންތެރިކަމެއް ނެތެވެ. އެފަދަ ވިސްނުމެއް ވެސް ނެތެވެ. އެފަދަ ފިކުރު ކުރެއްވެވޭ ބޭފުޅެއް ވެސް ނެތެވެ. ދަޢުލަތުގައި ”ހައްބަމުކައްބަ“ ވެސް ނެތެވެ. އިޤުތިޞާދީ ދުވެލީގެ މިސާލީ ކަންޒު ކަހަނބެއްގެ ދުވެއްޔެވެ. އަދި ކީއްތޯއެވެ. ދަރަނި ބޯމަތިވެފައިވާވަރުން ޤައުމަށް މިވަނީ ހިންދެމިނުލެވިފައެވެ.\nރައީސްއެވެ. މަނިކުފާނުގެ ކެބިނެޓްގެ މިނިސްޓަރެއްކަމަށްވާ، އާދެ، ފިނޭންސް މިނިސްޓަރު އިބްރާހިމް އަމީރު ވިދާޅުވި ބަސް ހަނދުމަފުޅު އެބަހުރިތޯއެވެ. ހުސްވި އަހަރުގެ ސެޕްޓެމްބަރުމަހުގެ 19 ވަނަ ދުވަހުގެރޭ ”ރާއްޖެ ޓީވީ“ ގެ ޕްރޮގްރާމެއްގައި ވާހަކަ ދައްކަވަމުން، ރާއްޖޭގެ ދަރަނި ބޮޑުވުމަކީ ކަންބޮޑުވާންޖެހޭކަމެއް ނޫންކަމަށް އަމީރު ވިދާޅުވި ނޫންތޯއެވެ! ނަމަވެސް މަނިކުފާނުގެ ސަރުކާރުގެ އައުމުގެކުރިން އަމީރަކީ ރާއްޖޭގެ ދަރަނި އިންތިހާއަށް ބޮޑުވަމުންދާކަމަށް ވިދާޅުވި ބޭފުޅާކަން ވެސް މަނިކުފާނު ހަނދުމަފުޅު ހުންނަވާނެކަން ގައިމެވެ. އެހެނަސް މިއަދު މިވަނީ ކީއްތޯއެވެ. މި ފެންނަނީ ކޮންކަހަލަ މަންޒަރުތަކެއްތޯއެވެ. އާދޭހެވެ. ލޮލުގެ ކުޑަކޮޅުން ވެސް ބަލައިލަން ނުކެރޭ ހިސާބަށް ކަންކަން ހިނގައްޖެއެވެ.\nމި ގޮތުން ބަލާއިރު ފިނޭންްސް މިނިސްޓްރީން ޢާންމުކޮށްފައިވާ ދަރަނީގެ ހިސާބުތައް ދައްކާގޮތުން ހުސްވި ޖޫންމަހުގެ ނިޔަލަށް ދިވެހި ދަޢުލަތުގެ ޖުމްލަ ދަރަންޏަކީ އެންމެ 73.9 ބިލިއަން ރުފިޔާއެވެ. އެއީ ޤައުމީ އުފެއްދުންތެރިކަމުގެ ނިސްބަތުން ބަލާއިރު %108 އެވެ. މީގެ އިތުރުން ޖޫންމަހުގެ ނިޔަލަށް ހުރި ދަރަންޏަށް ބަލާއިރު 37.7 ބިލިއަން ރުފިޔާއަކީ ބޭރުގެ ދަރަންޏެވެ.\nރައީސްއެވެ. މަނިކުފާނު ވެރިކަމާއި ހަވާލުވެވަޑައިގެންނެވިއިރު ރާއްޖޭގެ ޖުމްލަ ދަރަނިހުރީ 60 ބިލިއަން ރުފިޔާގައެވެ. އެހެނަސް މި އަހަރުގެ ޖޫންމަހުގެ ނިޔަލަށް ދަރަނީގެ މިންވަރު މިވަނީ 73.9 ބިލއަނަށް އިތުރުވެފައި ދޮގެއްތޯއެވެ. ހޯހޯއެވެ. ހޯހޯއެވެ.\nނަމަވެސް އަދިވެސް ތިޔަ ގެންދަވަނީ ބޮޑެތި ލޯނުތައް ނަންގަވަމުންނެވެ. ”އެހީ“ އޭ ވިދާޅުވެފައެވެ. އާދޭހެވެ. މަނިކުފާނު ”އެހީ“ މި ލަފުޒު މާނަކުރައްވާގޮތް އެނގި ފެނި އަންތަރީސްވާވަރު ވެއެވެ. ހައިރާންނުވާވަރެއްތޯއެވެ. އެންމެ ފަހުން ވެސް ތިޔަ ހުންނެވީ ”އެހީ“ އޭ ވިދާޅުވެފައި، މި ޤައުމަށް ”ކަޅިއަޅަމުން“ އަންނަ އިންޑިއާއިން 250 މިލިއަން ޑޮލަރުގެ ލޯނެއް ނަންގަވާފައެވެ.\nމަނިކުފާނުއެވެ. އެ ވެސް ހަމަ އެހީއެއްތޯއެވެ. ޤަބޫލެއްނުކުރެވެއެވެ. ކަން ނިމޭއިރު އަތުން ދާ އެއްޗެހި މާ ގިނައެވެ. ދަންނަވަންތޯއެވެ. މުސްކުޅިން ކިޔައި އުޅެތެވެ. ”އެދުމެއްނެތި ވެދުމެއް ނުކުރާނެއެވެ.“ އާދެ! ވާން އެ އުޅެނީ ވެސް އެފަދަ ގޮތެކެވެ.\nމިހައި ހިސާބުން ނަޒަރު ހުއްޓުވައިލަން މި ޖެހުނީ ކެންދޫ ދާއިރާގެ މެންބަރު ޢަލީ ޙުސައިން ވިދާޅުވި ބަސްފުޅަކަށެވެ. ޢަލީ ޙުސައިން ވިދާޅުވީ ރާއްޖޭގެ މިނިވަންކަމަށް އޮތް އެންމެބޮޑު ގޮންޖެހުމަކީ އުފެއްދުންތެރިކަން ނެތުންކަމަށާއި ”ބޯނުހިކޭ“ ދަރަނި ކަމަށެވެ.\nތެދުފުޅެކެވެ. މިއަދު މި ވަނީ ހަފަރާތުން އައިސް އަނދިރިކަން ވަށާލައިފައެވެ. އަމާންކަމުގެ އުދަރެހަށް ކަޅުވިލާތައް ބޯމަތިވެފައެވެ. ޤައުމުގެ ފޭރާން ވީދި ކަފާސްވެފައެވެ. އިޖުތިމާޢީ ގޮތުން ބިރުވެރި ހާލަތެއްގައެވެ. ރާއްޖޭގެ އުތުރާއި ދެކުނުގައި ވަކިހިއްޕާލައިފިއެވެ. މިނިވަންކަން އަތުން ބީވެގެންދާން އުޅޭކަމުގެ އިޙްސާސް ކުރެވެން ފަށައިފިއެވެ.\nއާދޭހެވެ. މިއަދު މި ޤައުމުގައި މި އޮތީ ”ބަނާނާ ރިޕަބްލިކް“ އެކެވެ. ނުވަތަ އެހެން ޤައުމުތަކަށް ބަރޯސާވެފައިވާ ފަޤީރު ޤައުމަކަށް ވެފައެވެ. އެހެންކަމުން ކޮންމެގޮތެއް ވިޔަސް އެ ޤައުމުގެތަކުގެ ކުރިމަތީގައި މި ޤައުމުގެ ވެރިންނަށް އިސްއުފުއްލައެއް ނުލެއްވޭނެއެވެ. ހަމަ އެހެންމެ ރުހުމުގެ ލޮލަކަށް އައިބެއް ވެސް ނުފެނޭ ނޫންތޯއެވެ. ހަކުރުދެންޏާ ވަނީ ބޮޑުބޭބެއަކަށް ނޫންތޯއެވެ.\n30 މީހުންނާއެކު ދަތުރުކުރި ”އަސަރީ“ އޮޑިއަށްވީ ކިހިނެއްް!\nމަސްވެރިން ވެސް ޕްލާސްޓިކަށް ނޫނެކޭ ބުނަމާ!\nމިކަން ވާން އޮތީ ހަމަ އެމްޑީޕީ މީހަކަށް ވެގެންތަ؟\nޒުވާނުން ބޭނުންވަނީ އިތުރު ޓާފްތަކެއް ނޫން!!


Neymar training ah haazireh nuvey, PSG Neymar vihkaalan thahyaaru!\nނޭމާ ޓްރެއިނިންގއަށް ހާޒިރުނުވޭ، ޕީއެސްޖީ ނޭމާ ވިއްކާލަން ތައްޔާރު!\nކަމުދާކަހަލަ ރަނގަޅު ހުށަހެޅުމެއް ލިބިއްޖިއްޔާ ނޭމާ ދޫކޮށްލަން ތައްޔާރު ކަމުގައި ޕީއެސްޖީގެ ސްޕޯޓިން ޑިރެކްޓަރ ލިއެނާޑޯ ބުނެފިއެވެ.\nފްރާންސްގެ ނޫހަކައި ވާހަކަ ދައްކަމުން އޭނާ އިތުރަށް ހާމަކުރިގޮތުގައި ނޭމާ ހޯދުމަށް ބާސެލޯނާއިން ޝައުގުވެރިކަން ފާޅު ކޮށްފަވާ ކަމަށައި ނަމަވެސް ގަންނާނެ ކަމުގެ ޔަގީންކަމައި، އެއްބަސްވާނެ އަގެއް ނޭނގޭ ކަމަށެވެ.\nޕީއެސްޖީ އިސްކަންދޭނީ ކްލަބުގައި މަޑު ކުރަން ބޭނުންވާ ކުޅުންތެރިންނަށް ކަމަށްވެސް އޭނާ ފާހަގަ ކޮށްފައިވެއެވެ.\nކުރިއަށް އޮތް ސީޒަނަށް ޕީއެސްޖީ ދޫކޮށް އެނބުރި ބާސެލޯނާއަށް ދިއުމަށް ނޭމާ ބޭނުންވާ ކަމަށް މީޑިއާތަކުން ހަބަރު ފަތުރާފައިވަނިކޮށް އޭނާ މިވަގުތު ހުރީ ކްލަބަށް ކުރިއާލާ އެންގުމެއްނެތި ޕްރީ ސީޒަން ޓްރެއިނިންގ އަށް ހާޒިރު ނުވެއެވެ.\nމިކަމައި ގުޅޭ ގޮތުން އެ ކްލަބުންވަނީ ސްޓޭޓްމަންޓެއްވެސް ނެރިފައެވެ. އެ ސްޓޭޓްމަންޓްގައި ބުނެފައިވަނީ އެއްބަސްވެފައިވާ ގަޑި އަދި ތަނަށް ނޭމާ ހާޒިރުވެފައިނުވާ ކަމަށައި އެގޮތަށް އޭނާ އަމަލު ކޮށްފައިވަނީ ކްލަބުގެ ހުއްދަ ހޯދުމެއްނެތި ކަމަށެވެ.\nމި ދަރަޖައަށް ކަންތައްތައް ގޮސްފައިވުމުން ކްލަބުން ހިތާމަކުރާ ކަމުގައިވެސް އެ ސްޓޭޓްމަންޓުގައި ބުނެފައިވެއެވެ. ނަމަވެސް ނޭމާގެ ބައްޕަވަނީ މި ސްޓޭޓްމަންޓް ދޮގުކޮށްފައެވެ. އެގޮތުން ނޭމާގެ ބައްޕަ ބްރެޒިލްގެ މީޑިއާތަކައި ވާހަކަ ދައްކަމުން ބުނީ ނޭމާ ޓްރެއިނިންތަކަށް ހާޒިރުނުވާ ސަބަބު ކްލަބަށް ވަރަށް ރަނގަޅަށް އެނގޭނެ ކަމަށެވެ.\nބާސެލޯނާ ދޫކޮށް 2017 ވަނަ އަހަރު ނޭމާ ޕީއެސްޖީއަށް ބަދަލުވީ ދުނިޔޭގެ ރިކޯޑް ފީ އެއްކަމުގައިވާ 222 މިލިއަން ޔޫރޯއަށެވެ.\nލާރި ލާރި ލާރި އަށް ވިކުނީމަ ޖަހަން ޖެހޭ ސަކަރާތް


ގައުމަށް ދާން ބޭނުންވެފައި ތިބި އިތުރު 490 މީހަކު ފުރުވާލައިފި | Sandhaanu\nގައުމަށް ދާން ބޭނުންވެފައި ތިބި އިތުރު 490 މީހަކު ފުރުވާލައިފި\nކޮވިޑް19 އާގުޅިގެން، ރާއްޖޭގައި ގައުމަށް ދާން ބޭނުންވެފައި ތިބި އިތުރު 490 މީހަކު ފުރުވާލައިފިއެވެ.\nމޯލްޑިވްސް އިމިގްރޭޝަނުން ކުރި ޓުވީޓެއްގައި ބުނީ ރާއްޖޭގައި ތިބި އިންޑިއާގެ 198 މީހަކު މިއަދު އަނބުރާ ގައުމަށް ފޮޮނުވާލާފައިވާ ކަަމަށާއި، އެމީހުން ގައުމަަށް ދަނީ ކަނޑުމަގުން ކަމަށެވެ.\nމީގެ އިތުރުން މިއަދު ލަންކާގެ 292 މީހަކު ވެސް ވަނީ ވައިގެ މަގުން ފުރުވާލައިފައެވެ.\nރާއްޖެއިން މިހާތަނަށް 2,187 މީހަކު ޕޮޒިޓިވްވެފައި ވާއިރު، އޭގެ ތެރޭގައި އިންޑިއާގެ 206 މީހަކާއި، ލަންކާގެ 12 މީހަކު ހިމެނެއެވެ.\nމިހާތަނަށް ރާއްޖޭގައި އުޅޭ އިންޑިއާ މީހުންގެ ތެރެއިން 2،700 އަށްވުރެ ގިނަ މީހުން ވަނީ ގައުމަށް ފުރުވާލައިފަ އެވެ. ރާއްޖޭގައި އެކި މަސައްކަތްތަކުގައި 27،000 އެއްހައި އިންޑިއާ ރައްޔިތުން އުޅެ އެވެ.


އެހަނދާން ނުދާނޭ ފިލާ 11 | Esfiya - Dhivehi Vaahaka Site\nއެހަނދާން ނުދާނޭ ފިލާ 11\nއިރުއޮއްސި ބަންގި ގޮވުމުގެ ކުރިން އަރަން ގޮވައިގެން ގެޔައްދާން ހަޔާ ހިނގައިގަތެވެ. ދަމުން އަދި އެއްފަހަރު ވިޝާލްގެ ހިލަމެއްވޭތޯ ފަހަތައް އެނބުރި ހޯދާ ބަލާލެވުނެވެ. ވިޝާލް ނެތްކަން ޔަގީންވީމައި އެނބުރި ދާން ހިނގައިގަތެވެ. ފިނި އަށީ ފުރަަގަހުގައި ހަޔާގެ ހަރަކާތައް ބަލަން ހުރި ވިޝާލް އަށް ކުޑަކޮއް ހީލެވުނެވެ.\nރޭގަނޑު އަރަން އަށް ކާނދީފައި ނިންދެވީ ތަންކޮޅެއް އަވަހަށެވެ. އަރަން ނިދަން އޮށޯއޯންނަމުންވެސް ބުނެލީ ބައްޕި އަށް ގުޅާފައި އަވަހަށް އަންނަން އެދުމަށެވެ. ހަޔާ ކޮޓަރިން ބޭރަށް ނިކުމެ ސިޓިންގް ރޫމްގައި އިށިއިނެވެ. އޭރު ކުއްލިޔާ އިނީ އަށެއްގެ ހަބަރު ބަލާށެވެ. ޓީ.ވީ އިން ދައްކަމުން ދިޔައެއްވެސް އެއްޗަކަށް ޝައުގުވެރި ވެވޭގޮތެއް ހަޔާއަކަށް ނުވިއެވެ. ނިއަލްގެ ހަނދާން އާވެގެން ދިޔައީ އަރަން ގެ ވާހަކަ ހަނދާން ވުމުންނެވެ.\n“ހަޔާ، އަހަރުމެން ވާނެ ދޯ ވަރަށްް އަވަހަށް ދަރިއަކު ހޯދަން.” ހަޔާގެ ފައިމަތީ ބޯއަޅާލައިގެން އޮތް ނިއަލް ހަޔާގެ އަތުގައި ބޮސްދެމުން ބުންޏެވެ. “ކީއްކުރަން އެހާ އަވަހަށް؟” ހަޔާ ސުވާލުގެ ނަޒަރަކުން ބަަލަމުން ބުނެލިއެވެ. “ކިހިނެއް ވީ ބޭނުމެއް ނޫންތަ؟” ނިއަލް ހަޔާ ގެ ފައިމަތިން ބޮހިއްލާލައި ހަޔާގެ ކައިރީގައި އިށިއިނދެލަމުން ބުންޏެވެ. “އެނގޭނުން ދެން ދަރިއަކު ހޯދަންވާނީ ވަރަށް ތައްޔާރުވެގެން. އަދި އަހަރެން ބޭނުން ކިޔަވަންވެސް” ހަޔާ ނިއަލް އަށް ނަޒަރު ހުއްޓާލަމުން ބުނެލިއެވެ. “ކީއްކުރަން ކިޔަވަނީ؟ އަހަރެން މިއުޅެނީ ޖޮބްގައެއްނު. އެހެންނޫނަސް އަންހެންކުދިންނަކީ ގޭގައި އުޅޭން ތިބި ބައެއްނު.” ނިއަލް ހިތްހަމަ ނުޖެހިފައި އިންގޮތަކަށް ބުންޏެވެ. “ނިއަލް! މެރީ ކުރުމުގެ ކުރިންވެސް ބުނީމެންނު އަހަރެންގެ ބޭނުންވެޔޭ ކިޔަވަން. އެހެންނޫނަސް މިހާރު ދިރިއުޅުމުގެ އެކްޕެންސެސް ތައް އެހާ ބޮޑު އެހެންވީމައި ދެމަފިރިން މަސައްކަތް ކޮއްގެން ލާރި ހޯދައިގެން އުޅުނީމައި ކިހާފަސޭހަވާނެ. އަަހަރެން ދަރިއަކު ހޯދުމުގެ ކުރިން ޖޮބް އަށް ގޮއްސަ ދަރިއަކު ލިބުނީމައި ޖޮބް އަށް ނުގޮސް މަޑުކުރެވިދާނެއްނު ދެތިން އަހަރު.” ހަޔާ ނިއަލްގެ ފަރާތުން އެދެވޭނެ ޖަވާބެއް ލިބޭނެ ކަމަށް ހީކޮއް ބުންޏެވެ.\n“ހިނގާ ދާން މާލަސްވެއްޖެ، އަހަރެން ވަރަށް ބަނޑުހައި” ނިއަލް ހަޔާގެ ވާހަކައަށް ފަރުވާލެއް ބެހެއްޓުމެއްނެތި ކޮޓަރިން ނިކުންނަން ހިނގައިގަތެވެ. ހަޔާވެސް މަޑުމަޑުން ތެދުވެ ކޮޓަރިން ނިކުމެ ކާގެޔަށް ދާން ހިނގައިގަތެވެ. ކާގެޔަށް ގޮސް ވަދެ ކާމޭޒުމަތި ރެޑީ ކޮއްލިއެވެ. އަދި ސިޓިންގް ރޫމް ގައި އިން ނިއަލް އަށް ކާންގޮވަން ދިޔަ ހަޔާގެ ފިޔަވަޅުތައް މަޑުޖެހުނީ ސިޓިންގް ރޫމްގައި ނިއަލްގެ މަންމަ ދައްކަމުން ދިޔަވާހަކަ އަކުންނެވެ.\n“ގައިމު އެ މައީޝާ އާއި އިންނަމަ ދޯ، އެހަރަ ބޮޑު ފިހާރަވެސް މިހާރު ދެބުރިއަށް ހިއްލާލަނީޔޯ. އެދެމަފިރިންގެ ހުރި ހަމަ އެކަނި ދަރިވިއްޔަ. އެމަންޖެޔާ އިންނަމަ މިއަދު ދަރިފުޅު ހުރީހީ ކިހާއުފަލުން. ކޮންފަދަ އަރާމު ދިރިއުޅުމެއް އުޅެން ލިބުނީސް. ނިއަލް ވެއްޖެ ވިއްޔަ ތާކުން ބިތަކުން ނުޖެހޭ އަންހެނަކު ފެންނައިރަށް މޮޔަވާން. ޔަގީނޭ އެމަންޖެ ތިހިރީ ދަރިފުޅަށް އެއްޗެއް ކާންދީފަކަން.” ތުން އޫކޮއްލަމުން ސޯބިރާގެ ހިތުގެ އުދާސްތައް ނިއަލްގެ ކުރިމަތީ ބަނޑުން ކޮއްލިއެވެ. “މަންމާ! އަހަރެން ބޭނުންވަނީ ލާރިއެއް ނޫނޭ، އަހަރެންނާއި ހަޔާ އެކަކު އަނެކަކު ދެކެ ލޯބިވާތީއޭ ކައިވެނިކުރީ” ނިއަލް ހިތްހަމަ ނުޖެހި ހުރެ ބުންޏެވެ. “އާން އާން ތިޔަބުނާ ލޯބިން ހުރިހާ އެއްޗެއް ގަނެވޭނެ، އަހަރެންނަށް ނުބުނެވޭ މިހާރު ރަނގަލު އެކައްޗެއްވެސް ދޯ ނިއަލްގެ ކައިރި މިހާރު. މާލޯބިވާ އަންބަކު ލިބުނީމައި މައިންބަފައިންނަކީ މުހިންމު ބަޔަކަށް ނުވާނެ.” ސޯބިރާ ވަރަށް ރުންކުރުވެ ހުރެ ގަދަކަމުން ލޮލުން ކަރުނަ ހިލުވާލާފައި އަތުން ފުހެލަމުން ބުންޏެވެ. އަދި އެތަނުން ދާން ހިނގައިގަތެވެ. “މަންމާ!” ނިއަލް ސޯބިރާ ހުއްޓުވަން ހިނގައިގަތެވެ، އެހެންނަމަވެސް ސިޓިންގްރޫމްގެ ފުރަގަހުގައި ހުއްޓިހުރި ހަޔާ ފެނިފައި ނިއަލްގެ ފިޔަވަޅުތަކަށް ހުއްޓުމެއް އައެވެ. “ކަ ކާން ހެދީތަ؟” އަޅައިގަންނަ ކަހަލަ ގޮތަކަށް ނިއަލް އަށް އަހާލެވުނެވެ. ލޮލުން އޮހޮރެމުން ދިޔަ ކަރުނަތައް ފޮހެލަމުން އާނއެކޭ ބުނުމުގެ ގޮތުން ބޯޖަހާލިއެވެ.\nހަޔާ މާޒީގެ ތެރެއިން ނިކުމެވުނީ ކުއްލިޔާ ދެތިން ފަހަރަކު ގޮވާލުމުންނެވެ.\n“ކީކޭ ބޮޑުދައިތާ؟” ހަޔާ ސިހިފައި ކަހަލަ ގޮތަކަށް ސުވާލުކުރިއެވެ. ” ދަރިފުޅާ، އެކަމަކުވާ ދޯ! މިހާރު ބޮޑުދައިތަ މިތާ އިނދެގެން ގޮވާތާ ކޮންއިރެއް. އަދިވެސް ތިވިސްނަނީ އަރަންގެ ވާހަކަޔާ މެދުގައިތަ؟” ކުއްލިޔާ ހަޔާގެ ގާތުގައި އައިސް މަޑުކޮއްލަމުން ސުވާލު ކޮއްލިއެވެ.\n“އައްސަލާމް އަލައިކުމް” މީހަކު ބޭރުން ސަލާމް ގޮވާލިއަޑަށް ދެމީހުންނަށް އެއްފަހަރާ ކަހަލަ ގޮތަކަށް ސަލާމް ބަލައިގަނެވިއްޖެއެވެ. ކުއްލިޔާ ދޮރުކައިރިއަށް ޖެހިލާފައި ބޭރުގައި ހުރިމީހަކު ފެނި ނިކަން ބޮޑު ހިނިތުންވުމެއް ފާޅުކޮއްލިއެވެ. އަދި ގޭތެރެއަށް ވަނުމަށް އެމީހަކަށް ދައުވަތު ދިނެވެ. ގޭތެރެޔަށް ވަދެގެން އައި ވިޝާލް ފެނި ހަޔާ އަށް ގޮނޑިން ތެދުވެވިއްޖެއެވެ. ދެލޯ ބޮޑުކޮއްލައިގެން ވިޝާލް އަށް ބަލަން ހުރި ހަޔާ ފެނި ވިޝާލްގެ ގާތައް އައީ ލާނެއް ހިންޏެކެވެ. “އިށިއިނދޭ” ވިޝާލް އަށް އިންނަން ތަންދައްކަމުން ކުއްލިޔާވެސް އައިސް ސޯފާގައި އިށިއިނދެލިއެވެ. “ހަޔާ ދަަރިފުޅާ އެނގޭތަ މީ ކާކުކަން؟ އެއްކަލަ ހަކަމްބެ ގެ ވިޝާލް ދޯ” ހަޔާ އަށް އެއީ ކާކުކަން ބުނެދެމުން ކުއްލިޔާ ވިޝާލް އަށް ދޯ ދިނެވެ. ހަޔާ ހުރީ ވިޝާލް އަށް ނުބަލާށެވެ، އެކަމަކު ބޮޑުދައިތަ އެހެންބުނީތީ ވިޝަލް އަށް ބަލާލަމުން ގަދަކަމުން ހިނިތުންވެލިއެވެ. އަދި ވަރަށް އަވަހަށް ނަޒަރު ވަކިކޮއްލިއެވެ. “ރަށަށް އައިއްސަ ކީއްވެތަ މިގެޔަށް ނާންނަނީ؟” ކުއްލިޔާ ވިޝާލް އާއި ސުވާލު ކުރިއެވެ. “މިއޮއް އާދެވުނީނު. ކުއްލިޔާ ދައްތަ ހާލު ކިހިނެއްތަ؟” ވިޝާލް ސުވާލު ކުރީ ކުއްލިޔާއެވެ. އެކަމަކު ނަޒަރު ހުރީ ހަޔާ އަށް ހުއްޓިފައެވެ. “ކުއްލިޔާ ދައްތަ ރަނގަޅު. އެކޮއި މަންމަމެން ރަނގަޅުތަ؟ މިގެޔައް ވާނެ ގިނަ ގިނައިން އަންނަން އިނގޭ” ކުއްލިޔާ ބުންޏެވެ. “މަންމަމެން ރަނގަޅު. ޔަގީނެއްނު މިގެޔަށް އަންނާނެކަން.” ވިޝާލް މިހެން ބުނެލީ ހަޔާ އަށް ނިތް އަރުވާލަމުން ކުޑަކޮއް ހީލަމުންނެވެ. “ހަޔާ ކީއްވެތަ އަނގައިން ނުބުނެ ތިއިންނަނީ؟ ލަދުންތަ؟ މިއީ ކުޑައިރު އެންމެ ގާތްކޮއް ކުޅެން އުޅުނު ރަހުމަތްތެރިޔާއެންނު ދޯ” ކުއްލިޔާ ހެމުން ހެމުން ހަޔާ އަށް ބުނެލިއެވެ. ހަޔާ އިނީ ވިޝާލްގެ ތޫނު ނަޒަރު އޭނަ އަށް ހުއްޓިފައިވާތީ ވަރަށް ބޮޑަށް އުނދަގޫ ވެފައެވެ. “ނޫނޭ، އެހެންނެއް ނޫން ދެން. އަންނާނަން ކާން ހަދާފައި” ހަޔާ މިހެން ބުނެ ގޮނޑިން ތެދުވިއެވެ. ހަޔާ ބޭނުންވީ ވީ އަވަހަކަށް ވިޝާލްގެ ކުރިމަތިން ދުރުވާށެވެ. “އައްދެ ހަޔާ ދަރިފުޅާ ތިކަން ކުރަން ދާނީ ބޮޑުދައިތަ. ދަރިފުޅު އިށިއިނދޭ ވިޝާލް އާއި ވާހަކަ ދައްކާލަން. މިރޭ ވާނީ ކައިގެން ދާން މިގެއިން ދޯ ވިޝާލް؟” ވިޝާލް އަށް ދޯދެމުން ހަޔާގެ ކުރިން ކުއްލިޔާ ހިނގައިގަތެވެ.\nވިޝާލް ސޯފާއިން ތެދުވެ އައިސް ހަޔާގެ ގާތު އިށިއިނުމަށް އެދުނެވެ. ހަޔާ ވިޝާލް އަށް ބަލާލީ ނުރުހި ހުރެއެވެ. އަދި ގޮސް ސޮފާގެ ގޮނޑިއެއްގައި އެނބުރި އިށިއިނެވެ. ވިޝާާާލްވެސް ގޮސް ހަޔާގެ ގާތުގައި ހުރި ގޮނޑީގައި އިށިއިނެވެ. ހަމަ އެވަގުތު ހަޔާ ދެލޯ ބޮޑުކޮއްލާފައި ތެދުވާންވެގެން އުޅުނެވެ، އެހެންނަމަވެސް ވިޝާލް މާހުށިޔާރެވެ. ހަޔާގެ އަތުގައި ހިފައި ހުއްޓުވިއެވެ. “ވިޝާލް” ހަޔާ ނުރުހުމާއިއެކު އަތަށް އިޝާރަތް ކުރަމުން ބުންޏެވެ. ވިޝާލް އަށް ހަޔާ އެބުނި އެއްޗެއް ވިސްނުނެވެ. އެހެންނަމަވެސް އެއިންގޮތައް އިނީއެވެ. (ނުނިމޭ)\nV rythi mi partvx bt maakury samaa dear..\ntq dear, will keep that in mind next time in sha Allah\nHumm maa kuru. Dhen kuhlihyaa nun name eh kee nama ves ?❤????❤ sorry dear ehen kiyan undhagoo v ma bunevuni? vaahaka haveys??????\ntq dear, aee kudakoh unique kollaafa eheree. story baithah dhigukureveytho eba balan hama..\nJaadhoovi moonuevaahaka kobai tho\nalhugandu nuliyan thiya bunaa vaahakaeh\nHello samaa dhoony\nVar ah dhuvas fahun dhw mi comment eh kohleveny\nLyss huri haa part thah keen igey ekamaku varah reethi and v curious hey I get\nEkam miah vure dhigu koh genesdheebala adhi miah vure thankolheh avahah I know you areahuman like is too and you will also have things to do but what I have to say is put effort in what you do igey dear\nDont take it nagative igey lyss hama buneladhinee asafrnd\nLoves lyss ❤❤❤❤\naaw tq lyss.. every comment counts 🙂 you know what i mean right? yea writing stories is not my first priority when it comes to be professional, my family comes first and my job comes second and then stories.. adjusting this three thing at once are bit difficult, but believe me i am putting alot effort on this too 🙂 and tq for reading it from the beginning.. will improve myself more in sha Allah\nSamaa dear when is next..\nAdhives mi vaahaka nimey ireh neyngeytha\nވެހޭ ވާރޭ ތެރެއިން…13\nފޮހެވޭނޭ ބާއޭ… 5\nވާށޭ މަށާ އެކީ-14